
The necessity of the police service in a state implied the for- 
mation of separate or joint units and organizations that would 
take care of public peace and order, catch and bring to justice 
the perpetrators of the most serious crimes. In Montenegro, the 
police institution has deep roots and its development can be 
analysed in more detail starting with the second half of the 18th 
century. Significant steps towards the independent organization 
of police affairs were made by Prince Nikola in the state reforms 
of 1874 and 1879, and especially at the beginning of the 20th 
century when the first law on internal affairs and the rulebook 


on police service were adopted. 


Obrise prvih policijskih i gardijskih jedinica sa specifičnim 
zadacima nalazimo još za vrijeme Šćepana Malog u Oružanom 
odredu koji je formirao. Nakon smrti mitropolita Vasilija, nastao 
je vakuum u postojanju snažne vladarske ličnosti, postisnuvši 
ostarjelog I inertnog mitropolita Savu, uz podršku jednog broja 
crnogorskih glavara, Šćepan Mali vladao je Crnom Gorom od 
1767. do 1773. godine. Ubrzo je počeo uspješno da sređuje 
unutrašnje prilike koje su bile znatno urušene sukobima među 

plemenima i bratstvima. U ovome procesu presudnu ulogu 
imalo je formiranje nadplemenskih organa vlasti. Na 
Glavarskom zboru održanom krajem aprila 1768. godine osno- 
vao je po plemenima sud koji je sačinjavalo 40 sudija.! Na 
ovom Zboru tražio je od plemena da formiraju sud koji bi sudio 
u građanskim i krivičnim stvarima, jer će se kazne nad 
počiniocima krivičnih djela sprovoditi u život.2 Sud kao central- 
ni organ uspostavio je u junu 1771. godine. Njega je sačinjavalo 
12 sudija koji su bili najuticajniji glavari toga perioda. Zadatak 
suda je bio da mirnim putem rješava međuplemenske sporove i 
održava mir u Crnoj Gori.3 Za vrijeme njegove vladavine kra- 
jem 1772. godine došlo je do zvaničnog formiranja oružanog 
odreda. Međutim, postojanje oružanog odreda sastavljenog od 
najodanijih ljudi koji su se starali o njegovom obezbjeđenju 
datira ranije, na početku vladavine imao je tjelesnu stražu od 18 
ljudi koji su bili i izvršioci njegovih naređenja. U oktobru 1767. 
godine navodi se da ga čuva „po stotinu“ ljudi. Mletački izvori 
navode da je Šćepana Malog čuvala straža od deset do pedeset 
ljudi.“ Njegova prvobitna funkcija bila je tjelesna zaštita 
vladara, a nešto kasnije će dobiti i određenu izvršnu ulogu. 
Proces evolucije i konstituisanja ovog oružanog odreda — 
Gvardije kako je naziva Gligor Stanojević, od organa tjelesne 
zaštite do centralnog organa sa izvršnom ulogom ozvaničen je 
vladarevom odlukom krajem 1772. godine, koja je usljedila 
nakon dolaska ruskog podoficira Save Brajenovića sa uputstvi- 
ma ruskog dvora da se prizna Šćepan Mali i formiraju oružani 
(izvršni) organi vlasti. Komandant ovog oružanog odreda je bio 
neki Crmničanin, a glavni zadaci ovog izvršnog i represivnog 

l Stanojević, Gligor, Šćepan Mali, str. 56. 

2 Živković, Dragoje, Istorija crnogorskog naroda, str. 

3 Stanojević, Gligor, n.d., str. 71. 

4 Milošević, Anton, Šćepan Mali, Matica, br. 72, Podgorica, zima 2017, str. 
206-207. 

5 Stanojević, Gligor, n.d., str. 89. 

centralnog organa vlasti odnosili su se na suzbijanje krvne 
osvete, otimačine ali i na sprovođenje vladarevih naredbi i 
održavanje reda i mira, hvatanje i kažnjavanje krivaca. Ovaj 
oružani odred (Gvardija) brojao je 80 pripadnika čiji je glavni 
zadatak bio da sprovode pravdu. Sa klasičnim policijskim 
dužnostima i ovlašćenjima uspio je da zadovolji povjerene 
zadatke, u kratkom vremenu suzbio je krvnu osvetu, i potpuno 
iskorijenio otimačinu, uvodeći red u Crnoj Gori kakav nije bio 
do tada. Za počinioce krivičnih djela bile su predviđene rig- 
orozne kazne, a u ovom periodu na smrtnu kaznu osuđeno je 90 
lica. Kakav je red ustanovio najbolje govori podatak da je jedne 
prilike na putu Cetinje — Kotor na mjestu Krstac, kuda narod 
prolazi na kotorski pazar naredio da stoji 15 dukata koje niko 
nije smio ukrasti.” Kratak period vladavine ovog i dalje 
enigmatičnog vladara, ostavio je značajan efekat na prilike u 
Crnoj Gori. Za njegovo vrijeme suzbijene su glavne pošasti koje 
su opterećivale crnogorsko plemensko društvo i formirana je 
kakava-takva nadplemenska vlast. Pripadnici njegove tjelesne 
straže nijesu uspjeli da ga spasu od nasilne smrti, jer nijesu bili 
u prostorijama kada je Grk izvršio ubistvo. Njegovom smrću 
prestaje da postoji Oružani odred koji će ponovo oživjeti 20 
godina kasnije za vrijeme četvrtog vladara po redu iz dinastije 
Petrović-Njegoš. Kada se jednom formiraju i profunkcionišu 
organi vlasti, bez obzira koliko trajali iza njih ostaje uvijek tzv. 
institucionalna memorija, a to je pravno i državotvorno bogatst- 
vo jednog naroda. Tome najbolje svjedoče srednjovjekovne 
crnogorske institucije — Crnogorski zbog i Zbor glavara, ali 
djelimično i institucija Gvardije koja svoje korijene ima u 
organima države Balšića i Crnojevića. 


6 Isto, str. 90. 
7 Milošević, Anton, n.d., str. 207. 

Formiranje centralnih organa za vrijeme Petra I 


Stupanjem Petra I Petrovića na tron Crne Gore 1784. godine 
dolazi do značajnih reformi, stvaranja pravnih osnova i formi- 
ranja centralnih organa vlasti. Imajući viziju stvaranja organizo- 
vane crnogorske države Petar I je još 1791. godine na Zboru 
glavara na Cetinju pokušao da formira predstavničko tijelo Crne 
Gore sastavljeno od 24 glavara koje je trebalo da bude prva 
crnogorska vlada i Gvardiju kao oružani odred za zaštitu vladara 
i održavanje reda i sigurnosti.8 Međutim ovaj organ nije mogao 
da funkcioniše na željeni način, pa je Petar I u drugoj polovini 
juna 1797. godine ponovo sazvao crnogorski Zbor čitavog nar- 
oda (,,u formi regularne vlade“) na Cetinju na kojem je donešena 
odluka da se „uspostavi stalna straža od 200 naoružanih ljudi, 
koji će služiti kako počasno, tako i za precizno izvršavanje mit- 
ropolitovih naređenja“? Ovaj odred nosio je ime Gvardija, a 
njeno sjedište bilo je u Cetinjskom manastiru u kojem je stolo- 
vao i mitropolit. Brojala je priličan broj odabranih ljudi, koji za 
svoj rad nijesu primali finansijsku nadoknadu. Gvardija je bila 
pod neposrednom komandom crnogorskog mitropolita, a bila je 
zadužena za sprovođenje negovih odluka, održavanje reda i sig- 
urnosti kao i tjelesnu zaštitu vladara. Petar I je uvijek bio 
okružen većom pratnjom od 10-15 pa i više pratilaca, Viala de 
Someijer je primijetio da je bio okružen sa par sveštenih lica, 
svojih sinovaca i rođaka. 


8 Andrijašević, Živko, Dinastija Petrović-Njegoš, Ministarstvo kulture, 
Cetinje, 2015, str. 120. 

9 Crnogorski zakonici, knjiga I, Istorijski Institut Republike Crne Gore, 
Podgorica, 1998, str. 301-302. Petar I obavještava ruskog generalnog konzula 
u Dubroovniku Antoana Ðike o ustanovljavanju zemaljske vlasti u Crnoj Gori. 
Pismo datira od 29. juna po novom kalendaru, a Petar I u njemu pored ostalog 


naovodi „organizovali prije nekoliko dana“ Zbor na Cetinju. (prim. autora). 

Uporedo sa razvojem centralnih organa vlasti Petar I je radio 
i na pravnom uobličavanju Crne Gore. Tako je 26. juna 1796. 
godine donešena Stega od 6 članova koja je zapravo bila zaklet- 
va Crnogoraca ,,Rekosmo i zakletvom utvrdismo đe god bi 
neprijatelj okrenuo i na koju bi stranu na nas i na braću našu 
Brđane udario da hoćemo jedan drugomu biti u pomoć i za 
blagočestivu vjeru našu hristjansku vojevati i svoju krv proliti, i 
ljubeznoe otečestvo...oružjem našim braniti“.10 Za izdajnike 
otadžbine bila je predviđena kazna prokletstva, u članu 3 se 
navodi: ,,Ot dnevi današnjega i u naprijed ako bi se naša koji 
Cernogorac, oli koje selo ali pleme, ili koja nahja da bude izda- 
jnik, javnijem ili potajnijem načinom, takvog svi jednoglasno 
predajemo vječnom prokletstvu. ...“ Na ovom pravnom propisu 
svu su dali zakletvu ,,cjelujući čestni i životvorašči krest“ i 
svojeručno stavili svoje potpise ili krstove oni koji nijesu bili 
pismeni. Po jedan primjerak Stege uzela je svaka nahija „da se 
nahod ot rod u rod“. Stegu su potpisali Jovan Radonjić, serdar 
Jovo Petrović, knez Vuko Bogdanović, serdar Milo Martinović, 
vojovda Nikola Martinović, knez Gavrilo Ivanović, knez Petar 
Vučetin Ćeklić, vojovda Vuksan Milić, knez Medo Pejović i pop 
Marko Stanojev Martinović u ime potpisatih.!1 

Dalje učvršćivanje vlasti i državna organizacija Petra I je 
vodilo da 1798. godine sazove Zbor glava u manastiru 
Stanjevići. Na ovom Zboru donešena je odluka o formiranju 
centralog organa vlasti pod nazivom Praviteljstvo suda 
crnogorskog i brdskog. Ovaj organ bio je sastavljen od 40 
glavara1? , popečitelja“ iz raznih plemena Crne Gore. Na ovom 


10 Isto, str. 7-8. 
11 Isto, str. 9. 
12 Petar I u pismu ruskom konzulu u Dubrovniku od 27. oktobra 1803. 


godine objavljenom u knjizi Crnogorske isprave na str. 85-86 navodi da su 
„sudije bile izabrane iz naroda, iz svih provincija ili plemena, čiji broj iznosi 


četrdeset ljudi“. Vjerovatno je ovaj broj kasnije povećan na 50 (prim. autora). 

Zboru 29. oktobra donešen je Zakonik opšći crnogorski i brdski 
sa 16 članova koji je 29. avgusta 1803. godine dopunjen od 
člana 17 do 33.13 U posljednjem članu ovog zakona navodi se: 
„Dužnost svakoga sina otečestva veže i ponuđa da on bude vjer- 
an I uzdan svoemu otečestvu. ..?. 

Centralni organi — Kuluk, Gvardija i Narodna kancelarija pos- 
tupali su po ovom Zakonu. Član 2 ovog Zakona za ubistvo „bez 
iedne krivice i nužde nego ot sile i opačke“ bilo je predviđeno 
da krivac bude „obješen, ol kamenjem pobjen ali ognjem iz 
pušaka raznešen“. U slučaju da je krivac uspio da pobjegne 
polovina njegovog imanja davala se porodici ubijenog, a druga 
polovina uzimala se kao državna globa. Ubicu je svako mogao 
da ubije. U slučaju ranjavanja ili krađe predviđene su bile 
uglavnom novčane kazne. U slučaju da „čoek uzme tuđu ženu 
iza živa muža ili ugrabi đevojku koju mu ne budu đevojački 
roditelji dali oli svojta“ taj je bio osuđen na progonstvo, a nje- 
govo imanje je dijeljeno na pola kao i u slučaju ubistva. Članom 
25 regulisano je primanje mita, a za počinioca ovog krivičnog 
djela bilo je predviđena zatvorska kazna. Ove presude sprovodi- 
la je Gvardija. Članom 28 bilo propisano je da su se i kulundžije 
mogle smijeniti u slučaju smutnje, nemira, neposlušnosti, 
lijenosti i nemarnosti.14 Zabranjena je bila krvna i svaka druga 
vrsta osvete, a ove sporove rješavao je sud. Strogo je bilo 
zabranjeno i pozivanje na kolektivne plemenske ili 
bratstveničke megdane, takvi su ,,kastegom ot suda zemaljskog 
i ot svijeh nas ćeran kako zločinac i vozmutitelj naroda“.15 
Jedino da je neki Crnogorac bio udaren „nogom ili kamišem“ 
mogao je ubiti počinioca, kao i u slučaju kazne. 

Popečitelji su reizabrani na Zboru 23. septembra 1799. godine 
od kad i datira njihov poimenični spisak. Sjedište Praviteljstva 


13 Crnogorski zakonici, knjiga I, str. 19. 
14 Isto, str. 18. 
15 Isto, str. 16. 

(Kuluka) bilo je u početku u manastiru, a potom je Petar I sagra- 
dio posebnu zgradu u blizini za Praviteljstvo koja se zvala ,,sion- 
ica“ u kojoj su oni boravili, zasijedali i presuđivali. Popečitelji 
su bili obavezni da ne sude po hajtaru već po zakonu, zakletvu 
su polagali jedan po jedan u Cetinjskom manastiru na evanđelje 
i Sv. Jovana. Njihova zakletva sačuvana je od 23. septembra 
1803. godine i glasi: „Danas niže pisati glavari naroda 
cernogorskog i berckog....moliti cerkvu presvete Bogorodice... 
u Cetinje jedna po jedan zakle se ..... da svaki sudiit ima po 
zakonu ni da će suditi po hajteru no kako zakoni opisuju i po 
zakonu sentence sočinjavati po dostojaniju djelo onijeh koji 
zakon prestupe“.!6 Članovi ovog suda nazivali su se još 
činonačelnici ili kulundžije, njihov zadatak je bio da povremeno 
borave na Cetinju ili u Stanjevićima i da vrše presuđivanje u 
sporovima. Članom 29 bilo je propisano da se oni nijesu mogli 
baviti drugim nekim poslovima, niti putovati ili se baviti trgovi- 
nom već su određeno vrijeme morali biti na „službu zemaljsku 
vjerno, kako su na to i postavljeni“. Za primanje mita i kažnja- 
vanje nevinog čovjeka kunuldžije su otpuštani iz službe. Bilo je 
slučajeva i ubistva popečitenja kao kneza Vojina Špadijera u 
maju 1828. godine zbog krvne osvete, tokom obavljanja službe. 
Krivci su kažnjeni progonstvom, a njihove kuće su izgorene.17 

Oni su se između ostalog bavili jednim dijelom i nekom 
vrstom policijskih i bezbjednosnih poslova,!8 bili su zaduženi 
da sprovode „u zemlji mir i tišinu“. Popečitelji su imali 
zaduženja i da u slučaju nepoštovanja odluka Praviteljstva hapse 
okrivljenog i dovode pred sud. Obično je ove odluke sprovodio 
neko od popečitelja iz svog rejona sa pratnjom i nalogom 


16 Nikčević, Tomica, Pavićević, Branko, Crnogorske isprave XVI-XIX 


vijeka, str. 90. 
17 Isto, str. 151-152. 


18 Videti: Mijat Šuković, Novovjekovna država Crna Gora — stvaranje i 


razvoj, Pobjeda, Podgorica, 2002. 

određenom od suda. Tako je 22. februara 1804. godine 
Praviteljstvo izdalo nalog protopopu Marku, Peru Vukotinu, 
Dragiši Stijepovu, Vukalu Gavrilovu i popu Đukanu Humcu da 
umire stanovnike sela Bokovo, uzmu globu i sprovedu odluku 
suda. U istom nalogu navodi se „Koji li ne bi od njih pristanuo, 
vežite ih, pak nek ovamo dođe, jer ćemo nać što je za njh.“19 
Povodom jednog slučaja ubistva i nepostupanja po odlukama 
Praviteljstva 14. maja 1814. godine Petar I je rekao: ,,A naredio 
sam glavarima da kervniku kuću izgore i da globu uzmu...“20 
Bilo je i slučajeva osude na progonstvo, u tom slučaju osuđenici 
„ne mogu bit Crnogorci ni u Crnu Goru stat...“. U takvim 
slučajevima kazne su bile rigorozne i za one koji bi ih primili u 
svoje pleme - osuđivani su isto na progonstvo ,,da ta Crnogorac 
ima bit ćeran kako i oni i njegovo da se ima uzet i razdijeliti po 
plemenima“.2! Praviteljstvo je upućivalo pismeni poziv okrivl- 
jenim da se jave pred sud. U slučaju težih slučajeva ili neizvrša- 
vanja naredbi suda od strane plemena, Petar I je angažovao 
Gvardiju i po potrebi vojsku sastavljenu od drugih plemena 
uglavnom onih okolnih plemena poput Bajica, Njeguša i 
Katunjana. Kazne krivcima su uglavnom bile novčane, kon- 
fiskacija imovine i njeno dijeljenje oštećenoj strani i za državnu 
globu, progonstvo, smrtne presude — vješanjem, kamenovanjem 
ili mušketanjem, ali i paljenjem kuća krivcima od strane pred- 
stavnika Kuluka i Gvardije. 

Interesantno je da je Nikola Čarnojević-Davidović na osnovu 
punomoćja Petra i njegovih instrukcija za razgovore sa pred- 
stavnicima ruske vlade i od 10. septembra 1799. godine, u tački 
6 zahtjeva ruskoj vladi od oktobra 1800. godine tražio ,,formi- 
ranje nove garde od nama prisajedinjenih oblasti đe žive naši 
sugrađani koji su bili u venecijanskoj službi — oficira 1 judi 


19 Nikčević, Tomica, Pavićević, Branko, n.d, str. 339. 
20 Isto, str. 112-113. 
21 Vuksan, Dušan, n.d, str. 133. 

drugih činova koji poznaju vojnu službu — potrebno je 10.000 
pušaka s bajonetima i toliko nabijača, 12 artiljerijskih oruđa sa 
6 13 finte punjenja, od svake vrste po 10, kao i 10 martira. Cijelo 
ovo oružje je potrebno kako za gardu tako i za ostalu voj- 
sku...22 Ovo je još jedan dokaz o nastojanjima Petra I da kroz 
stvaranje savremene državne organizacije, formira jednu elitnu 
jedinicu — gardu organizovanu na savremenim osnovama. Ipak 
uspio je da organizuje oružani odred jačine dvije čete koji je 
koliko-toliko zadovoljavao potrebe tadašnje crnogorske države. 

Za vrijeme Petra I, 1803. godine u cilju zastrašivanja zlikova- 
ca podignuta su vješala na pet javnih mjesta, kojih do tada nije 
bilo za vrijeme njegove vladavine. Pojedini počinioci krivičnih 
djela prema njegovom Zakonu stavljani su u zatvor, a drugih su 
okivani u gvožđa. Nakon ispitivanja njihovih djela i ocjene kriv- 
ice, a na osnovu zakona, u zavisnosti od počinjenog djela suđeni 
su novčanom kaznom ili drugim vidom sankcije, a počinioci 
najtežih krivičnih djela smtnom presudom koja je izvršavana 
strijeljanjem. Petar I je sazvao Zbor glavara sa Zborom svih 
crnogorskih podanika 1. maja 1805. godine na kojem je pred- 
ložio formiranje Praviteljstva koje je bilo zaduženo da održava 
„unutrašnji poredak i mir i blagovremeno preduzma neophodne 
mjere da mir ne bude ni na koji način narušen“. U cilju 
sprovođenja naredbi i održanja reda i sigurnosti bio je predviđen 
„izvjestan broj pripadnika garde, koji, zavisno od okolnosti, 
može smanjiti ili povećati“. Ovom prilikom Petar prvi navodi da 
su ,,za izdržavanje Praviteljstva i Gvardije napravili obračun po 
godinama...“ Petar I je pokušavao da osigura finansije za svoje 
centralne organe sa strane, čime bi ih osnažio i povećao njihov 
broj. U tom cilju sa nekoliko najuticajnijih glavara sastavljao je 
nekoliko projekata o unutrašnjoj organizaciji sa budžetskim pro- 
računima, pokušavajući da dobije materijalnu podršku neke od 
velikih sila, jer Crna Gora u permanentnoj borbi sa osmanskim 


22 Crnogorski zakonici, knjiga I, str. 331-332. 

nasrtajima nije bila u mogućnosti da izdržava nadplemenske 
institucije. Određena stabilnija sredstva za održanje kakve-takve 
državne uprave počeo je da dobija iz Rusije od januara 1799. 
godine (1.000 dukata na godišnjem nivou). Ovi problemi pratiće 
čitav period vladavine Petra I ali u tim pokušajima nezavisnost 
Crne Gore uvijek je bila primarna vodilja ovog crnogorskog 
vladara. U to cilju 24. oktobra 1805. godine donešena su Pravila 
o unutrašnjoj organizaciji Praviteljstva. Prema tim pravilima 
vidi se da je Gvardija brojala 200 pripadnika i bila zadužena da 
uzme na stražu bilo koga i da ga dovede na sud. Naredbe 
Gvardiji mogao je da daje mitropolit ili guvernardur ali uz 
obavezu da o tome obavijeste Praviteljstvo. Na čelu Gvardije 
trebalo je da se nalazi komandant u činu pukovnika sa dva 
podređena kapetana, četvoricom poručnika i osmoricom vodni- 
ka. Komandant „preko arhisenatora podnosi raporte predsjed- 
nicima, a saobrazno značaju raporta — arhisenator ih prosljeđuje 
u Senat starijih“.23 Pukovnik Gvardije trebalo je da prima 360 
talira godišnje,24 dva kapetana po 250 talira, četvorica 
poručnika po 130 talira, osmorica vodnika po 6 livri dnevno, a 
200 pripadnika Gvardije po 4 livre dnevno, dok je za izdržavan- 
je Kancelarije Gvardije trebalo da bude izdvojeno 102 talira. 
Glavni kreatori ovog projekta su Petar I guvernadur Vuko 
Radonjić i serdar Đikan Martinović, dok su potpisnici bili serdar 
Ivan Palmenac, serdar Nikola Đurašković, serdar Mihailo 
Bošković i vojovda Stano Uskoković. Zanimljivo je napomenuti 
da je Petar I 7. maja 1805. godine naredio da se izvrši popis za 
oružje sposobnog stanovništva: ,,....i naredite da u svako pleme 


23 Crnogorski zakonici, str. 48-49. 

24 Prema ovom projektu veću platu od komandanta Gvardije imao bi 
guverner u iznosu od 1.200 talira godišnje, senator, do je generalni sekretar 
trebao da prima istu sumu kao i komandant Gvardije, a nižu sumu od njega 
primali bi dva obersekretara po 240 talira, dva sekretara po 150 (prim. 


autora). 

pođe po jedan sudnik, da probroje, koliko se u koje pleme i selo 
nahodi junakah, koji nose oružje“.25 

Sa stanovišta razvoja policije naročito je bilo važno kada je 
Petar I sa crnogorskom vojskom u septembru 1813. godine 
počeo zauzimanje Boke Kotorske i crnogororskog Primorja 
usljed povlačenja francuskih snaga iz ovih oblasti. Crnogorska 
vojska jačine 7 hiljada ratnika na čelu sa Petrom I za veoma 
kratko vrijeme je zauzela Budvu, Herceg Novi, i sva mjesta u 
Boki Kotorskoj osim Kotora.26 Odmah nakon toga Petar I je 
sazvao u Dobroti skupštinu sastavljenu od predstavnika sa teri- 
torije tadašnje Crne Gore i Boke Kotorske koja je 29. oktobra 
proglasila Ujedinjenje Crne Gore i Boke Kotorske. U cilju 
sprovođenja postignutog dogovora i sigurnosti, političkog mira 
i dobrog vladanja donijeta je odluka o formiranju organa. 
Donešen je 13. novembra Pravilnik o radu Pokrajinskog savjeta 
(vijeća) kojim je formirano Vijeće i Centralna komisija koja je 
trebalo da ima ulogu privremene vlade. Pokrajinski savjet bio je 
sastavljen od 41 člana I to predsjednika, potpredsjednika, 30 
delegata iz Boke Kotorske i devet iz Crne Gore. Savjet je donio 
odluke samo u prisustvu većine delegata. ,,Predsjednik Vijeća i 
centralne komisije privremene vlade biće njegova ekselencija 
preosvešteni Petar Petović, mitropolit Crne Gore, Boke 
Kotorske i ruski kavaljer..“. Ovim pravilnikom Centralna kom- 
sija vlade je trebalo da donese odluku o finansijama, sudstvu, 
policiji, o raspodjeli funkcija i drugim upravnim poslovima. 
Komisija je izdavala naređenja organima javnog reda i svi 
stanovnici Crne Gore i Boke Kotorske bili su obavezni da poš- 
tuju njene odluke i naredbe. Centralna komisija imala je osim 
predsjednika i potpredsjednika, devet delegata iz Crne Gore i po 
jednog delegata iz Dobrote, Perasta, Risna, Prčnja, Herceg 
Novog, Grbljanske Župe, Paštrovića, Budve i njoj tri 


25 Vuksan, Dušan, Poslanice mitropolita crnogorskog Petra I, str. 50. 
26 Andrijašević, Živko, Dinastija Petrović Njegoš, str. 126. 

pripadajuće opštine — Miholjski zbor.27 Istim aktom određeno je 
da 20 ljudi iz službe Petra I prima ,,za njihovu platu gazeta 
četrdeset na dan na glavu“. 

Upravo ovim pravilnikom formiran je odred od 200 ljudi koji 
su bili zaduženi za policijske poslove pod ,,vladanje i zapovijedi 
od šest kapetanah“. U slučaju potrebe mogao se povećati broj 
stražara, a njihov glavni zadatak je bio da ,,za sigurtad unuternju 
koliko za vojevanje protivo neprijatelja“. Prvih sto stražara bili 
su „na službu prohodnu, iliti od kulaka, pod vladanjem i zapovi- 
jedi od dva gospodina kapetana, to jest od gospodina serdara 
Đika Martinovića iz Cetinja i gospodina kneza Jova Tujkovića 
iz Gerblja.“2Š Ovih sto stražara djelovali su na cijeloj teritoriji 
đe je bilo potrebno i shodno naredbama. Drugih sto stražara bilo 
je pod zapovjedništvom četiri kapetana i to: Vuka Đurova 
Radonića, Mata Radova Martinovića, Marka Đujkovića i još 
jednog kapetana čije ime nije moguće dešifrovati. Pripadnici 
navedenog policijskog organa primali su platu za svoju službu, 
kapetani ,,soldina pedeset na dan“, a stražari ,,soldina četrdeset 
na dan“. Uz platu primali su i sredstva za smještaj „za njihovu 
platu stanovitu gazeta“.2% Pripadnicima straže i njihovim 
glavarima bilo je dozvoljeno da za sebe uzmu zahiru (hranu) 
koju bi oduzeli od neprijatelja ali bez prava dogovornog iznoše- 
nja. Za pripadnike ove straže bile su predviđene rigorozne kazne 
od dva mjeseca do jedne godine tvrde tamnice, konfiskacija 
imovine ili smrtna presuda u slučaju da su protivzakonito postu- 
pali u svom radu ili svojim aktivnostima pomagali neprijatelja. 
Navedena straža djelovala je sve do 22. juna 1814. godine kada 
je Crna Gora primorana da preda Boku Kotorsku Austriji. U 
članu 4 Ugovora o predaji Boke Kotorske austrijskim trupama 


27 Crnogorski zakonici, knjiga I, Istorijski institut Republike Crne Gore, 
Podgorica, 1998, str. 66. 

28 Isto, str. 67. 

29 Isto, str. 68. 

od 22. juna Petar I je zahtijevao da prilikom boravka u Boki 
Kotorskoj „mogu imati uza se petnaest do dvadeset glavara 
crnogorskih, uz to gardu i poslugu“. Austrijske vlasti prihvatile 
su sve zahtjeve Petra I „ali bez crnogorske garde“.30 Iz ovog 
mitropolitovog zahtjeva jasno je da je uz sebe uvijek imao 
dovoljan broj stasitih i povjerljivih mladića iz više crnogorskih 
plemena koji su predstavljali njegovu tjelesnu zaštitu odnosno 
crnogorsku gardu. Petar I je imao na umu odličnu organizaciju 
policijske vlasti u Crnoj Gori, smatrao je da je 200 policijskih 
pripadnika bilo optimalno da održi red u zemlji. Ova cifra uvijek 
se provlačila u njegovim projektima i realizacijama još od 1791. 
kada je na Zboru određena Gvardija od 200 ljudi, pa 1805. kada 
je predlagao za finansiranje 200 članova Gvardije, pa sve do 
1813. godine kada je formiran odred od 200 stražara sa šest 
kapetana koji su za to primali određenu nadoknadu. Međutim, 
nedostatak finansijskih sredstava dosta je ograničio njegove 
stvarne zamisli. 

Ipak od 1791. godine možemo zaključiti da je Petar I imao 
kakav-takav vojno-policijski aparat Gvardiju (Gardu kako je 
nekad nazivao) koji se starao o izvršavanju njegovih odluka kao 
i odluka suda, čuvao miri sigurnost. Jedan dio Gvardije bio je 
zadužen za mitropolitovu bezbjednost i neposredno je njemu bio 
potčinjen. Njihov broj varirao je od 30-ak do 200 pripadnika u 
zavisnosti od okolnosti, a okupljali su se ad hoc prema potrebi. 
Postojanje Gvardije je potvrđeno na Zboru 1797. godine, kao i 
Pravilnikom 1813. godine. Njihov komandant je uglavnom bio 
serdar Điko Milov Martinović, serdar cijele Katunske nahije kao 
podvigom u borbi sa francuskom vojskom. Za svoju službu pri- 
padnici Gvardije najčešće nijesu primali nikakvu nadoknadu 
osim što su imali određene povlastice u namirnicama. Kada je 
Petar I išao svojom zemljom, a naročito kada je išao van zemlje 


30 Isto, str. 69. 

pratilo ga je desetak pripadnika Garde posebno odabranih za 
takve prilike. Prema izvještajima i zapisima brojnih stranaca 
možemo utvrditi da se radilo o pratiocima Petra I koji su plijenili 
svojim stasom i ljepotom, bili su ,,pravi divovi i epski bogatiri... 
“ od kojih su pojedini bili visoki 2 aršina i 12 vrškova što iznosi 
između 193 do 213 cm. Kada je Petar I odlazio na pregovore u 
Kotor sa francuskim maršalom Ogistom Marmontom, jedan 
očevidac je zapisao da se Petar I spušta niz kotorske serpentine 
u pratnji svoje ,mnogobrojne svite“, svaki visok preko dva 
metra.31 

Prema nekim izvorima iz 1829. godine garda se sastojala od 
188 ljudi,32 od toga 25 neposrednih pratilaca zaduženih za 
vladarevu bezbjednost. Zadatak ove jedinice koju su sačinjavali 
sposobni i vješti mladići iz prvih crnogorskih kuća bila je zaštita 
vladara i drugih crnogorskih svetinja ali i održavanje reda u 
zemlji i sprovođenje vladarevih naredbi. Njegovom smrću 1830. 
godine prestala je da postoji, ali njegov nasljednik će je uskoro 
obnoviti i profesionalizovati. 

Pored natplemenskih organa koje je uspotavio, Petar I se 
tokom vladanja uvijek koristio svojom riječju, kumio je molio, 
zaklinjao i proklinjao. Posljednju deceniju svog života i vladan- 
ja, u cilju održanja reda i mira Petar I opominjao je Crnogorce: 
„Vi činite ono što znate, no ne znate što činite. Vi nikoga ne 
slušate ko za dobro vaše radi i govori... Ali znam, što ve ja više 
molim, da od zla predstanete i da za svoje dobro radite, i što se 
vi više zaklinjete da ćete slušat, to se vi skorije na vaša djela obi- 
čna povraćete. Toga radi niti vas mogu moliti, ni zaklinjati, nego 
vi samo ovo kažem i govorim, da poradi vašega samovoljstva i 


31 Vladimir Bronevski, Zapisi o Crnoj Gori i Boki, CID, Obod, Podgorica, 
1995 str. 113: „Najmanji od njih ima dva aršina i 12 veroški (veroška = 4,4 
cm), a ispred njega ide velikan od tri aršina visine“. 

32 Talović, Zoran, „Kratak istorijat crnogorske policije“, Perjanik, br. 4, 5- 
6, Podgorica, 2004. 





66 MATICA, br. 84, zima 2020. www. maticacrnogorska.me 


Policijska organizacija u Crnoj Gori do nestanka kraljevine 





neposlušanija idete trčke na svoju pogibelj, koja nije od vas 
daleko, ako se na drugi način ne budete vladali.“33 „Sad ostaje 
u vašoj volji da slušate moje nauke i zakletve, oli da ne slušate; 
ja vas silom na poslušanije nagnati ne mogu, ako vi nećete od 
Boga straha imati, s kojijem vas u tri puta i u trista putah zaklin- 
jem, da sami sebe ne izgubite.“3+ Dosta je svaki živio, koji pod 
tuđi jaram nije umro. Vi, dakle, imate po milosti božjoj svoju 
dragocjenu slobodu, nego dobro pazite, da je po svojoj neslogi i 
po svojemu samovoljstvu i neposlušaniju ne izgubite i jer ako je 
izgubite, od česa da Bog vas sahrani, nemojte se pouzdat, da 
ćete je ikad već imati, i tada ćete plačući poznat, što ste imali i 
što ste izgubili“35 ,,...molim i zaklinjem istijem načinom 
svakoga glavara, da svi jedinodušno rade, kako će vas umiriti, 
da ne bi koji po hajteru ili po mitu ili po drugome ikakvom 
nepravednom načinu potezao krivicom na koju stranu i činio 
među družinom smutnju. Koji li se nađe od stane glavarske, oli 
od kojega plemena i bratstva toliko zloga i okamenjenog srdca, 
da se od Boga ne uboji i da smutnju učini i na mir ne pristane, 
takvi od Gospoda Boga Vsedržitelja da bude proklet i da mu 
Bog smuti srdce i mozak, da pogine od pravednog suda božija, 
kako zli bezakoni krvomutnik....“36 Vaše poslušanije bilo je za 
vas srećno i pohvalno, vi ste pri pomoći božjoj ne samo svoju 
voljnost otečestvu povratili, nego i svojega neprijatelja prvi put 
u Bjelopavliće strašno razbili, a drugi put u Kruse sasvijem 


33 Poslanica Petra I Katunjanima o potrebi održavanja reda I mira od 3. 
juna 1822. godine: Vuksan, Dušan, n.d., str. 153-154. 

34 Isto, str. Str. 159-160. Poslanica Petra I starješinama u Bjelopavlićima 
o zavođenju reda i mira od 31. jula 1822. godine. 

35 Isto, str. 183—184. Poslanica Petra I Bjelopavlićima i njihovim 
starješinama o potrebi održavanja sloge i mira od 17. marta 1826. godine. 

36 Isto, str. 187—188. Poslanica Čevljanima, Cucama i Bjelicama o 
rješavanju sporova sudskim putem i poštovanju sudskih odluka od 21. oktobra 
1826. godine. 

pobijedili i njegovu glavu odsjekli. Ova je pobjeda vas sovršeno 
oslobodila i vaše ime na takvi način po svijetu proslavila, da se 
u istoroji... vaše junaštvo i vaša svoboda do nestanja svijeta 
spominje. Poslije ove, Bogom vam darovane pobjede i dobića, 
sve moje misli, sva moja želja i sve moje rađanje bješe 
obraćeno, da vi uredite među sobom sud i praviteljstvo, na 
priličnih, voljnost vaših zakonah, koji će narodom vladati i sud 
provoditi, samovoljstvo iskorijeniti, mir i spokojstvije utvrditi... 
. đe bi potrebno bilo odgovarati i učinit da dobri ljudi budu poš- 
tovani, a zli kastigani... Ovo sam ja u trista putah vam predlaga, 
znajući da bez ovoga nigda srećni, nigda mirni i nigda pošteni i 
slavni bit ne možete; i za ovo sam ja davao u obštu kesu... 
najbolja dobra crkovna, to jest zemlju, goru i vodu i lovišta....i 
vi na svrhu rekoste da ćete davati svaki domaćin od kuće po pol 
talijera na godište za održanije praviteljstva i kuluka...37 „Zašto 
vi ja kažem, ako nećete drugojačije radit, nego li ste dosle 
radili.... ja ću se od svijeh poslovah i djelah crnogorskijeh 
uklonit, da već nigda nikome ne spomenem za sud, ni za kuluk, 
ni za slogu, ni za mir, ni za drugu nikakvu rabotu crnogorsku, 
nego ću ostavit na sovršenu volju svakome da čini, što kome 
srdce želi.“38 

„Ja već nemam rad što kriti, meni se posljednji čas približio i 
ja ću ovaj svijet ostaviti. Preporučujem vi uzajamnu slogu, mili 
vitezovi i čestiti junaci. Pozdravite mi svoju braću Crnogorce i 
kažite im, da iako se njihov Gospodar preselio u vječnost, da je 
njegova topla posljednja željaa, da mu njegova slobodna braća 
Crnogorci u miru i bratskoj ljubavi brane bogodanu slobodu, i 
da ne zaborave da su Crnogorci i slobodi junaci. U mučnoj i 
kukavnoj ali slobodnoj zemlji preživjeh mladu nejakost i sijedu 


37 Isto, str. 178—179. Poslanica Petra I narodu i glavarima crnogorskim o 


svojoj tridesetsedmogodišnjoj vladavini iz 1824. godne. 
38 Isto, str. 188—189. Poslanica Petra I guvernaduru i katunskim 


starješinama o izboru suda i prikupljanju poreza od 22. oktobra 1826. godine. 

starost. Božja je volja, da se sa vama rastanem vječno, no ne 
zaboravite na moje riječi. Zbogom slobodne gore i neuvenula vi 
slava dokle traje svijeta i vijeka.“39 


Gvardija — 
crnogorski ispolnitelji (polizija) Petra II (1831-1951) 


Mladi Rade Tomov Petrović naslijedio je prijesto prilično 
srećnim okolnostima kao treći izabranik svog strica. Njegova 
energičnost i senzibilitet za donošenje pravih odluka pokazali su 
se još na početku njegove vladavine, kada se sa samovoljnim 
Crnogorcima počeo sistemski hvatati u koštac. Svjestan nasto- 
janja svog prethodnika, sa narodnom i glavarskom podrškom i 
idejama dvojice Crnogoraca iz Rusije, Ivana Vukotića i Mateja 
Vukićevića na Zboru održanom u januaru 1831. godine osnovao 
je centralne organe vlasti — Senat, Gvardiju i Perjanike. Senat je 
predstavljao najvišu upravnu i sudsku vlast u zemlji. Na njegov- 
om čelu nalazio se predsjednik sa potpredsjednikom i 14 sena- 
tora. U Senatu je bila predstavljena uglavnom svaka nahija i 
pleme. U sklopu opsežnih promišljanja i aktivnosti na državnoj 
organizaciji napisan je Zakon otačestva i objavljen je 
crnogorskom narodu 4. juna 1833. godine na Zboru na Cetinju. 
Zbog sukoba sa Vukotićem i Vukićevićem oko pokušaja 
povećanja njihove vlasti, zakon nije formalno stupio na snagu 
iako su ga u načelu primjenjivali Senat i Gvardija u svom radu. 
Sastojao se od 20 članova uglavnom preuzetih iz Zakona 
crnogorskog i brdskog, radilo se o savremenijem pravnom aktu 
sa strožijim kaznama. Sukobom sa predsjednikom i potpredsjed- 
nikom Senata, došlo je do manje reforme 1834. godine kada su 
oni uklonjeni iz zemlje, a broj članova Senata redukovan. Do 


39 Svjestan skorog kraja ove riječi Petar I je izdiktirao svom sekretaru da 
ih pročita na Zboru koji je bio zakazan za naredni dan. Bogićević, Čedomir, 


Istorija Crnogorskog sudstva, Podgorica — Cetinje, 2009, str. 133—134. 

nove veće i važnije reforme svih centralnih organa došlo je 
1837. godine po povratku Petra II iz Rusije. Imenovao je nove 
senatore, za predsjednika je postavio brata Pera Tomova 
Petrovića, a za potpredsjednika Đorđa Savova Petrovića. 
Reforma je uslijedila i u ostalim državnim organima. 

Gvardija je kao izvršni organ bila podređena Senatu, a u osnovi 
radilo se o jednoj vrsti kaznenog vojno-policijskog odreda koji je 
bio namijenjen za vršenje policijskih i sudskih poslova. 
Rješavala je i presuđivala u seoskim, plemenskim i nahijskim 
sporovima, zbog čega je nazivana i ,,mali sud“. Gvardija je bila 
policija ali i prvostepeni sud koji je vršio umire, rješavao manje 
sporove, dok je veće sporove rješavao Senat, kao i sporove u dru- 
gostepenom postupku. Još od osnivanja Gvardija je imala pune 
ruke posla, što vidimo iz Zapisnika Gvardije Katunske nahije o 
broju presuda i umira od 7. decembra 1831. godine u kojem 
navode: „Na 1831, novembra 25, u Velestovo i u Markovinu. Da 
se zna koliko mi gvardija katunska umirismo glavah i ranah... 
.“40 Kao potpisnik zapisnika prilikom sporova najčećše se navo- 
di pop Nikola Klauđerović. U početku je imala 156 pripadnika 
»ispolnitelja“ koji su se nazivali gvardijani ili gvardijaši. Kako 
njihov broj nije bio dovoljan za održavanje reda u zemlji, 1834. 
godine broj pripadnika Gvardije je povećan na 388 plus 18 
kapetana i komandant. Njen broj uvećan je u reformama Senata 
septembra 1837. godine na 400 ispolnitelja, koji su i dalje imali 
nahijsku i plemensku formaciju na čelu sa kapetanima.+1 

Pripadnici Gvardije primali su platu u novčanom iznosu od 30 
talira na godišnjem nivou, tri talira godišnje za smok i redovni 
dnevni obrok u brašnu za hljeb.+2 Na njihova primanja godišnje 


40 Nikčević, Tomica, Pavićević, Branko, n.d., str. 165. 

41 Jovićević, Milan, Začeci policijske službe u Crnoj Gori, Glasnik 
Narodnog muzeja Crne Gore, knjiga VIII, Cetinje, 2012, str. 7. 

42 Nikčević, Tomica, Političke struje u Crnoj Gori u procesu stvaranja 


države u XIX vijeku, Drugo izdanje, Podgorica — Nikšić, 1999, str. 100. 

je iz crnogorskog budžeta izdvajano 11.640 talira. Nakon reor- 
ganizacije 1837. godine njihova plata iznosila je 20 talira na 
godišnjem nivou.+ Prema jednom dokumentu državnih rashoda 
iz 27. avgusta 1837. godine za Gvardiju je izdvajana suma od 
4.000 fiorina.44 Gvardija je bila organizovana po teritorijalnom 
principu, a njeni pripadnici bili su raspoređeni po nahijama 
(Stara Crna Gora) i plemenima (Brda). Djelovala je kao lokalni 
organ vlasti, kao neka vrsta žandarmerije, a u njoj je bila sjedin- 
jena izvršna i sudska vlast. Pripadnici Gvardije najviše su živjeli 
u svojim kućama, a po potrebi su išli po nahiji ili plemenu i na 
poziv starješine morali su se odazvati kako bi uzeli učešće u 
umiru, posredovanju među zavađenim stranama, presuđivanju u 
manjim sporovima ili čuvanju granice. Po nahijama, Gvardijom 
su rukovodili kapetani, kojih je ukupno bilo 18. U zavisnosti od 
veličine, pojedine nahije imale su tri, dva ili jednog kapetana. 
Na njenom čelu nalazio se komandant ili šef od Gvardije. Njeni 
prvi komandanti bili su ugledni katunski i riječki prvaci Stevan 
Perkov Vukotić sa Čeva i knez Grujica Lopičić sa Ceklina. 
Među uglednim kapetanima Gvardije bili su Đuro Prelov 
Martinović iz Bajica, protopop Nikola Kaluđerović iz Ćeklića, 
Periša Markišin Đurašković sa Ceklina, Šala Strugar, pop Stefan 
Đonović i Nikola Vukov iz Crmnice, Vido Bošković i Ićo 
Kadić iz Bjelopavlića, Todor Mušikin Božović i Radovan Piper 
iz plemena Piperi, a u Kučima Spaho Drekalović i Pren Vulja.+5 

Najprecizniji su podaci o sastavu Gvardije od 13. septembra 
1837. godine. 

U Katunskoj nahiji bilo je 112 pripadnika Gvardije sa tri 
kapetana. Na Cetinju je bilo 15 gvardijaša, na Njegušima 14, u 
Cucama 15, u Ozrinićima 16, u Pješivcima 15, u Komanima 10, 


43 Milović, Jevto, Pogibija i osveta kneza Andrije Kaluđerovića, Istorijski 
zapisi, knjiga V, str. 174. 

44 Petar II, Pisma I, Prosveta, Beograd, 1951, str. 393. 

45 Crnogorski zakonici, knjiga I. 

u Bjelicama 9, u Zagarču 9, Ćeklićima 9. Kapetani od Gvardije 
u Katunskoj nahiji bili su Lazo Proroković sa Njeguša, Andrija 
Jovanov Pejović iz Bjelica i Ramo Lazarev Pešić iz Zagarča. 

U Riječkoj nahiji je bilo 55 pripadnika Gvardije sa dva kapeta- 
na. Na Ceklinu je bilo 23 gvardijaša, na Ljubotinju 12, u Dobr- 
skom selu 6, Građanima 6, Dodošima 2, Vranjini 2 i u Kosijere 4. 
Kapetani od Gvardije u Riječkoj nahiji bili su Grujica Lopičić sa 
Ceklina i vojvoda Grujica Deliglava Vujović sa Ljubotinja. 

U Crmničkoj nahiji je bilo 53 pripadnika Gvardije sa 2 
kapetana. U Gluhom dolu bilo je 8 gvardijaša, u Bukovici 2, u 
Dupilu 8, u Podgori 8, u Boljevićima 8, u Limljanima 6, u 
Brčelima 8, u Sotonićima 6. Kapetani od Gvardije su bili pop 
Stefan Đonović iz Brčela i Savo Jokov iz Sotonića. 

U Lješanskoj nahiji je bilo 17 pripadnika Gvardije i jedan 
kapetan, Simon Vasijev Vukčević. 

U Bjelopavlićima je bilo isto 55 pripadniia Gvardije ali sa tri 
kapetana. U Vražegrmcima 19 gvardijaša, u Petrušinovićima 18 
i u Pavkovićima 18. Kapetani od Gvardije su bili pop Jovan 
Knežević iz Vražegrmaca, pop Đoko Bošković iz Petrušinovića 
i pop Bajo Pavićević iz Pavkovića. 

U Pipremima je bilo 26 pripadnika Gvardije sa dva kapetana 
Ilijom Piletićem i Radovanom Pulevićem. 

U Morači i Rovcima bilo je 25 pripadnika sa dva kapetana. U 
Donjoj Morači je bilo 9 gvardijaša, u Gornjoj Morači 8 i u 
Rovcima 8. Kapetani od gvardije bili su pop Andrija Dragović 
iz Gornje Morače i kapetan Koćo iz Rovaca. 

U Kučima je bilo 45 pripadnika Gvardije sa tri kapetana 
Đuro, Džudžo i Vukić.46 

Jegor Kovaljevski Senat naziva ,,Velikim sudom“, a Gvardiju 
»Malim sudom“. Pripadnici Gvardije bili su odabrani i 
uglavnom mlađi ljudi iz uglednih i moćnijih bratstava. Petar II 


46 Pavićević, Branko, Stvaranje crnogorske države, Beograd, 1955, str. 
247-248. 

je nastojao da se u starješine i pripadnike Gvardije biraju ljudi iz 
„najboljih porodica“47 koji su imali njegovo povjerenje, zbog 
čega je i nailazio na kritiku da su za glavare birani uglavnom 
njegovi rođaci i prijatelji. Zadatak Gvardije je bio da održava 
Ted, stoji na raspolaganje vladici, serdaru, rješava sitnije sudske 
sporove, posreduje među zavađenim plemenima i pojedinicma. 
Djelovali su preventivno da sitiniji sporovi ne bi prerasli u krup- 
nije probleme. Male sporove rješavala je sama, a veće je pre- 
davala Senatu na dalje odlučivanje i presuđivanje.+8 Pored toga 
čuvali su granicu i naplaćivali su globu za razne krivice i tako 
osiguravali punjenje državne kase. Crnogorski podanici su na 
ime poreza od 1833. godine plaćali na kuću jedan talir godišnje, 
od čega se pola talira naplaćivalo za Đurđevdan 6. maja, a druga 
polovina za Mitrovdan, 8. novembra. Proglasom od 30. septem- 
bra 1838. godine Petar II je ustanovio plaćanje poreza u tri kat- 
egorije od talir i po, talir i pola talira.? Ukoliko su pojedinici ili 
pleme odbijali da plate porez, Senat je morao da ,,digne vojsku“ 
i „krivce kastiga i sve pleme da globi“.50 

U slučaju rata, pripadnici Gvardije učestvovali su u oružanim 
borbama za odbranu slobode i nezavisnosti Crne Gore. O 
uspostavljanju novih organa vlasti Petar II piše svojim savre- 
menicima, obavještavajući ih o nedvosmislenim policijskim 
ovlašćenjima Gvardije. U pismu ruskom konzulu u Dubrovniku, 
Jeremiju Gagiću od 18. decembra 1831. godine navodi: ,,... 
imam čest Vama objaviti kako se Cernogorci nahode u saglasju 
među sobom isto kako su bili ovoga prošlog vremena otkako je 
blaženopočivšeg mitropolita zavješčani proglašeno, ali sada 
suviše stavljeno je upravlenije narodnje koje upravlenije 


47 Nikčević, Tomica, n. d, str. 145. 

48 Marinović, Vukotić, Dakić, Crnogorsko sudstvo kroz istoriju, Obod, 
Cetinje, str. 223. 

49 Crnogorski zakonici, knjiga I, str. 127. 

50 Baćović, Čedo, Perjanici, Obod, Cetinje, 2001, str. 34. 

sostavlja 180 ljudi, iz kojih su 16 sovjetnici (senatori), a 164 
ispolnitelji (polizija) koje narod sluša dobro i kako je dužnost 
narodnja svoje starije slušati i sobom odabranim povinovati 
se....51 Ovđe Petar II u broj Gvardije uključuje i osam perjani- 
ka. Petar II u pismu okružnom kapetanu u Kotoru Mikelu obav- 
ještava ga: „Ja ne sumnjam da ćete vi biti izviješteni da se je 
sada Crna Gora uredila sasvijem na drugi način no je dosada 
bilo, budući da i sada imamo senat i nacionalnu gvardiju, po 
kojima naredbama mi znamo svaku stvar što se u Crnoj Gori 
čini.“ U memorandumu upućenom ruskom caru od 4. januara 
1837. godine, Petar II je nastojao da obezbijedi finansije za 
održavanje državne uprave, pa na jednom mjestu pominje ,,300 
ljudi u Gvardiji“.92 Gvardija je još od njenog osnivanja imala i 
policijska ovlašćenja nad crnogorskim podanicima i na teritoirji 
kotorske opštine, a Petar II je pokušavao da za potrebe 
crnogorske policije koji su obavljali zadatke u Kotoru isposluje 
posebnu kuću u kojoj bi bili smješteni. Njen glavni zadatak je 
bio da kontroliše Crnogorce koji idu na kotorski pazar da ne 
nose oružje i ne prave bilo kakve izgrede. Još u decembru 1831. 
godine u Objavleniju narodu crnogorskom i brdskom navode se 
imena i zadaci onih koje je Petar II opredijelio kao predstavnike 
crnogorske policije u Kotoru: ,,Zato šiljemo na tome pazaru naše 
ljude, i to kneza Joka Bogdanovića i barjaktara Filipa Kustudiju 
su ostale četi čojka od naše gvardije, koja ste dužni svi koji 
dohodite na tome pazaru slušati.“53 U prepisci sa Martelinijem 
22. januara 1832. godine Petar II mu piše: „Ja Vas, dakle, i opet 
molim, ako želite da Crnogorci na Pazar bez oružja dolaze, da 
biste našoj policiji opredijelili kuću đe bi mogli živjeti. U 
protivnom slučaju biti ću prinuđen pozvati ih kući, a sve što bi 


51 Petar II, Pisma, I, str. 89. 

52 Pavićević, Branko, „Njegoševa misija u Rusiji 1837“, Prilozi za 
književnost, jezik i folklor, 1-2, Beograd, str. 53—55. 

53 Petar II, Pisma, str. 424. 

se nezgodno pred Kotorom dogodilo pripišite tome što policija 
ne ima đe živjeti.“54 Gvardija se pominje i na par mjesta u 
Odluci Zemaljskog Praviteljstva o oduzimanju guvernadurstva 
Vuku Radonjiću od 16. januara 1832. godine, u kojem se 
navodi: ,,Kad su gospoda ruska došla na Cetinje, bio je skup 
narodnji i tu se uredio Senat i Gvardija od sve Crne Gore i 
Brdah, a Vuka Radonjića sva je zemlja ostavila da ne bude više 
sa zemljom; no gospodin arhimandrit i gospoda ruska videći to, 
umolili su Senat i Gvardiju da i Vuka Radonjića prime u Senat, 
da bude senator kako i ostali, s tijem jednako dogovorom da 
Radonjić donese narodnji pečat u Senat i on se to obeća da 
ispuni. I takovim njegovim obećanima varao je Senat 3 mjeseca 
danah da će ga donijeti, a poslije toga poče se kleti pred svjem 
Senatom i Gvardijom da ga je izgubio; no kad ga senatori i 
Gvardija počeše strašiti da će ga za to suditi, tada on kaza da ga 
nije izgubio...*5 U pismu od 16. februara 1832. godine Petar II 
Martiliniju piše: ,,Propisno je ustanovljena i Narodna gvardija, 
čija je dužnost da održava unutrašnji mir i red i da izvršava 
senatske naredbe i odluke“.*$ Iste godine Petar II u pismu 
guverneru Dalmacije Lilienbergu od 28. marta piše: „Tako je u 
isto vrijeme ustanovljena i narodna gvardija da čuva unutrašnji 
mir, red i narodnu bezbjednost i da izvršava senatske odluke“.57 
Jovan Rucović u izvještaju Marteliniju od 8. marta 1832. godine 
izvještavajući o Gvardiji između ostalog za njene članove kaže 
da su: ,Krstarili kroz sva plemena kako bi ih narod gledao i 
osjetio da su oni Sud“. Koliko su bili efikasni u izvršavanju svo- 
jih zadataka najbolje svjedoči izvještaj austrijskog funkcionera 
Filipa Oreškovića koji u svom izvještaju navodi: „Ni jedan 


54 Petar II, Pisma. 

55 Milović, Jevto, Petar II Petrović-Njegoš u svom vremenu, Titograd, 
1984, str. 55-57. 

56 Petar II, Pisma, I, str. 537. 

57 Petar II, Pisma, I. 

razbojnik ne može tamo izbjeći zasluženoj kazni; gvardija i per- 
janici noću opkole njegovu kuću, i nema još slučaja da je neko 
utekao, katkada se doduše desi da se progonilac brani, i da tako 
neko bude iz gvardije ranjen, ali se u svakom slučaju razbojnik 
živ ili mrtav pronađe, a ja sam uvjeren da nema ni u jednoj 
državi policije koja je tako budna i okretna i u isto vrijeme tako 
smjela i odvažna kao što su Vladičini perjanici i njegova gvardi- 
ja.“58 Orešković nas obavještava i o pojedinim anomalijama u 
postupanju Gavrdije: „Od onog vremena i gvardija vrši bez 
ometanja svoju službu i sudi svakome u ime zakona, tj. Sasvim 
po svom nahođenju, pošto još ne postoji nikakav zakon. Ono što 
se uzme za sudsku taksu podijele među sobom Senat, gvardija i 
perjanici...“5? U isto vrijeme kad i Senat, gvardija i perjanici, 
ustanovljen je i zatvor (tamnica), koji su čuvala tri posebna 
stažara (,,gvardijaša“) koji su za to primali platu od po 15 talira 
na godišnjem nivou.6% Gvardija i perjanici su se suočili sa veli- 
kom akcijom već u januaru 1831. godine kada je Senat donio 
odluku o hapšenju guvernadura Vukolaja Radonjića i njegovog 
brata Marka. Petar II je odlučio da oslabljelu poziciju Radonjića 
iskoristi i zada konačan udarac guvernadurstvu u Crnoj Gori. Za 
sprovođenje ove odluke osim nekoliko uticajnih katunskih 
porodica, oslanjao se na Gvardiju i Perjanike kao izvršne organe 
centralne vlasti. Guvernadur Radonjić je osuđen na smrt, 
međutim Petar II je preinačio odluku Senata i njegovu porodicu 
je protjerao iz Crne Gore. U januaru 1832. godine Petar II obav- 
ještava Martelinija o odluci Senata: ,,Da sva kuća Joka Stankova 
Radonjića bude prognana... Zaradi toga otpravlja se odovde 
gvardija naša na Njeguše da ispuni opredjeljenje Senata“.61 


58 Memoari Fridriha Oreškovića o ispravljanju granice između Dalmacije 
i Crne Gore iz 1848, pripremio dr Jevto Milović, Cetinje, 1949, str. 23. 

59 Isto. 

60 Nikčević, Tomica, n.d, str. 100. 

61 Petar li, Pisma, str. 102. 

Gvardija je sa svojim komandantom Stevanom Perkovim 
Vukotićem imala značaju ulogu u obračunu sa Radonjićima i 
njihovim pristalicama i konačnoj likvidaciji guvernadurstva u 
Crnoj Gori. Iako su pristalice guvernadura i dalje egzistirale i 
priklonile se kasnijoj političkoj opoziciji, Gvardija je slomila 
otpor njihove moći. 

Gvardija je imala dosta posla naročito u prvoj deceniji vla- 
davine Petra II koji je pokušavao stvoriti osnove modernoj 
državnoj organizaciji uvođenjem poreza, što je nailazilo na 
snažan otpor u buntovnim plemenima. Gvardija se obračunavala 
sa svakim vidom optora, plemenskom samovoljom, pobunama, 
političkom opozicijom ali i proosmanski orijentisanim poje- 
dinicima ili djelovima plemena. U modernizaciji države i etabli- 
ranju njene suverene vlasti Petar II je često nailazio na ple- 
menske i pojedinačne otpore, prema kojima je sprovodio 
najstrožu silu, slamajući i najmanju vrstu neposlušnosti. U tome 
su mu veliku pomoć pružali Gvardija i Perjanici koji su hvatali 
krive, hapsili i kažnjavali zlikovce, gušili pobune i silom 
naplaćivali porez. U ovim aktivnostima policijski i sudski 
organi često su nailazili na organizovani oružani otpor, sukobl- 
javali su se sa pobunjenicima, krivce privodili pravdi, a u tim 
akcjama često je bilo ranjenih, pa ponekad i poginulih pripadni- 
ka Gvardije. Prilikom kupljenja poreza u Bjelopavlićima u feb- 
ruaru 1834. godine došlo je do sukoba sa Gvardijom. Prema izv- 
ještaju okružnog kotorskog poglavara Gabrijela Ivačića, ovom 
prilikom je i sam Petar II ranjen hladnim oružjem u ruku.62 U 
ovim godinama bilo je i otkazivanja poslušnosti samih pripadni- 
ka Gvardije pa čak i pojedinih njihovih kapetana, koji su stajali 
na strani plemena opirući se institucionalizovanju i uređenju 
države. Tako se u martu 1839. godine kapetan od Gvardije 
vojvoda Ilija Piletić stavio na čelo pobune u Piperima. Pobunu, 
u kojoj je bilo mrtvih i ranjenih, su ugušili Gvardija i Perjanici. 


62 Baćović, Čedo, Perjanici, Obod, Cetinje, 2001, str. 34. 

»utoliko perjanici i gvardija prosuše oganj na njih i ubiše Mila 
Radovanova na mrtvo, a raniše 4, a oni od ove bande koja bješe 
od Suda raniše dvojicu.“63 Presudom za pobunu, vojvoda Ilija 
Piletić je u odsustvu osuđen na smrt, a sva njegova imovina je 
konfiskovana i rasprodata. Po naredbi Petra II strijeljan je i 
kapetan od Gvardije Todor Božović. Slično se postupalo i sa 
plemenskim komešanjima u Riječkoj nahiji, Crmnici i Kučima. 
U cilju regulisanja stanja u Kučima povećan je broj prpadnika 
Gvardije i povećan broj kapetana. U međusobnim sukobima 
ubijen je 1849. godine i ceklinski kapetan od Gvardije vojvoda 
Periša Đurašković, čije su ubice odmah strijeljane. Gvardija je 
u svom radu nalazila i na otpor pojedinih plemenskih glavara. 
Tako je ljubotnjski knez Andrija Klauđerović nakon što je imen- 
ovan 1837. godine na taj položaj, organizovao grupu svojih 
pristalica ,,da gvardiju sprečava pri vršenju njene dužnosti u 
Ljubotnju...i osporava joj pravo da vrši službu u njegovoj opš- 
tini“.64 Filip Orešković u svom izvještaju guverneru Dalmacije 
fon Lilienbergu, navodi da je knez Kaluđerović organizovao 
snažan otpor i stalno sprečavao svaki rad državnih organa: ,,Kad 
god je od tada novoustanovljena narodna garda htjela da po 
dobijenom naređenju vrši svoju dužnost u Ljubotinjskooj opšti- 
ni, svaki put je Kaluđerović gledao da joj stavi na put neku 
prepreku i kad je već osigurao za se veliku stranku, javno je vra- 
tio gardu na taj način što je potpuno osporavao pravo da ona vrši 
službu u njegovoj opštini.“65 Slično je i sa Vukićem Popovićem, 
kapetanom Gvardije iz Kuča koji je zbog organizovanja pobune 
osuđen od strane Senata na smrt 6. aprila 1840. godine.66 
Naravno, ovakve prestupe Petar II nije tolerisao, već su perjanici 
uhvatili glavnog organizatora, doveli ga na Cetinje u zatvor i 


63 Petar II, Pisma, str. 126. 

64 Milović, Jevto, n.d., str. 174. 

65 Isto, str. 169. 

66 Nikčević, Tomica, Pavićević, Branko, n., str. 224-226. 





78 MATICA, br. 84, zima 2020. www. maticacrnogorska.me 


Policijska organizacija u Crnoj Gori do nestanka kraljevine 





nakon 24 sata strijeljan je od strane voda od 60 perjanika i 
drugih stražara.67 Ukoliko kapetan sa Gvardijom nije mogao 
riješiti neki slučaj, u pomoć su dolazili perjanici sa Cetinja. Tako 
je Petar II u aprilu 1848. godine naredio kapetanu od Gvardije 
da u Crmnici izvrši neku odluku Senata o naplati duga ,,da ne bi 
slučajno perjanici dolazili“. 

Gvardija je djelovala u periodu od 1831. godine sve do 1851. 
godine, dakle, čitav period vladavine Petra II, njen glavni 
zadatak bio je održavanje reda 1 sigurnosti u zemlji, a imala je i 
druga široka policijsko-sudska 1 djelimično vojna zaduženja. 
Može se zaključiti da se radilo o veoma efikasnom policijskom 
organu, koji je značajno doprinio suzbijanju plemenske 
samovolje i etabliranju centrane vlasti u Crnoj Gori. Kako su 
pripadnici Gvardije bili u unutrašnjosti i razmješteni po 
nahijama i plemenima, zapisi putopisaca o njima su veoma šturi. 
Najpoznatiji je zapis engleskog putopisca Henrija Lejarda koji 
je zapisao da su bili „vrlo divljeg, ali vanredno lijepog izgleda, 
obučeni u kratke dimije od bijele vune u dugačke ogrtače od 
istog materijala, s crnim kapama na glavi... Svaki je od njih 
nosio dugačku pušku, a svi su naoružani do zuba kuburama, 
jataganma i noževima“.#8 Možemo zaključiti da su pripadnici 
Gvardije bili prostije odjeveni od perjanika kao elitnog 
policijskog odreda, da su nosili crnogorske kape sa crnim 
obodom, bijelim suknenim dolamama i istim takvim gaćama, 
ispod dolame nosili su košulje ili djelove garderobe nalik 
prostijoj verziji džamadana, imali su prostiji pojas (trombolos) i 
opanke. U odnosu na perjanike pripadnici Gvardije nijesu puno 
zaostajali jer su i oni bili veoma naoružani, nosili su po jedan 
handžar ili jatagan za pojasom kao i po jednu ili dvije kubure i 
dugačku pušku. Njihovo oružje se razlikovalo jedino po 
ukrasima i kvalitetu, dok su komandant Gvardije i pojedini 


67 Nikčević, Tomica, n.d, str. 151. 
68 Durković-Jakšić, n.dm str. 32. 

najuticajniji kapetani (šefovi) Gvardije imali raskošniju 
garderobu i naoružanje kakvo su nosili najviši državni 
zvaničnici, sa zlatnim džamadanom, svijetlom dolamom, plavim 
gaćama, svilenim pojasom, tokama i ukrašenim naoružanjem o 
čemu svjedoči kasnija fotografija Stevana Vukotića, 
komandanta Gvardije. 

Najistaknutiji predstavnici Gvardije na koje se najviše 
oslanjao Petar II bili su katunski prvaci Stevan Perkov Vukotić, 
Đuro Prelov Martinović i pop Nikola Kaluđerović. 


Prvi komandant Gvardije (u box) 


Stevan Perkov Vukotić rođen je 1775. godine na Čevu. 
Izabran je za člana Praviteljstvjujućeg suda crnogorskog i 
brdskog. Kao crnogorski predstavnik učestvovao je u 
pregovorima sa austrijskim vlastima u Boki Kotorskoj 1815. 
godine. Njegova uloga naročito je istaknuta prilikom izbora 
Rada Tomova za crnogorskog gospodara 1830. godine. Zbog 
ugleda ali i povjerenja koje je imao u njega, Petar II ga je 1831. 
godine postavio za komandanta prve Gvardije. Na ovoj dužnosti 
ostao sve do septembra 1837. godine kada je izvršena reforma 
Gvardije, a on imenovan za člana Senata. Prilikom obračuna sa 
guvernadurima pružio je snažnu podršku Petru II. Član 
crnogorskog Senata ostao je sve do 1852. godine, a jedno 
vrijeme bio je njegov potpredsjednik. Njegova uloga je 
istaknuta i prilikom izbora Danila za knjaza Crne Gore. Važio je 
za veoma mudrog, uticajnog i staloženog crnogorskog glavara. 
Preminuo je 1867. godine, a sahranjen je na Čevu. Njegova 
unuka kraljica Milena bila je supruga crnogorskog gospodara 
Nikole I Petrovića-Njegoša. 

Komandant Gvardije i perjanički kapetan (u box) 


Đuro Prelov Martinović rođen je 1808. godine u Bajice u 
porodici kneza Prela Stijepova. Biran je u prvih osam perjanika 
kao stalne oružane formacije koju je osnovao Petar II 1831. 
godine. Radilo se o čovjeku neobične ljepote, izrazito visoke 
figure i držanja. Petar II imao je veliko povjerenje u njega, 
postavio ga je prvo za kapetana od Gvardije u Katunskoj nahiji, 
a potom i njenog komandanta. Petar II ga je kao crnogorskog 
predstavnika upućivao u novembru 1841. godine u Budvu na 
sastanak sa austrijskom komisijom oko razgraničenja sa Crnom 
Gorom. Učestvovao je u svim bitkama koje Crna Gora vodila u 
odbrani od osmanske vojske. Naročito se istakao u bici kod 
Kule Đurišića u Crmnici u aprilu 1847. godine učestvujući u 
smirivanju pobune dijela pograničnih oblasti. Njegove podvige 
opjevao je Petar II u svojoj pjesmu Kula Đurišića. Iste godine 
Petar II je ustanovio Obilića medalju kao najveće odlikovanje za 
hrabrost, njemu je dodijelio jednu od pet medalja koje su prve 
dodijeljene. 

Bio je pobratim Danila Stankova još prije njegovog stupanja 
na prijesto. Odigrao je ključnu ulogu u proglašenju Danila za 
knjaza, a Crne Gore za knjaževinu. Po povratku iz inostranstva 
knjaz Danilo je svratio u njegovu kuću da traži podršku Bajica 
jer se kao pretendent na crnogorski prijesto javlja i Pero Tomov. 
U cilju podrške Danilu okupio je 150 naoružanih Martinovića 
koje je poveo ispred Biljarde kao garant podrške Danilu u kojem 
su se sastale dvije suprostavljene strane. U Biljardi u kojoj su 
bili glavari predstavnici obje struje držeći u jednoj ruci ruku 
knjaza Danila, a drugom hvatajući se za nož okrenuo se 
crnogorskim glavarima govoreći im: „Što gledate Crnogorci? 
Evo vi gospodara; Ko ga priznaje neka mu pristupi ruci, a ko ne 
priznaje neka izlazi napolje o manje jada.“ Učestvovao je u 

crnogorsko-turskom ratu 1852—53. godine. Naročito se istakao 
prilikom razbijanja opsade Ostroga 8. januara 1853. godine kada 
je postavio perjaničko kapetanstvo i ponio barjak pred 
Bajicama. U toj borbi posjekao je bimbašu i zarobio tri Turčina 
pod oružjem (dva nizama i bimbašu), koje je svezane poslao na 
Cetinje. Istakao se junaštvom i u borbama na Žabljaku kada je 
zarobio šest živih Turaka pod oružjem i doveo na Rijeku, za koje 
je govorio da će ih poslati sulatnu u Stambolu na poklon. Po 
dolasku na prijesto knjaza Danila 1852. godine postavljen je za 
alajbarjaktara crnogorske vojske i perjaničkog kapetana. 
Prilikom posjete knjaza Danila Petrogradu krajem marta 1852. 
godine, od strane cara Nikolaja II odlikovan je i medaljom cara 
Pavla I o čemu je ruski car izdao ukaze. Za senatora je 
postavljen 1853. godine, a na ovoj dužnosti ostao je do smrti. U 
januaru 1854. godine kao barjaktar sa alajbarjakom crnogorske 
vojske bio je u svatovima knjaza Danila prilikom njegove 
ženidbe sa Darinkom rođenom Kvekić iz Trsta. Interesantna je 
njegova naredba koju je dao svatovimam prije nego su sa 
oružjem ušli u grad, o čemu je pisao Vuk Popović u jednom 
pismu od 25. januara 1855. godine, a koja glasi: ,,Slušajte me 
Crnogorci! Nemoj koi da mi ugazi u što, i ako mi svaki ne bude 
sjutra na onu uru na Pazar, žli će mu ovi put biti, uzeću mu 
oružje i daću mu nogom u prkno pa neka ide doma.“ Rade Turov 
Plamenac, u Memoarima, pamti, kao dvanaestogodišnji dječak 
„Đura Prelova Martinovića u paradi pred crkvom na Cetinju sa 
alaj barjakom Crnogorskim i sa grbom državnim na kojemu 
bješe kjnaginja Darinka u njenom susretu pred Kotor postavila 
zlatnu lentu sa zlatom napisanu“. Knjaz Danilo imao je najveće 
povjerenje u njega i povjeravao mu je najdelikatnije državne 
poslove, o čemu svjedoči Vuk Popović koji ga karakteriše kao 
najboljeg knjaževog branioca“. Vojvoda Marko Miljanov 
Popović ga je opisao u Primjerima čojstva i junaštva. Zbog 
osobina i junaštva knjaz Danilo ga je često nazivao Kastriot- 

Kaćo i Obilić. Odlikovan je Obilića medaljom, Ordenom knjaza 
Danila za nezavisnost, ruskom medaljom, Srebrnom medaljom 
za hrabrost. Prilikom povratka sa Rijeke u pratnji knjaza Danila, 
15. oktobra 1855. godine, došlo je do nekog puškaranja u dalji- 
ni, pao je sa konja i teško se povrijedio ostajući na oprezu za 
knjažev život u svojoj posljednjoj akciji. Narednog dana u 11 
časova preminiuo je od posljedica pada, a sahranjen je u Bajica- 
ma. Kuću „kulu“ u Bajicama podigao je 1841. godine, o čemu 
svjedoči natpis o godini izgradnje na nadvratniku. Njegova kula 
nije izmijenila mnogo svoj izgled i sačuvala je dobar dio autenti- 
čnosti. O njemu su sačuvane brojne interesantne anegdote. 


Perjanici 


Zajedno sa Senatom i Gvardijom na Zboru glavara oktobra 
1831. godine formirani su i Perjanici. Naziv su dobili po spe- 
cifičnim kapama sa perjanicom. Perjanici su bili tjelesna garda i 
elitni policijski odred sa stalnim sjedištem na Cetinju, za razliku 
od Gvardije koja je bila raspoređena po cijeloj državi. Pored 
funkcije čuvanja crnogorskog vladara perjanici su vodili računa 
i o bezbjednosti Senata i samostalno ili zajedno sa Gvardijom, 
hvatali su i kažnjavali počinioce krivičnih djela. Izvršavali su i 
smrtne presude Senata strijeljenjem koje se sprovodilo ispred 
Vlaške crkve na Cetinju./% „Imali su dužnost da obezbjeđuju 
vladara i Senat, da hvataju i kažnjavaju krivce i strijeljaju 
(mušketaju) teže prestupnike koje je Senat osudio na smrt.“/1 
Prilikom osnivanja izabrano je osam perjanika, ubrzo je broj 
povećan na 16, a u reformama 1837. godine njihov broj povećan 
je na 30, odnosno 40 sa godišnjom platom od 80 fiorina. Na nji- 
hovom čelu nalazio se perjanički kapetan sa godišnjom platom 


69 Srbski dnevnik od 22. oktobra 1855. godine, broj 90, Novi Sad. 
70 Pavićević, Branko, Stvaranje crnogorske države, str. 249. 
71 Pejović, Đoko, Crna Gora u doba Petra I i Petra II, 1982, str. 92. 

od 140 fiorina. Prema jednom dokumentu državnih rashoda iz 
21. avgusta 1837. godine za perjanike i kapetane opredjeljivano 
je 1013 fiorina.72 Pojedini savremenici su ostavili zapise da je 
ovaj broj bio i veći, da je recimo, 1844. godine iznosio 60 per- 
janika. Vjerovatno je da je Petar II prilikom nekih većih akcija 
angažovao i dodatni broj perjanika po potrebi. Prvi perjanički 
kapetan bio je protopop Nikola Kaluđerović ugledni glavar iz 
Ćeklića još iz perioda Petra I. Sačuvano je jedno vrijedno pismo 
Petra II upućeno perjaničkom kapetanu Nikoli Kaluđeroviću u 
kojem ga obavještava o tome da ga postavlja za perjaničkog 
kapetana. Pismo datira od 9. septembra 1837. godine: 

„Poznata mi je revnost, usredije i sposobnost Vaša služiti 
otačastvu svojemu. Iz toga uzroka i proizveo sam Vas u čin 
kapetana nad perjanicima. Sada Vam dajem naredbu da 
perjaničke kape razdate perjanicima kojijeh imena stoje 
naznačena u priloženoj ovdje karti i da im naredite da svi te kape 
imaju nositi kao znak s kojim će se oni od svije ostalije 
činovnika razlikovati. Uvjeren budući da će svi perjanici znati 
cijeniti ovu moju milost i da će usrdno za polzu svojega 
otačastva služiti, ostajem Vam dobroželatelj blagoskloni.“73 

Iz ovog pisma može se zaključiti da je kvalitetnija reforma nad 
perjanicima izvršena 1837. godine kada im je postavljen 
perjanički kapetan i uvedene jednoobrazne kape prema kojima 
su se razlikovali od ostalih. U ovoj reformi povećan je broj per- 
janika i uvedeno više reda u njihovu službu. Perjanici su 
izvršavali naređenja Petra II i predsjednika Senata. Osim po 
povjerljivosti, birani su po hrabrosti, odvažnosti, fizičkim 
kvalitetima i ljepoti, pa je do danas ostala izreka: ,,Lijep kao per- 
janik“. Iako su i članovi Gvardije birani iz uglednih bratstava, 
perjanici su birani iz „najboljih crnogorskih kuća“./4 Od 


72 Petar II, Pisma, I, str. 393. 
13 Petar II, Pisma, I, Prosveta, Beograd, 1951, str. 400. 
74 Marinović, Vukotić, Dakić, n.d., str. 224. 

Gvardije su se razlikovali po posebnim kapama, blistavom 
oružju i odjevnim predmetima, primali su veću platu, nalazili su 
se neposredno uz crnogorskog gospodara i reagovali su 
uglavnom u najdelikatnijim slučajevima, privodeći pravdi 
najteže krivce. Osim lične zaštite i policijskih ovlašćenja, Petar 
II je od početka perjanike koristio u protokolarne svrhe, 
prilikom dolaska uglednih zvanica na Cetinje, angažovani su 
perjanici za njihovu zaštitu i pratnju ličnosti ali i u 
ceremonijalne svhe da se pokaže njihova ljepota i ugled pred 
predstavnicima drugih država. Po nalogu Petra II perjanici su 
bili angažovani prilikom dočeka Jakova Ozerecovskog (1801- 
1864) ruskog pukovnika koga je car Nikolaj poslao 1837. 
godine u Crnu Goru da ispita političko i ekonomsko stanje u 
zemlji i da pomogne prilikom zavođenja nekih neophodnih 
državnih reformi. Prilikom određivanja lica za doček, Petar II iz 
Varšave u pismu perjaniku Radovanu Mrčarici Piperu, 
datiranom od 18. jula 1837. godine, između ostalog piše: 
»Radovane, kako primiš ovo pismo, pisaćeš Vidu u Bjelopavliće 
da nađe troje, četvoro momčadi, no koja su lijepa viđet, koja će 
imati po dvije ledenice, nož i bijele šalove. Tolicinu piši neka i 
Todor Mušikin iz Piperah izabere isto tako oružane i ođevene, 
neka budu gotovi, kad im pišemo da nas sretu. A ti izaberi 
Crnogorskijeh pešestoro, kako na primjer Đura Prelova, Miška 
Nikova s Lipe, no neka budu lijepo ođeveni, jerbo ide sa mnom 
jedan čovjek stidan, rad sam da ih vidi. I neka sve ovo bude 
kako ti pišem i nemoj da ko za ovo zna. I gledajte obijelite kuće, 
neka je sve lijepo i čisto kako smo vi i pisali iz Petroborga, i 
pozdravljam moje roditelje i srodnike, i strika Sava, 
arhimandrita Stefana, popa Nikolu i Filipa i Mihaila i neka budu 
veseli. Ja sam zdravo i nijesam staja zalud ovoliko vremena. 
Vladika Petrović“. U pismu se vidi da Petar II pozdravlja i neke 
od svojih perjanika. Nekoliko perjanika u cilju bezbjednosti 
dodijeljeno je 1 prilikom boravka Jegora Kovaljevskog, ruskog 

rudarskog inženjera i diplomate u Crnoj Gori u maju 1838. 
godine. Perjanici su bili u pratnji i tokom posjete Cetinju, 
saksonskog kralja Fridriha Avgusta 1838. godine. Petar II uputio 
je šest perjanika, 200 Crnogoraca i tri odjevena konja da 
dočekaju Đorđa Stratimirovića prilikom njegovog dolaska na 
Cetinje. Ova pratnja srela ga je usred cetinjskog polja ,,s 
pucanjem iz pušaka i kod manastira iz topova“. 

U svom djelovanju perjanici Petra II odlikovali su se brzinom, 
efikasnošću neumojlivošću i strogošću zbog čega su izazivali 
strah ali i divljenje u narodu. Uživali su veliko povjerenje 
vladara, koji im je povjeravao najosjetljivije poslove od 
najvećeg stepena tajnosti. Stizali su na mjesta đe je god bilo 
potrebno suzbiti nemire, kazniti krivce, izvršiti naredbe Petra II 
i slomiti otpor. U svom radu predstavljali su ,,gvozdenu 
pesnicu“ vladara, učestvovali su u gušenju plemenske 
samovolje poput one u Ljubotinju 1837. godine i u Kučima 
1840. godine. Perjanička služba bila je svojevrsna akademija iz 
koje su izlazili mnogi crnogorski glavari, vojvode, serdari, 
plemenski kapetani, komandanti ali i veliki crnogorski junaci. 
Najviši glavari iz redova perjanika izlazili su uglavnom oni iz 
bratstva i porodica koje su tek dolazile na istorijsku scenu. 
Služba u perjanicima predstavljala je izuzetnu čast i privilegiju. 
Blizina vladaru i učestvovanje u tajnim posovima oduvijek su 
privlačili i predstavljali autoritet, pa čak i danas potomci sa 
ponosom ističu da im je neko od predaka bio perjanik na 
crnogorskom dvoru. Zbog toga što predstavnici pojednih 
bratstava ili plemena nijesu bii primljeni u Gvardiju ili perjanike 
dolazilo je čak i do nemira i pobuna, poput one u Ćeklićima 
1847. godine kada neki mladići iz tog plemena nijesu primljeni 
na službu u ova dva organa. Crnogorci inatni i buntovni po 
karakteru, željni titula i ordena lako su oružje okretali jedni 
protiv drugih tragajući za pravdom preko nišana svojih pušaka. 
Tako je i jedan od poznatih perjanika Markiša Plamenac zbog 

toga što nije iz perjaničke službe postavljen za plemenskog 
kapetana kako je bila uspostavljena praksa, obratio se 
osmanskim vlastima u Skadru i 1847. godine sa vojskom krenuo 
na Crnu Goru. Crnogorci su uspjeli da savladaju ovaj pohod, a 
Plamenac je ucijenjen i nešto kasnije likvidiran. 

O Njegoševim perjanicima su brojni savremenici ostavili 
svjedočanstvo. Sekretar Petra II Milorad Medaković u jednom 
dokumentu navodi: ,,Perjanici kojih ima 30 i nad njima kapetan 
služe za tjelohranitelje gospodaru i ispunjavaju kako god i 
gvardija zapovijedi i zaključenija Senata, odobito važnije 
zapovijedi nalažu se perjanicima.“ Govoreći o životu u Biljardi 
i prijemu gostiju, Medaković navodi i sljedeće: ,,Svi sjede 1 svi 
su pod kapicama, samo što perjanici stoje i gologlavi su, a perja- 
nici su sve birani momci i od prvijeh crnogorskijeh kuća.“ Drugi 
jedan putopisac navodi: ,,Vladičina garda sastoji se od 30 
Crnogoraca koji se odlikuju lijepim rastom i stasom, istaknutom 
hrabrošću i rodoljubim osjećanjem (oni se zovu perjanici — nose 
kićanke), oni stalno stražare u manastiru i pred vladičinim oda- 
jama. Svaki stražar ima godišnju platu od 240 cvancika.“ Guver- 
ner Lilienberg u izvještaju knezu Meternihu od 6. februara 1839. 
godine navodi: ,,da je došao vladika u Dobroti sa 30 naoružanih 
ljudi radi nekog poravnanja i da se on ponašao na austrijskom 
zemljištu, kao u jednoj zemlji koju je on osvojio.“ O tome kakav 
je efekat imala vladavina Petra II sa centralnim organima vlasti, 
koliko je Crna Gora postala sigurnija i uređenija, Orešković 
navodi da mu je prilikom putovanja kroz Crnu Goru juna 1840. 
godine jedan perjanik rekao: ,,Prije godinu dana ne bi ovuda 
prošao da si imao 100 glava mjesto jedne“. 

Perjanici su bili smješteni u početku u manastirskim odajama 
(,Stari dvor“) na Cetinju u kojima je stolovao Petar II, a od 
1838. godine njihovo sjedište je bilo u Biljardi. Osiguravali su 
ulaze u Biljardu, boravili su na donjem spratu ovog, za te prilike, 
velelepnog izdanja. Svako koji je htio da pristupi crnogorskom 

gospodaru morao je proći perjanike, preko kojih se odvijala 
procedura ulaska kod vladara. Oni su mu i danju i noću bili na 
usluzi i ,pri ruci“ kao članovi dvorske i lične svite i pratnje. U 
novoizgrađenoj Biljardi, Petar II nije imao puno osoblja, osim 
sekretara i nekoliko senatora, jedino društvo su mu predstavljali 
perjanici. Uobičavao je da ih pozove na sjednik, da sa njima ra- 
zgovara i šali se. Na tim okupljanjima pjevalo se uz gusle, 
razgovaralo o junaštvu, ratovima, prošlosti i drugim crnogor- 
skim vrijednostima. Petar II je nerijetko sa perjanicima učestvo- 
vao u viteškim igrama, a naročito u metanju iz pušaka, rvanju, 
kao i jahanju. /* O tome postoje sačuvane brojne anegdote poput 
rvanja sa perjanikom Blažom Radovićem iz Martinića. 
Njemački naučnik i putopisac Kol ostavio je zanimljivo 
svjedočanstvo o Biljardi i perjanicima: ,,Kao vladar naroda, 
vladika je naravno u svojoj sobi za audijenciju zauzimao 
naročito mjesto na divanu pred kojim je za njega bio prostrt 
ćilim, a prema njemu na jednoj dugačkoj klupi sjedjeli su 
senatori i perjanici, stari i mladi ljudi, jedan pored drugoga, 
zbijeni, dijelom gotovo u krilu jedan drugom. A nekoliko drugih 
stajalo je kraj prozora i vrata, svi su naprije bili vrlo tihi i 
ozbiljno su se držali dok je trajala dobrodošlica i predstavljanje 
gostiju, što je sve na prvom mjestu bilo samo u čast vladike... 
Mlad je i lijep, čezne za porodicom i domaćim životom oca 
porodice, a nema oko sebe nikoga drugoga osim divljih 
perjanika.“76 O igranju bilijara Petra II sa perjanicima engleski 
naučnik i putnik Džon Vilkinskon koji je u septembru 1844. 
godine boravio na Cetinju zapisao je: ,,Vladika je volio da igra 
bilijara, ili bi rado posmatrao kad se igra. Neki od njegovih 
prjanika ili njegovih ađutanata, obradovao bi ga često svojom 
umješnošću.“ Vuk Popović u pismu Vuku Karadžiću od 24. 
januara 1844. godine pominje perjanike: „Čuli ste kako je 


75 Baćović, Čedo, n.d., str. 37. 
76 Isto, str. 72-73. 

vladika Crnogorski na Grahovo ovoga ljeta u novoj svojoj 
tvrdinji su 60 perjanika stojeći i Turke na polju su šest hiljada 
Crnogoraca čekajući i protiv malog jednog odvojka turskog u 
krše bijući se, viteško srce pokazao.“77 Matija Ban, izaslanik 
srpske vlade koji je bio na prijemu kod Petra II piše: ,,Pođosmo 
svi skupa jednim hodnikom, kome na dnu viđahu se vrata i pred 
njima šest perjanika lijepo odjevenih. Jedan od njih otvori vrata. 
Kada na njih stupim vidim dosta prostranu dvoranu sa biljarom 
u sredini i zidovima svud naokolo načičkanim svakojakim bira- 
nim oružjem. Oko biljara stojahu na nogama senatori i mnoge 
crnogorske starješine u svome bogatome odijelu...“. O perjani- 
cima je pisao i Čeh Viljem Dušan Lambl koji je Petra II vidio sa 
pratnjom u aprilu 1850. godine: „Njegovi službenici (perjanici) 
bili su stasiti mladići, okovani i sprijeda i straga srebrom i tako 
spretni na biljaru u kavanama da su nadigravali svakoga kotor- 
skog kicoša, uostalom sasvim na nimalo gordo podsmjehivanje 
austrijskih oficirčića. Uostalom vladika je sa svojom družinom 
bio od većeg dijela kotorskog stanovništva primljen priznanije 
nego ma gdje drugo; njihova bogata odjeća i oružje ostavljali su 
na češke lovce kotorske posade zanimljiv utisak.“ 

Po povratku iz Rusije Petar II je u septembru 1837. godine 
započeo reformu Senata, Gvardije i Perjanika. Broj perjanika je 
povećan na 30 odnosno 40, a Petar II je izdao naredbu o 
određenom uniformisanju perjanika, odnosno o posebnom 
znaku za perjanike koji se nosio na crnogorskoj kapi. U toj 
naredbi se kaže da svi perjanici moraju na kapama nositi znak, 
tj. grb, ,kojijem će se oni od svije ostalije činovnika razliko- 
vati“. Prema nekim istorijskim izvorima, u vrijeme Petra II 
Petrovića-Njegoša, perjanici su na kapama nosili oznake odnos- 
no početna slova nahije kojoj su pripadali npr. N(ahija) i K(atun- 
ska). Služba na prijestonom Cetinju, prisustvo političkom i 
međunarodnom životu ali i prilično visoka primanja, uticala su 


17 Isto, str. 90. 

na to da perjanici umnogome odskaču od ostalih Crnogoraca i 
sjajem oružja i raskošnošću uniforme. Perjanici su u svom 
naoružanju imali po dvije obično srebrne ili posebno ukrašene 
kubure koje su držali za pojasom, zatim jedan handžar takođe sa 
ukrasima i obavezno srebrom okovanu pušku — džeferdar, 
arnautku ili tančicu. 

Iz vremena Petra II sačuvano je jedno uvjerenje o perjaničkoj 
službi perjaniku Šutanu Šoću iz 1833. godine, koje glasi: 


»oVidjeteljstvo 

Dano ovo Šutanu Belanovu Šoću rodom iz Ljubotinja u tomu 
što on budući je ostavljen Crnogorcima u Zetu on javilsja 
kmeni s svojem sinom umriet samnom u edno i ja videći nje- 
govu vjernost i junaštvo uzeo sam ga pri sebi za perjanika — koi 
se nahodio okolo dvie godine i služio me vjerno i đegod sam ga 
poslao vazda e ispunia moju zapovied usrdno i blagorazumno i 
sutveždenijem moga pečata. Dano u Crnu Goru na Cetinje 12. 
oktobra 1833. godine. 

Prezident i kavaler 
Ivan Vukotić“ 


Sačuvano je svjedočanstvo/š koje je izdato perjaniku Nikoli 
Nikoliću: 


SVIDJETELJSTVO 

Predjavitelj ovoga, Nikolaj Ivanov Nikolić, crnogorski 
Dvorjanin, služio je kod nižeoznačenog 11 godina u kazestvu 
perjanka, i za sve to vrijeme točno i prilježno izvršavao je svoju 
službu i čestno vladao se; no počem on sad svojevoljno ostavlja 
svoju službu i odavde polazi u Rusiju, da tamo traži pristojnu 
službu, zato mu se daje ovo Svidjeteljstvo, kojim ga u isto 


vrijeme preporučujemo pokrovitestvu i blagosklonosti one 


78 Isto, str. 113. 

visoke Titula svoih pristojne Vlasti, kad bi on molio stupiti u 
službu. 
Vladika Crnogorski 
Cetinje 1 mart 1850. g. 


U perjanike su nerijetko primana i lica koja su se junaštvom i 
nekim podvigom istakla u ratu ili borbi. Jedan od kapetana 
Gvardije je bio i Lazo Proroković sa Njeguša, ujak Petra II. 
Među poznatim Njegoševim perjanicima bili su Radovan 
Mrčarica — Radovan Piper i Đuko Stanojev Sredanović. Njih 
dvojica su pratili svog gospodara tokom njegovih posjeta 
Austriji, Italiji i Rusiji o čemu su sačuvane interesantne 
anegdote. Mrčarica i Sredanović su bili ljudi od najvećeg 
vladarevog povjerenja, koji su mu obavljali poslove od najveće 
tajnosti. Poznati su i Škrnjo Kusovac sa Začira, Rade Lazarev 
Popivoda iz Bjelica, Ramo Petrov Jovović iz Markovine, Mitar 
Markov Nikčević iz Pješivaca, Milić Grujičin Đukanović, Rade 
Đokov Kovačević sa Grahova, Jovan Martinović iz Bajica, Vuk 
Perović iz Cuca, Nikola Nikolić sa Čeva. Među vladičnim 
perjanicima bilo je uvijek po dva predstavnika albanskih 
plemena, jedan od njih je bio Pren Vulja. Kako je trebalo zemlju 
urediti i organizovati centralnu i bilo kakvu drugu vlast, svaki 
ovaj pokušaj nailazio je na organizovani otpor plemena, kojeg 
su perjanici sa Gvardijom sasijecali surovo i u korijenu, zbog 
čega su pripadnici posebnog policijskog odreda bili poznati po 
svojoj okrutnosti u etabliranju Crne Gore kao uređene države. 
Simo Šobajić u svojim zapisima kaže: „Smrt mnogog viđenog 
plemenika nije svećena samo stoga što se znalo da su ubice sami 
plemenici, koji osim svojih najbližih srodniika imaju uza se još 
i strašnu gospodarsku vlast — perjanike.“ Na drugom pak mjestu 
Šobajić navodi: ,,Strahovita funkcija perjanika bila je poznata u 
svim plemenima. Čim bi se čulo: “Došli su perjanici svako bi se 
plašio kao pred grom i ljudi bi se pogledom pitali: ko je na redu? 

Kada bi se odmah zatim kao munja pronio glas: poginuo je taj i 
taj plemenik — ljidi bi mirno nastavili svoj rad i ne pomišljajući 
da glasno žale ili protestvuju“. Perjanici su učestvovali u 
gušenju pobuna i kažnjavanju njihovih vođa, tako su po odluci 
Senata i Petra II strijeljali Todora Mušikina Božovića iz Pipera 
sa dva brata, zatim Vukića Popova Petrovića (1840) i Džudža 
Radonjina iz Kuča, kneza Andriju Kaluđerovića sa Ljubotinja sa 
rođakom, a učestvovali su i u akciji gušenja pobune u Crmnici 
koju je predvodio Markiša Plamenac itd. Svoje perjanike Petar 
II upućivao je i u misije na teritoriji drugih država, tako je 19. 
oktobra 1843. godine izdao crnogorski pasoš perjaniku Ivu 
Radonjiću da ide ,,Kotora suhijem putem do Zadra.... za djelo... 
kojima se i dopušta poći na mjesec...“ 

U Crnoj Gori Petra II krađe su bile veoma rijetke, to se 
smatralo nemoralnim činom, o čemu piše Vuk Karadžić: ,,U 
Crnoj Gori nema nikako. To bi bilo veoma teško i izvesti, jedno, 
što je svako gotovo stalno pod oružjem, i drugo, što su česte 
kuće, pa i na najmanji znak dotrče ljudi.“ Pišući o otimanju i 
pljački na putu Karadžić piše: „događa se ovde-onde, ali i to 
rijetko, jedno zbog toga što je to moguće izvesti samo 
iznenadnijem prepadom, jer bi se svaki prije branio na život i 
smrt, nego što bi došao kući zez odijela i oružja što se to 
smatralo kao velika sramota i drugo što takav postupak više 
nego išta drugo izaziva krvnu osvetu među plemenima“. U 
takvim društveno-političkim okolnostima u kojima su etika i 
viteštvo bile glavne životne norme, krađe, otimanja i 
razbojništva bila su prava rijetkost, tako da perjanici po ovim 
pitanjima nijesu imali mnogo posla. Perjanici su najviše posla 
imali u savladavanju plemenske samovolje, gušenju pobuna, 
kažnjavanju državnih i vladičinih protvnika, proosmanskim 
aktivnostima, suzbijanju osveta, kažnjavanju za ubistva u 
osvetama itd. Zbog blizine vladaru uživali su ogroman ugled ali 
i strahopoštovanje, perjanici su obavljali važne i odgovorne 

zadatke i sprovodili su misije od državnog značaja, a bilo je i 
slučajeva da su se potpisivali na važnim zvaničnim 
dokumentima, kao npr. na Kotorskoj konvenciji potpisanoj 
između Crne Gore i Austrije 11. aprila 1848. godine za 
likvidaciju pograničnih nereda kada su između ostalih 
dokument potpisali Marko Špadijer i Grujica Bogdanov.7? 

Petar II je svoje posljednje bolesničke dane proveo takođe 
okružen svojim najodanijim perjanicima koji su brinuli o svom 
gospodaru, nastojeći da mu olakšaju zdravlje koje više nije 
moglo da se popravi. Po Radovanu Piperu 1. aprila 1850. godine 
uputio je pismo dr Goldžiju, kotorskom hirurgu, da mu nađe u 
Kotoru jedan podesan stan kako bi liječio plućnu bolest. Đuko 
Sredanović i perjanik Vukale boravili su sa Petrom II 1851. 
godine tokom njegih pokušaja da se izliječi u Italiji. Pratili su ga 
prilikom njegovih posjeta Napulju, Vezuvu, Rimu, Koloseumu, 
Vatikanu, Livornu itd. Tokom boravka u Italiji Ljubomir 
Nenadović je opisao perjanika Vukala: ,,Silazeći niz stepenice 
čujem da nešto iz daleka ozdo zvekće. Začudim se kad malo 
zatim vidim jednog Crnogorca. Mlad, visok i lep čovek. Odeven 
je bio čisto i lepo; na njemu su bile crnogorske haljine od bele 
svite (čohe), crnogorska kapa na glavi, za pojasom srebrno 
oružje, a na prsima vrlo lepe toke. On je sve po tri stepena u brdo 
skakao, a toke su mu zveckale na grudima.... Zatim odskaka uz 
basamake. Ja sam ga pratio očima. Pred vratima ostavi oružje i 
ode u kapelu....To je bio Vukalo, perjanik vladike Petra 
Njegoša“. 

Interesantno je da je u Ugovoru o pograničnim odnosima 
između Crne Gore i Hercegovačkog pašaluka od 9. novembra 
1843. godine u tački 1 bilo predviđeno da se na granici između 
Crne Gore i Hercegovine „sa jedne i druge strane metnu 
panduri, da čuvaju od rđavije ljudi, koji bi preskakali ...i po noći 
i tamo i amo, i kad uhvate lupeža i zločinca, da ga imadu predati 


79 Isto, str. 102-103. 

onoj Vlasti od koje on zavisi, da ga ona kastiga“. U tački 3 ovog 
Ugovora bilo je predviđeno da panduri koji čuvaju granicu, 
pregledaju pasaporte i da one koji nemaju nikakava dokumenta 
predaju nadležnoj vlasti. Ukoliko navedeno lice ne bi postupio 
po naređenju već se dalo u bijeg ili pružilo otpor panduri su 
imali ovlašćenja da ga ubiju ,,za koega neće se više ništa pitati 
ni istraživati“.80 


Početak uniformizacije prve crnogorske policije 


Od Petra II centralni organi postaju profesionalni, finansiraju 
se iz budžeta i shodno Crnoj Gori kao ratničkom društvu, vojna 
komponenta je veoma dominanta. Njihov nepriskosnoveni 
autoritet je vladar. Sve do 1837. godine pripadnici gvardije ili 
perjanika nijesu imali posebnu uniformu niti su se bitno 
razlikovali od običnog crnogorskog ratnika. Perjanici su od 
ostalih odvajali posebnim perjanicama na kapama. Druga jedina 
razlika, ako je i bilo, ogledala se u raskošnijem i ubojitijem 
oružju uglavnom srebrom okovanim ili ukrasnim detaljma, a bilo 
je katkad i razlika u bogatijoj odjeći. Kad je Petar II došao iz 
Rusije pristupio je reformi Senata, Gvardije i Perjanika. Petar II 
je nastojao da na prepoznatljiv i formalan način pokaže razliku 
pripadnika centralih organa od drugih crnogorskih državljana. 
Ova potreba da se predstavnici državnog autoriteta vizuelno 
razlikuju bila je odavno prisutna. U cilju neke uniformizacije 
perjanika Petar II je naredio perjaničkom kapetanu Nikoli 
Kaluđeroviću da podijeli perjaničke kape koje su posebno 
izrađene za njihove potrebe i da su u obavezi da ih nose kao znak 
kojim će se oni razlikovati od svih ostalih činovnika. Dakle, 
perjanici su od 1837. godine nosili jednoobrazne perjaničke kape 
koje je Petar II donio iz Rusije i to je bio osnovni simbol po 


80 Vuksan, Dušan, Ugovor vladike Rada i Ali paše o Grahovu, str. 172— 
173. 

kojem su se razlikovali. Prema nekim podacima perjanici su na 
kapama nosili i početno slovo nahije iz koje su dolazili. 
Zahvaljujući ličnim primanjima perjanici kao i ostali pripadnici 
centralih organa, počinju sve više da se razlikuju od ostalih 
Crnogoraca, a da njihova odjeća i oružje dobijaju neku formu 
uniformizacije. Ovo naročito dolazi do izražaja od 1837. godine, 
tako da su se perjanici tokom prve decenije izdiferencirali i po 
garderobi i po oružju u odnosu na ostale. U odnosu na perjanike 
drugačiju garderobu nosio je perjanički kapetan, na glavi je imao 
duboku crnogorsku kapu sa crvenim tepelukom, a nosio je 
raskošnu crnogorsku nošnju sa zlatom izvezenim crvenim 
džamadanom, plavim gaćama i cipelama sa dubokim bijelim 
čarapama. Preko džamadana imao je bogatu jaknu crvene boje, 
način odijevanja postaće karakterističan kasnije za istaknute 
predstavnike Senata o čemu svjedoče portreti pojedinih senatora. 
Od reforme državnih organa možemo govoriti o djelimičnoj 
uniformizaciji pripadnika perjaničke službe. Brojni putopisci od 
1838. godine uočavaju raskošnije i drugačije odijevanje članova 
Senata, a 1841. godine njemački putopisac Ebel zapisao je: 
„ugledniji iz gvardije, perjanika, senatora, kapetana i drugih 
imaju preko košulje, koja je dosezala do nogu, zlatom izvezen 
prsluk.“81 Komentarišući perjaničku kapu Ebel kaže da su bili 
prepoznatljivi: „po kapi, nekoj vrsti turbana, koja je bila omotana 
šalom“. Ovaj putopisac je uočio i perjaničkog kapetana za kojeg 
navodi da je: „izgledao najotmenije. Preko crvenog i zlatom 
opšivenog prsluka prebacio je isto tako jednu crvenu i zlatnom 
vrpcom obrubljenu jaknu koja je bila opšivena na ovratniku, kao 
krznom. To je bilo sasvim onako kako to u nas uobičavaju husari 
da zabace preko ramena njihove dolamice. Nosio je crnogorsku 
crvenu kapu koja je naokolo imala obod od crne svile, a imao je 


8l y, Ebel, Dvanaest dana u Crnoj Gori, CID, str. 186. 

kratke plave dimije, koje su se pričvršćivale na koljenima, a 
takođe i čarape. To je bilo kao i u većine samo je mjesto opanaka 
imao cipele. Pušio je dugačku lulu.“82 Svi putopisci su složni da 
postoji razlika između predstavnika organa vlasti i drugih 
Crnogoraca. Oni uglavnom opisuju crnogorsku nošnju različite 
raskoši i kvaliteta koja će kasnije postati prepoznatljiva kod 
Crnogoraca sa razlikom da su tada predstavnici najviših vlasti 
među koje se ubrajao i perjanički kapetan nosili neku vrstu jakne, 
raskošni kratki kožuh crvene boje vezen po obodu zlatom i 
pokriven obrubom bogatim životnjskom kožom uglavnom 
zemljama, a u Crnoj Gori označavala je predstavnika koji 
zauzima najviše položaje u zemlji. Tako češki pisac Dušan Lamb 
1843. godine navodi ,,Glavari svih okruga, zatim serdari, 
vojvode i kapetani u Njegoševoj pratnji ogrnuti su s lijepim 
crvenim kožusima, koji samo do ispod pojasa dosežu“. Kad je u 
pitanju kapa, putopisci iznose neke oprečne stavove, neke 
ličnosti opisuju sa klasičnim crnogorskim kapama koje danas 
poznajemo, sa razlikom da je neko imao kapu sa crnim ili 
crvenim obodom „crvene kapice“53, „male crne kape“ ili „male 
crvene kape omotane maramom ili platnom“, druge opisuju da 
nose neku vrstu krznenih kapa, a treće, veoma rijetke, opisuju da 
nose neku vrstu omotanog fesa nalik turbanu, među kojma ubraja 
i Petra II. Najvjerovatnije se radi o tome da su predstavnici 
državnih vlasti nastojali da se razlikuju od ostalih, noseći neki 
simbol ili detalj drugačiji od civila, pa su nosili raskošne crvene 
kratke jakne, a neko je nosio crvenu ili crnu crnogorsku kapu, 
dok su predstavnici Senata i kapetan perjanički, kako kad, nosili 
ili crnogorske kape ponekad sa nekim detaljem ili su nosili 


82 Isto. 

83 Bjazoleto, Bartolomeo, Putovanje saksonskog kralja Fridriha Augusta u 
Crnu Goru, CID, Podgorica. 

84 Đurković-Jakšić, Englezi o Njegošu i Crnoj Gori, Titograd, 1963, str. 32. 

izrazito duboke krznene kape sa perjanicom iznad njih, a kasnije 
sa zlatnim grbom na čeonom dijelu. Dok su, pak, omotane fesove 
nalik turbanima nosili pojedini predstavnici Njegoševe pratnje iz 
graničnih krajeva Crne Gore. Čarlm Lem je 1843. godine 
primijetio da Petar II nosi „veliku krznenu kapu“, a ostali 
Crnogorci okrugle kape izrađene „od crvene ili crne materije“.85 
Bartolomeo Bjazoleto za perjanike koji su bili poslati na granicu 
sa Austrijom da dočekaju saksonskog kralja Fridriha Augusta 
navodi: ,,...mršavi, robusni, jake muskulature, okretni i laki na 
nogama, živahnih očiju i ponosni, potamnjeli od sunca. Svi su 
imali brkove. Glave su im bile prekrivene crvenim kapicama, a 
gornja odjeća im je od sirove bijele vune i stegnuta na sredini 
kaišem, u kome drže dva pištolja i handžar. Čakšire su im od iste 
takve vune i dosezale su do članaka, a na nogama su imali 
opanke. Glava im je obrijana, samo.... sa čuperkom na potiljku, a 
preko ramena su imali struku i pušku.“86 Englez Henri Lejard je 
ostavio zapis iz 1839. godine da su im prilikom ulaska u Biljardu 
put ,načinjen kroz gomilu crnogorskih ratnika, neposrednih 
Vladičinih pratilaca, koji su, kao i obično naoružani do zuba i u 
svojim bogato izvezenim i životopisnim kostimima.š7“ Iako se 
ne može govoriti o klasičnoj uniformizaciji u pravom smislu te 
riječi, prvih decenija od osnivanja perjanika iskristalisali su se 
neki odjevni i statusni simboli koji su bili karakteristični samo za 
perjanike, a neki djelovi i za predstavnike drugih glavara. Može 
se zaključiti da se perjanici do 1837. godine kao i ostali glavari 
nijesu umnogome razlikovali od ostalih crnogorskih ratnika, 
nosili su uglavnom bijelu suknenu crnogorsku nošnju povezanu 
pojasom, na glavama su imali crvene ili crne crnogorske kapice. 
Od 1837. godine svi perjanici su nosili duboke crvene kape nalik 


85 Jović, Tatjana, Jovićević, Milan, Crnogorska vojska — organizacija i 
uniforme, Narodni muzej Crne Gore, Cetinje, 2006, str. 12. 

86 Bjazoleto, Bartolomeo, n.d., str. 

87 Đurković.Jakšić, n.d, str. 35. 

fesovima sa plavetnom ili zlatnom kićankom — perjanicom. Ova 
kapa pretežno je bila omotana „ogromnom svilenom 
maramom“. Perjanici su nosili plavu kićanku odnosno 
perjanicu, dok su zlatnu uglavnom nosili ađutanti ili drugi najviši 
državni predstavnici. Ove kape predstavljale su simbol 
pripadnosti državnim organima i nošene su relativno kratko do 
početka vladavine knjaza Danila, o čemu svjedoči u svojim 
memoarima Rade Turov Plamenac, da je sa tim kapama bila 
pratnja knjaza Danila 1852. godine prilikom njegove posjete 
Crmnici. Petar II je ove kape nabavljao na različite strane, te 
nabavke kretale su se od 10 do 20 komada što govori o tome da 
ih je nosio samo manji broj ljudi. A crnogorski gospodar se trudio 
da ih nabavi od „najvećih i najboljeg kvaliteta“.8% Pored ovoga, 
od 1837. godine perjanici počinju da nose raskošniju crnogorsku 
garderobu sa zlatom vezenim crvenim džamadanom, bijelom ili 
tamno zelenom dolamom, jaketom, plavim gaćama, i uglavnom 
crnim cipelama sa bijelim suknenim čarapama umjesto opanaka. 
Perjanici su nosili i struku preko ramena koja ih je štitila od 
hladnoće i vrućine, ali i koristila za odmor. Nezaobilazan dio 
njihove opreme bio je i svileni pojas, kesa sa barutom — fišeklija 
ali i čibuk iz kojeg su pušili, a koji je u Crnoj Gori bio 
karakterističan kao simbol vlasti toga doba. Perjanički kapetan 
razlikovao se po bogatijem odijevanju i oružju, ali i raskošno 
ukrašenom crvenom kratkom jaknom. U tom periodu najviši 
predstavnici državnih organa počinju da nose i duboke krznene 
kape koje će od vremena knjaza Danila preovladavati kod 
članova Senata, pretežno sa kićankom sa strane, a nosiće je i 
perjančki kapetani u prvim godinama njegove vladavine. 


88 Lambl, Viljam Dušan, Pismo bratu Jarmilu, Glasnik Etnografskog 


muzeja na Cetinju, IV, Cetinje, str. 183. 
89 Jović, Tatjana, Jovićević, Milan, n.d, str. 16. 

Naoružanje perjanika 


Perjanici Petra II morali su biti „propisno naoružani, obučeni 
i opremljeni“, a pored navedene odjeće imali su i srebrne toke 
koje su nosili preko džamadana i dolame, a služile su za zaštitu 
u borbi. Prema svjedočanstvima brojih savremenika perjanici 
su bili „naoružani do zuba“, oni su u svom ličnom arsenalu 
imali dvije kubure, jedan handžar ili jatagan za pojasom i 
dugačku samokresivu sprednjepuneću pušku — džeferdar ili 
arnautku. Perjanici su koristili dva tipa pretežno ukrašenih i sa 
šarom pušaka — crnogorski džeferdare i arnautke koje su dobile 
kolokvijalni naziv po porijeklu majstora koji su ih izrađivali. 
Džeferdari su dobili ime po šarenom ukrasu (,,džefer“ na 
turskom jeziku znači ,,šara“), a za crnogorske potrebe 
izrađivani u Boki Kotorskoj i Foči, bili su znatno kraći, 
njihova dužina je iznosila od 88 do 115 cm. Njihov rukohvat 
(kundak) je bio fancuskog tipa, trouglast, od drveta sa 
intarziranim sedefom u obliku badema, rozeta i raznih 
geografskih oblika.?% Arnautke su bile iz oružnih radionica 
Skadra, Kotora, Prizrena i Breške (zato su se nekad i nazivale 
po mjestu proizvodnje — breške). Radilo se o puški kremenjači, 
dužine oko 140 cm sa karakterističnim dugačkim i 
zakrivljenim rukohvatom (kundakom) u obliku slova T. Cijev 
puške arnautke bila je glatka, višebridna, na ustima ojačana i 
blago proširena. Obarač je bio u obliku jezička, a taban je 
sistemom opruga spolja.?! Ipak kakva je bila perjanička 
oprema i naoružanje najbolje govori inventar stvari perjanika 
Nikole Pejovića koji je napravljen 1849. godine neposredno 
nakon njegove smrti: 


90 Isto, str. 17. 
91 Isto. 

Dvije male srebrom okovane puške, 
Jedna velika srebrom okovana puška, 
Jedan veliki srebrom okovani nož, 
Jedne kese, fišeklije dvije sa pulijama (ruski naziv za fišeke), 
Jedne toke srebrne, 

Jedan džamadan srmali, 

Jedna bijela dolama, 

Jedan fes — veliki, 

Jedan tarabolos svileni (pojas), 

Jedan silav, 

Jedan čibuk s takumom — ćilibarom, 
Jedna struka nova, 

Jedna piksla puna engleskog baruta, 
Jedne pelengaće od šajka (crnogorske gaće), 
Tri para čarapa, 

Jedan par dokoljenica bijelih suknenih, 
Jedna kesa duvanska, 

Jedan par opanaka prosti 

Tri košulje bez gaća 

Dva peškira 

Jedna torba putna pod zatvorom. 


Spisak se završava primjedbom da: „Sem opanaka, 
nesumnjivo od sirove goveđe kože, sve je prvoklasno“.92 

Posljednje godine i vladavine i života Petra II nijesu ostavile 
značajniji trag u političkom i državnom životu Crne Gore. 
Preminuo je u oktobru 1851. godine, a za nasljednika je ostavio 
Danila Stankovoga, sina njegovog brata od strica Stanka 
Stijepova. Na poneka čuđenja o tome da nikada nijesu čuli za 
novog nasljednika, Petar II je odgovorio: ,,Ako ostane onakav 
kakav je, čuće ga cijela Evropa“. 


92 Škerović, Nikola, Perjanici, Istorijski zapisi, VIL, Titograd, 1961, str. 


401. 

Period vladavine knjaza Danila 


Danilo Stankov došao je na vlast 1852. godine, uz niz 
poteškoća i obračuna sa protivnicima predvođenim Perom 
Tomovim Petrovićem, tadašnjim predsjednikom Senata. Smrt 
Petra II zatekla ga je u Beču, po povratku protivnici su bili već 
preuzeli inicijativu za preuzimanje vlasti, a Danilu je bila 
potrebna podrška da osigura testamentalnu volju svog 
prethodnika. Za njegovo proglašenje za knjaza, a Crne Gore za 
knjaževinu, prema pisanju Mila Ivaniševića, ključnu ulogu imao 
je budući perjanički kapetan Đuro Prelov Martinović sa svojim 
bratstvenicima. Kako je na Njegušima bila uticajnija druga 
struja, po povratku iz inostranstva knjaz Danilo je svratio u 
njegovu kuću da traži podršku Bajica jer se kao pretendent na 
crnogorski prijesto javlja i Pero Tomov koji je u Danilovom 
odsustvu već osigurao podršku svojih pristalica. U cilju podrške 
Danilu, Đuro Martinović je okupio 150 naoružanih Martinovića 
i 50-ak Donjokrajaca. 

Proglašenjem Knjaževine Crne Gore nastupile su krupne 
promjene u državnom aparatu. Svjetovna vlast se nalazila u 
rukama neprikosnovenog autoriteta knjaza koji je bio pogavar 
zemlje i vrhovni zapovjednik vojske, dok je duhovna vlast 
ostala u rukama crnogorskog mitropolita. Knjaz Danilo je 
odlučio da zadrži postojeće zakone, Gvardija je prestala potpuno 
da postoji, dok je zadržao perjanike. Uloga perjanika je 
proširena, oni su preuzeli rukovođenje cjelokupnim policijskim 
poslovima u zemlji, njihov broj je povećan prvo na 62, a zatim 
na 70, a prema nekim autorima i na 80. Tako Valtazar Bogišić 
piše „Jer, dočim vladika, ne imadijaše više od 30 perjanika, on 
ih imadijaše okolo 80 i izabra ih od najboljih kuća, premda su i 
vladičini bili iz boljijeh kuća.“?3 Odmah po dolasku na vlasti 


93 Vuković, Čedo, Perjanici, str. 134. 

postavljen je novi perjanički kapetan Đuro Prelov Martinović, 
koji je već bio šef Gvardije i jedan od perjaničkih starješina. 
Ubrzo nakon proglašenja za knjaza, Danilo je početkom 
februara 1852. godine otišao za Rusiju, sa njim su u pratnji bili 
dvojica perjanika Butor Vukmanović i Đuro Jovov Đurišić. Po 
povratku iz Rusije u julu 1852. godine, knjaz je donio i ruska 
odlikovanja kojima su odlikovani i perjanički kapetan Đuro 
Martinović i dvojica perjanika iz pratnje. Kako bi pokazao 
podršku narodu knjaz Danilo je 20. septembra na Mali 
Gospođindan organizovao svečanost na Cetinjskom polju na 
kjoj je bilo prisutno više od 4.000 ljudi. Upravo na ovom 
velikom skupu zajedno sa ostalima i perjanici su položiili svoju 
zakletvu, a njen tekst glasi:?4 

,Zaklinjemo se našem Svijetlom knjazu Danilu Prvome 
Petroviću Njegošu Bogom živijem, presvijetlom majkom 
božjom i Svetijem Petrom da ćemo Njemu i otečestvu biti 
vjerni, pokorni i poslušni na svakomu mjestu, na svaki čas, u 
dnevi i noći, u zlu i u dobru; da ćemo se vjerno držati Njegovog 
Zakona i na svaku zapovijed Njegovu srcem i dušom ustajati i 
izvršavati sve ono, što nam bude od Njega naređeno protiv 
kojega mu drago Crnogorca, koji ne bi Njegov zakon ispunjavao 
i koji bi narušavao bracku slogu,mir i poslušanije; i da za našega 
Svijetloga Knjaza i otečestvo u potrebi nećemo šteđeti ni samu 
krv našu proliti. Tako nam ovoga časnog krsta i svetog 
jevanđelja i tako nam svake sreće i napredka. Amin.“ 

U sukobu sa stalno aktivnom opozicijom knjaz Danilo se 
morao snažno oslanjati na pouzdane perjanike 1 svoje pristalice. 
Odmah je zabranio neke zastarjele običaje poput grebanja i 
sječenja kose za mrtvim, poslužbice i slavljenje jednog krsnog 
imena itd. Njegova namjera da čvrstom rukom modernizuje 
otadžbinu stvorila mu je brojne protivinke sa kojima se dosta 
surovo obračunavao. Prvu i najveću opoziciju okupljenu oko 


94 Vuksan, Dušan, Sitni prilozi, Zapisi, knj. XVII, Cetinje, 1937, str. 238. 

Pera Tomova, serdara Mila Martinovića i Stevana Perovića 
eliminisao je njihovim bjekstom i presudom Senata decembra 
1853. godine. I u tome su prema pisanju Popovića perjanici 
imali značajnu ulogu, pa navodi: „Ali Pero i njegova družina, 
poznajući Zeka i njegove kupljene perjanike kakvi su to despoti, 
ne šćeše čekat skupštinu nego u prošlu srijedu po noći micac 
brže-bolje preko Lovćena stranputicom s đecom i ženama i 
jedva u zoru dođe u Šišiće u Grbalj. Zalud su perjanici išli 
kojekude za njima u potoč, nijesu im mogli u trag ući.“ 

Prema jednom dokumentu iz 1853. godine Senat je bio 
sastavljen od 14 senatora sa platom od 200 fiorina (predsjednik 
je imao 1500, a potpredsjendik 1200 fiorina), na platnom spisku 
nalazilo se 29 kapetana među kojima i perjanički kapetan sa 
platom od 140 fiorina, dok je ostalim kapetanima plata iznosila 
60 fiorina. Na ovom spisku nalazi se i pop Nikola Klauđerović 
isto sa većom platom od 140 fiorina ali bez zvanja perjaničkog 
kapetana, očito se radilo o zadržavanju počasnog statusa iz 
ranijeg perioda. Na ovom spisku nalaze se 62 perjanika sa 
platom od 80 fiorina. Zanimljivo je da su perjanici svi iz 
različitih bratstava, plemena i nahija kako bi se zadovoljio 
plemenski rivalitet. Iz Katunske nahije bilo je 21 perjanik i to: 
Stevo Ivanov Špadijer, Niko Savov Martinović, Đuro Gavrilov 
Vicković, Špiro Filipov Radonjić, Milo Novakov Petrović, 
Mašut Ivanov Popović, Andrija Bogdanov Pejović, Joko Savov 
Vukotić, Novak Krstov Nikolić, Rade Ćokov Đukanović, Ramo 
Petrov Vidnić, Miloš Petrov Radulović, Ilija Đukanov Zvicer, 
Nikola Ivanov Banićević, Joko Dragov Roganović, Vuko Popov 
Bulajić, Rade Kovačević, Musa Ivanov Nikčević, Neško 
Spasojev Kontić, Mihailo Avramov Backović i Bekica Jovanov 
Pavićević. Iz Crmničke nahije bilo je 8 perjanika i to: Ivo 
Filipov Vujačić, Mićo Iličković, Bogdan Maretić, Joko Markov 
Masoničić, Mališa Leković, Pero Bjelica, Pavić Perazić i Ivo 
Tomov Bokan. Iz Riječke nahije bilo je 12 perjanika i to: Mato 

Jokin Popović, Joko Kaluđerović, Stanko Golubov Vujović, 
Stevan Markišin Jovićević, Peko Andrijin Janković, Pero 
Krcunov Pejović, Mališa Mićunov Ražnatović, Filip Perov 
Vukmirović, Krceta Golubov Sjekloća, Marko Mrkov Vujović, 
Mihailo Lazov Rajković i Savo Markov Radunović. Iz Brda i 
Bjelopavića bio je 21 perjanik i to: Vido Novakov Bošković, 
Gavrilo Đokov Pajović, Toko Nikin Šaranović, Marko Goranov 
Jovović, Milovan Mijajlov Jovanović, Ilija Milutinov Radović, 
Drago Andrijin Milatović, Jole Piletić, Milutin Perovanov 
Šušović, Boro Bešin Borović, Boro Tomov Vučinić, Petar Lukin 
Vlahović, Radovan Begov Redžić, Gligorije Jovanov Pužurica, 
Živko Nastin Bojić, Savo Batrićev Pržikapa, Banjo Neškov 
Lazarović, Sava Milanov Vuksanović, Smajo Spasojev Uskok i 
Boro Božov Kuč.?5 Broj perjanika ostao je približno isti jer 
knjaz Danilo 1854. godine piše baronu Lazaru Mamuli da sa 
,šezdeset perjanika“ nije u stanju da obuzda narodni otpor 
izazvan osmanskim nasiljem.?* Pojedini rijetki autori poput 
Vuka Popovića perjanike knjaza Danila nazivali su ,,đendarmi“ 
(žandarmi).?/ Tako u jednom pismu od 8. aprila 1852. godine 
opisujući prilike u Crnoj Gori, a govoreći o sredstvima prinude 
koja primjenjuje knjaz, Popović između ostalog navodi: „a 
poslije priteže ih s đendarmima“.?8 

Knjaz je imao dva ađutanta, Danila Vukovića i Marka 
Bjeladinovića sa platom od 500 fiorina, sekretara Vuka Vrčevića 
i vicesekretara Lazara Vlahovića obojica sa platom od po 500 
fiorina i narodnog sekretara sa platom od 250 fiorina.?? 
Postojalo je i pet o ,kamerusa“ Niko Zec, Đuko 


95 Pavićević, Branko, Lični sastav organa vlasti na početku vladavine 
knjaza Danila, Istorijski časopis, knj. VIII, Cetinje, 1958. 

96 Jovićević, Mihalo, str. 15. 

97 Isto, str. 15-16. 

98 Vuković, Večo, n.d., str. 128. 

99 Pavićević, Branko, Lični sastav organa vlasti na početku vladavine 


knjaza Danila. 

Sredanović,Marko Dragov Martinović, Drago Jokov Petrović i 
Savo Lukin Jovićević sa platom od 460 fiorina.100 Kamerusi su 
bili najbliži knjazu i obično su to bili njegovi najbliži krvni 
srodnici ili članovi familija koje su imale dugogodišenje 
prijateljske odnose sa dinastijom Petrović Njegoš. Iz ove 
funkcije dvije godine kasnije nastaće kabadahije. 

Crnogorsko-osmanski rat 1852—1853. godine ga je omeo da 
sprovede reformu državne organizacije, a iskustva u ovom ratu 
ubrzala su proces novog uređenja vojske i državne uprave. 

U organizaciji perjanika nije se ništa mijenjalo do marta 1854. 
godine, kada je knjaz Danilo uvidjeviši u crnogorsko- 
osmanskom ratu 1852—1853. godine da je nemoguće ratovati na 
stari način i postizati tako uspješne rezultate protiv bolje 
opremljene i modernije osmanske vojske, započeo vojnu 
reformu. U reformama započetim marta 1854. godine izvršio je 
popis vojnih obveznika, oružja i opreme. Naredba za popis 
izdata je kapetanima 18. marta 1854. godine u njoj se između 
ostalog kaže: 101 


„Želeći da se i mi Crnogorci sad il ikad pokažemo ...onako 
hrabri i junački i kao što su se naši stari đedovi i prađedovi 
vazda viteški pokazivali i nama dičnu slobodu doranili, kojom 
se mi danas pred svijetom ponosimo, zato oću sad da znam za 
one vojnike... mogu li se u njih pouzdati i naređujem vama 
kapetanima da svaki okupi svoje pleme i da se svaki vojnik 
samovoljno pokaže i da reče koji će hoditi i koji želi sa mnom 
vojevati... I opet vam po drugi put govorim, moj junački narode 
i ljubezna moja braćo, koji ne misli kod mene i sa mnom 
umrijeti, neka slobodno ostane kod kuće, jerbo ja dobro znam 
da je bolji jedan, koji od svoje volje krene i junački pregne, 


nego li pedeset koji od moga straha kreću. Zato ja pozivam 


100 Isto. 
101 Vuksan Dušan, Sitni prilozi, Zapisi, knj. III Cetinje, 1928, str. 237. 

svakojega onoga hrabroga momka, koji junačko, a ne žensko 
srce nosi i koji ne žali za krst časni i za pravoslavnu vjeru i za 
dično otečestvo krv svoju proliti onđe, đe se slava i obraz dijele. 
Zar nijesmo, moja draga braćo, sinovi onijeh starijeh vitezova 
crnogorskijeh, koji su po tri vezira turska na jedan put na nos 
pobijali; koji su francuske vojske tukli i carske gradove na juriš 
otimali? Dakle, ako nijesmo izrodi i da se pokorimo slavi naših 
starih junaka, složimo se i u ime bože udarimo. I tako znadite i 


da ste zdravo.“ 


Prema ovom popisu Crna Gora imala je 9.700 vojnika prvog 
poziva. Vojsku je podijelio na desetine i stotine, a uveo je nad 
njima starješine — desečare i stotinaše. Naravno više vojne jedi- 
nice su već postojale, radilo se o odredima sastavljenim obično 
od jednog ili dva plemena, a njima su upravljali viši vojni star- 
ješine — vojvoda ili serdari. Knjaz Danilo uveo je posebne 
oznake — metalne srebrne i zlatne grbove na kapama, koje je 
morao da nosi svaki vojnik ili starješina na prednjem čeonom 
dijelu kape. Obični vojnici nosili su krstove, desečari i stotinaši 
imali su različite oznake na kapama. Naredne godine osnovao je 
Gardu koja je brojala 400 pripadnika, posebno biranih iz svake 
stotine narodne vojske, odabrana je desetina za Gardu. U ovim 
reformama perjanici su imali posebne oznake koje su nosili na 
kapama, a tada je uveden i kabadahija kao posebni čin u perja- 
ničkoj službi. Kabadahija je bilo nekoliko, nalazili su se u ne- 
posrednoj knjaževog pratnji i blizini, smatrali su se za neku 
vrstu starješina nad perjanicima, bili su raskošnije obučeni od 
običnih perjanika. Kabadahije su imale posebne oznake na 
kapama, a njihov glavni zadatak je bila tjelesna zaštita vladara, 
kao i obavljanje ceremonijlanih ali i državničkih misija i zada- 
taka po nalogu vladara. Oni su bili potčinjeni perjaničkom kape- 
tanu kao njegovi prvi oficiri. Kabadahije su na kapama imale 
posebnog dvoglavog orla zlatne boje sa vladarevim 

inicijalimal02, Njihova služba je bila specifična, bili su kon- 
stantno u vladarevoj neposrednoj blizinil03, starajući se o nje- 
govoj bezbjednosti. Kada god je vladar napuštao Dvor ispred 
njega su išle kabadahije i pratile ga pri svakom koraku. Oni su 
bili ti koji su nadgledali prostorije i terene kojim se kretao nji- 
hov vladar. Često su ga pratili u sjenci nadzirući svaki njegov 
pokret. Kabadahije su birane iz nekoliko najboljih crnogorskih 
kuća, imale su veliki ugled i poštovanje u narodu, i bile prisutne 
tokom brojnih posjeta crnogorskom vladaru kao dio ceremoni- 
jalne svite. 

Za vrijeme knjaza Danila dolazi do reorganizacije crnogorske 
vojske i uspostavljanja novih organa vlasti. Odmah na početku 
vladavine ukinuo je titulu kneza, a zamijenio je plemesnkim 
kapetanom. Crna Gora bila je podijeljena na kapetanije na čelu 
sa plemenskim kapetanima koji su vršili administrativnu, 
upravnu i sudsku vlast ali i neku vrstu policijske djelatnosti. 
Plemenski kapetani rukovodili su kmetovima koje su stanovnici 
jednog sela birali za starješinu. Novoformirani vojni činovi 
stotinaši i desečari imali su određneu i upravnu i sudsku ulogu, 
jer su stotinaši pomagali u radu plemenskom kapetanu, a 
desečari su pomagali u radu kmetovima. 

U sklopu reorganizacije i reformi 5. maja 1855. godine 
proglasio je Danilov zakonik od 95 članova koji je propisao 
određena krivična djela. Perjanici su postupali u skladu sa ovim 
Zakonom i naredbama knjaza Danila. Predstavljali su jedini 
državni organ zadužen za obavljanje policijskih poslova. U 
članu 20 ovog Zakonika perjanicima su normirana ovlašćenja: 
„Ako bi se od zemaljske vlasti ili glavar ili suci ili starješine ili 
perjanici poslali u koje pleme ili selo da krivca hvataju, a nađe 
se koji da krivca brani, to ovi ljudi od vlasti poslati imadu moć 
istoga branitelja koji krivca brani, uvatiti i sudu predati.“ 


102 Rade Turov Plamenac, Memoari, CID, Podgorica, 1997, str. 365. 
103 Gavro Vuković — vojvoda, Memoari, Obod, Cetinje, 1996. 

Narednim članom bilo je propisano ovlašćenje da se mogao 
ubiti svako ko potegne oružje na predstavnika vlasti. 

Perjanici su učestvovali u hvatanju mnogih počinilaca 
krivičnih djela kao i knjaževih protivnika. Naredbe knjaževe 
izvršavali su bez pogovora, iako je bilo nekoliko primjera kad su 
se djelimično oglušili o njegova naređenja. U njegovoj državi 
nije bilo milosti ni za koga ko je radio ili mislio protiv Crne 
Gore. Privodili su zločince pravdi, vršili njihovu egzekuciju ili 
ih kažnjavali na drugačiji način. Smrtne kazne perjanici su 
izvršavali na određenim mjestima, obično na skupovima naroda 
u pazarnim danima kako bi se poslala poruka ostalim 
potencijalnim počiniocima. Tako je knjaz dao nalog Joku 
Kusovcu da u Carigradu likvidira Stevana Perovića Cucu. U 
perjanike se primalo po pouzdanosti i povjerenju, ali i po hitrini, 
glasu kuće iz koje dolazi ili po naročitim zaslugama za knjaza. 
Perjancii su metanjem iz pušaka pratili knjaza do granice i 
oglašavali da on putuje. Iz jednog zapisa iz oktobra 1852. 
godine navodi se: ,perjanici i ostali od knjaževe pratnje 
konjanici neprestano su svijem putem iz glasa pjevali i puškama 
često pucali, kao i obično svagda rade kad gospodara prate, čime 
oglašavaju narodu da gospodar putuje.“ Kakav su perjanici 
imali uticaj na mir i sigurnost u zemlji, najbolje opisuje Vuk 
Vrčević: „Tišina i mir najveći caruje, jer svakoga pazara odaju 
po pazaru pešest perjanikah da se ne bi ko svadio, a u sred 
pazara vidio sam gđe visi na izgled narodu, oružje onih ljudi koji 
bi se usudili na Pazar nož izvaditi ili pušku nategnuti jedan put 
drugoga, pa im ga odma perjanici otmu, slome i komade o 
rečenoj rogastoj palici objese, osim novčane globe što mu 
perjanici uzmu“.104 Stizali su perjanici po čitavoj Crnoj Gori 
ako je ko zalijenio tuđu stoku, ako nije izvršio knjaževu naredbu 
ili ako je bilo kakvo drugo nepočinstvo napravio susret sa 
perjanicima bio je neizbježan. Žestoke kazne čekale su sve koji 


104 Vrčević, Vuk, Ogranci za istoriju Crne Gore, str. 

se zakona i naredbi nijesu pridržavali. Krvna osveta, četovanje 
među plemenima i međusobni sukobi gotovo su iskorijenjeni. 
Megdani su bili dozvoljeni jedno među dvojicom ljudi, bez 
đevera (sekundanata) ili drugih pomoćnika. Pored kazne 
mušketanja, globe, progonstva, uvedena je i kazna šibikanja 
(batine) koju su obavljala dvojica bijadžija koji su za to imali 
naknadu. Ovakav vid kažnjavanja je bio predviđen za kradljivce 
— po 25 batina. Ovo je predstavljalo veliku sramotu, pa se ova 
vrsta kažnjavanja nije dugo zdržala. U pojedinim slučajevima 
čak je i čitavim bratstvima ili pojedinicima bilo naređeno da ne 
smiju nositi oružje kao znak junaštva i dostojanstva već da nose 
britve u znak poniženja itd. Pored represivnih mjera, perjanici su 
ponekad imali i sudska ovlašćenja, kao članovi nižih sudova. 
Perjanici su obavljali i druge poslove, starali su se o 
bezbjednosti stranih visokih zvaničnika koje su čekali i pratili 
od i do granice. Ali djelimično su obavljali 1 obavještajne 
poslove, tako su perjanici iz Vasojevića javljali o očekivanom 
napadu osmanske vojske 1854. godine.105 Osiguravali su 
kupljenje obaveznog poreza, tako je krajem 1856. godine u 
Vasojeviće stigao vojvoda Ivo Rakov Radonjić sa perjaničkom 
pratnjom.106 Za potrebe crnogorske države obavljali su 
povjerljive misije, kao knjaževi povjerljivi predstavnici bili su 
prisutni na mnogim mjestima. Tako su perjanici koordinirali 
aktivnosti u vezi ustanka u istočnoj Hercegovini krajem 1857. i 
početkom 1858. godine.107 Knjaz ih je upućivao kad god je bilo 
potrebno brzo reagovati, povratiti mir ili isposlovati nešto 
drugo, njegovi perjanici bili su prisutni na najosjetljvijim 
mjestima. Perjanički odred je bio upućen u julu 1858. godine u 
Kolašin da povrati iseljeno stanovništvo, vrati im oduzetu 
imovinu i osigura mir, koji je bio narušen jednom akcijom 


105 Pavićević, Branko, Danilo I Petrović. Njegoš, str. 349. 


106 Jovićević, Milan, Začeci policijske službe u Crnoj Gori, str. 16. 
107 Isto. 

crnogorskog odreda predvođenim od strane vojvode Novice 
Cerovića kada je bez knjaževog znanja izvršen napad na Kolašin 
koji je tada bio u osmanskim rukama.10 Prilikom napada na 
Kolašin bilo je 400 žrtava i ova afera bila je dovela u pitanje 
odluke velikih sila nakon Grahovačke pobjede, međutim 
efikasnom reakcijom perjanika ova nezgodna situacija je 
uspješno prevaziđena. 

Naročito su važne akcije perjanika zajedno sa vojskom u 
gušenju proosmanske pobune u Bjelopavlićima sredinom 1854. 
godine, zatim u Kučima u 1856. godine. Sa ostatkom opozicije 
predvođenim predsjednikom Senata Đorđem Petrovićem 
obračunao se 1857. godine kada je Crnu Goru napuštila grupa 
knjaževih protivnika. U februaru iste godine dvojica perjanika 
pratila su knjaza na putu u Parizu, koji su izazvali pažnju zbog 
raskošne ljepote i nošnje o čemu postoji sačuvana gravura iz 
francuske štampe. Naredne godine odnio je slavnu pobjedu na 
Grahovcu 13. maja. Nakon ove pobjede broj vojnka se uvećao 
na 13.400, a Crna Gora je imala oko 50 plemenskih kapetana, 
150  barjaktara, 150 stotinaša i 1270 desečara. U 
novooslobođenim krajevima knjaz je postavljao perjanike koji 
bi se starali o sigurnosti u toj oblasti, održavali mir, javljali o 
aktivnostima neprijateljskih snaga i pomagali starješinama u 
vršenju upravnih i sudskih poslova. Tako je 1857. godine u 
Vasojevićima kada je formirana kapetanija postavljen kapetan i 
18 perjanika. U Velici je takođe imenovao kapetana i četiri 
perjanika i to: Rada Mikića, Pavića, Jankova Golubovića, 
Raduna Vučetića i Radovana Radulovića. Knjaz Danilo je 
vodio računa i o pripadnicima muslimanske vjeroispovijesti, pa 
je kad je formirana kapetanija u Gornjoj Ržanici imenovan je 
kapetan Tair Šaban, barjaktar Feriz Kadrija i perjanik Avdul 
Pepo.10% Brojna opozicija u emigraciji uz podršku pojedinih 


108 Pavićević, Branko, Danilo I Petrović.Njegoš, str. 368-371. 
109 Vuković, Čedo, n.d, str. 168. 

velikih sila nije dala mira knjazu i njegovim planovima. Pored 
perjaničke službe, među perjanicima je bilo dosta ličnih junaka, 
koji su u ratovima i bojevima nerijetko napuštali svoje dužnosti 
i učestvovali u borbenim okršajima pokazaujući veliko junaštvo 
i hrabrost. Jedan dio njih poginuo je u borbama, poput Rista 
Manojlovića na Grahovu, a iz reda perjanika kasnije je bilo 
dosta serdara, vojvoda, komandira. 

Za vrijeme knjaza Danila došlo je do izvjesnih promjena u 
nošnji perjanika i one su se uglavnom odnosile na kape. Izašla 
je iz upotrebe prethodna perjanička kapa, po čijoj su perjanici 
dobili ime, koja je zamijenjena običnom kapom na kojoj je bio 
posebni perjanički grb na specifičnom štitu srebrne boje, 
identičan sa kapetanskim koji je bio zlatne boje. Grb kabadahije 
se razlikovao od perjaničkog grba i bio je pozlaćene boje, iako 
ima malo njegovih opisa od strane savremenika „pozlaćeni 
knjaževski grb“. Od vremena knjaza Danila visoki državni 
funkcioneri počinju da nose duboke krznene kape od samura, 
braon boje, sa crvenim tepelukom i nekom vrstom duže kićanke 
(perjanice) koja je padala sa strane kape nešto većom dužinom 
od njenog oboda. Takva vrsta kape razlikovala se u nijansama 
boje, dubini, materijalu ali i kićanki sa strane, jer je kod jednog 
tipa nošena na tankoj traki slika perjanika Toma Matova 
Martinovića dok se kod druge vrste nosio na širem dijelu (slika 
vojovde Đura Matanovića). Doduše radi se o slikama sa više 
godina razmaka. Na pojedinim dosta rijetkim kapama sa 
talbotipija Anastasa Jovanovića vidi se da i pojedini članovi 
knjaževe pratnje nose ovu kapu. Najvjerovatnije da je perjanički 
kapetan i kabadahija osim grba na kapi imalo i neke raskošnije 
detalje, koji su ga razlikovali od perjanika. Sačuvana je jedna 
takva kapa perjaničkog kapetana Đura Prelova Martinovića sa 
obodom od samura i postavom od jagnjeće kože. Od njegovih 
reformi perjanici i perjanički kapetani jasno su se razlikovali po 
grbovima na kapama. Ostali djelovi garderobe ostali su isti, i 

dalje su bili raskošni u zlatno vezenoj crnogorskoj nošnji, koja 
je od Danilovog vremena bila znak visokog glavarskoj sloja, jer 
je drugim građanima bilo strogo zabranjeno kupovanje ovakve 
garderobe. Bilo je i pokušaja da se crnogorski vojnici opreme 
određenom zaštitom, tako je na Cetinje stigla ponuda hrvatskog 
limokovača da mu se povjeri „nabavljanje potrebitih kaciga za 
crnogorsko oružarstvo“ ali sve je ostalo na nivou ponude.110 
Određene razlike uočavaju se i u „oružju časti“ jer je knjaz 
perjanike i glavare nagrađivao posebnim i netipičnim oružjem 
na kojem je gravirana posveta obično kome se daruje oružje, 
razlog i na kraju da je to od knjaza crnogorskog. Na 
fotografijama perjanika uočava se mnogo raskošnije naoružanje, 
sa raznim skupocjenim ukrasima i natpisima. 

Uoči posjete Kotoru Knjaz je naredio svojim kabadahijama i 
perjanicima da ga ne smiju pratiti, kako bi pokazao austrijskim 
vlastima da nema puške koja može ubiti knjaza. Jedan od 
njegovih kabadahija pratio ga je potajno. Na njega je 1. avgusta 
1860. godine izvršen atentat na Kotorskoj rivi, a ubicu je uspio 
da savlada i uhvati upravo onaj kabadahija koji ga je potajno 
pratio. Novi nasljednik knjaza, Nikola, znajući za ovu stričevu 
odluku, okupio ih, nije otpuštio nijednog od njegovih kabadahija 
već ih je zadržao u svojoj službi. 


Perjanički kapetani 


Za vrijeme knjaza Danila perjanički kapetan je bio Đuro 
Martinović od 1851. do pogibije 1854. godine, a potom Jovan 
Mašanov Vukotić koji je nastavio da obavlja ovu dužnost sve do 
1869. godine. Od 1869. do 1885. godine perjanički kapetan je 
bio Špiro Matanović, a od 1885. do 1889. godine postojala su 
dva perjanička kapetana Špiro Matanović i Pero Serdarev 
Petrović. Od 1889. do pogibije u junu 1890. godine perjanički 


110 Jovićević, Milan, Jović, Tatjana, n.d, str. 26. 

kapetan je bio Boško Nikov Martinović, da bi ga na ovom 
položaju zamijenio njegov sin Mitar Boškov Martinović kao 
mladi oficir sa italijanske vojne akademije. Na ovoj dužnosti 
ostao je najverovatnije do 1895. godiine. Ovaj period do 1907. 
godine nema podatak o perjaničkom kapetanu. U tom periodu 
dolazi do čestih promjena, prvo je ukinuta perjanička služba, a 
stražu nad dvorom preuzeli su obični vojnici sa oficirima, da bi 
ubrzo bila formirana Dvorska garda (straža) što je zapravo bilo 
ponovo oživljavanje perjanika, koji u nekoj formi nijesu nikada 
prestali da postoje. Na čelu Dvorske straže nalazio se Đuza 
Filipov Đurašković, u činu komandira, a od 1912. godine za 
vrijeme balkanskih ratova na ovoj dužnosti je bio komandir 
Mašan Zekov Popović, da bi ga naslijedio komandir Vuko 
Bogdanov Vukotić koji će ovu dužnost obavljati tokom 
emigracije sve do 1919. godine, nakon čega je podnio ostavku. 
Tada je broj perjanika smanjen i doveden na minimum, a 
neformalno, njihov šef sve do prelaska kralja Nikole u Antib bio 
je Bogdan Vučinić u činu poručnika. 


Crnogorska Garda 


U okviru ovih reformi 1855. godine formirana je i Garda. 
Garda je bila sastavljena od sposobnih, obučenih i spremnih 
vojnika iz svakog bataljona. Naime, iz svake stotine birano je po 
10 najspremnijih vojnika. Garda je u početku bila jačine 400 
ljudi podijeljenih u četiri stotine kojima su komandovali stoti- 
naši od Garde. Kasnije taj broj će se povećavati,!11 tako da će 
Garda u aprilu 1858. godine imati deset stotina ukupne jačine 
1.000 ljudi. Za prvog komandanta Garde imenovan je senator 
Đuro Prelov Martinović koji je već komandovao sličnim vojnim 
jedinicama kao što su Gvardija i Perjanici. On je na ovoj 


111 Branko Babić, „Crnogorska vojska 1878-1912. godine“, Pobjeda, 17. 
septembar 1979, str. 14. 

dužnosti ostao vrlo kratko zbog pogibije, a njegovo mjesto će 
zauzeti Đuro Kusovac, koji će se i proslaviti komandujući 
Gardom na Grahovcu 1858. godine. Naravno pored Garde pos- 
tojali su i perjanici kojih je za vrijeme knjaza Danila bilo 70. 
Perjanicima je rukovodio perjanički kapetan sa par njemu 
potčinjenih kabadahija. Garda je takođe bila podijeljena na 
desetine i stotine kojima su upravljali gardijski desečari i stoti- 
naši. Njeni pripadnici su imali posebne oznake na kapama sa 
karakterističnim zvijezdama, a Garda je imala i svoj gardijski 
barjak koji je nosio barjaktar Garde. Na čelu Garde nalazio se 
njen komandant najčešće sa titulom vojvode, koji je biran od 
ljudi od najvišeg vladarevog povjerenja. Garda je predstavljala 
elitnu jedinicu crnogorske vojske, biti član Garde bila je čast i 
privilegija. Kao samostalna jedinica Garda je učestvovala u 
crnogorsko-turskom ratu 1858. godine. Naročito se hrabrost i 
vještina njenih pripadnika pokazala u bici na Grahovcu, aprila 
1858. godine kada je Garda desetkovana, a poginuo je i njen 
komandant Kusovac.112 Nakon velikih gubitaka koje je podni- 
jela za slobodu svoje domovine, Garda se u narednih par godina 
nije uspjela sasvim oporaviti. 

Tokom vladavine knjaza Nikole, Garda je ponovo postala 
aktuelna, njen broj je znatno povećan, svaka brigada davala je 
po jedan bataljon vrsnih vojnika za Gardu. Knjaz Nikola je u 
okviru modernizacije vojske 1870. godine, za potrebe Garde 
kupio 2.000 pušaka ostraguša sistema Krnkovll3, Tako da je 
Garda na početku vladavine knjaza Nikole imala 1.500 ljudi, da 
bi taj broj pred Veliki rat narastao na 2.000 ljudi. Po vojnoj ure- 
dbi od 1. januara 1871. godinel!4 crnogorska vojska je bila 
podijeljena na 23 bataljona redovne vojske i šest bataljona 


112 Tatjana Jović, Milan Jovićević, Crnogorska vojska — organizacija i 
uniforme, str. 2—20. 

113 Rade Turov Plamenac, n. d., str. 197. 

114 Pedeset godina na prestolu Crne Gore 1860-1910, str. 49, 209. 

Garde. Garda je predstavljala zasebnu sedmu brigadu!l5 sas- 
tavljenu od po 500 vojnika iz šest brigada. Kada su uvedeni viši 
vojni činovi nakon Velikog rata, na čelu Garde nalazio se 
najčešće brigadir, a jedan od prvih je bio vojvoda Petar 
Vukotić.116 U toku Velikog rata 1876-78. godine Garda nije 
učestvovala kao samostalna jedinica, već su se njeni pripadnici 
borili u sastavu svojih plemenskih jedinical17. Onaj najuži dio 
Garde pratio je tokom rata knjaza Nikolu na sjevernom ratištu. 
Već 1880. godine crnogorska vojska se sastojala od 42 
bataljona, ali Garda se nije izdvajala kao posebna jedinica. 
Najelitniji dio garde sačinjavao je Dvorsku Gardu ili Dvorsku 
stražu koja je brojala oko 120 članova u zavisnosti od vremen- 
skog perioda. Na njenom čelu nalazio se komandir koji je imao 
posebna ovlašćenja i privilegije za razliku od drugih komandira. 
Dvorska straža bila je zadužena za bezbjednost vladara i nje- 
gove porodice, Dvora i površina oko Dvora. Njeni pripadnici su 
kontrolisali dvorsku kapiju, sve ulaze, stojali na vratima Dvora 
i bili zaduženi za nadzor hodnika i drugih dvorskih prostorija. 
Perjanici su se nekada računali sastavnim dijelom Dvorske 
straže ali bili su više zaduženi za tjelesnu zaštitu. Dvorska straža 
je mijenjala ime, nekada se ona zvala svojim imenom, ali je 
češće preovladavao stari naziv Knjaževa ili Kraljeva garda, a 
nekada i perjanici. Zvanično, Garda je ponovo obnovljena 1. 
decembra 1898. godine,!!Šš kada je ponovo osnovana jedna 
brigada Garde sastavljena iz osam brigada pješadije. Naravno 
Garda je i prije ovog perioda postojala u nekoj formi, što vidimo 


115 Branko Babić, „Crnogorska vojska 1878-1912. godine“, Pobjeda, 17. 
septembar 1979, str. 14. 

116 Rade Turov Plamenac, n. d., str. 201. 

117 Isto, str. 203. 

118 DACG, MV, Statistički podaci o osoblju Ministarstva vojnog 1896- 
1899, knjiga II, listovi 1-73; 2, 65-70 list. Platne knjige za 1903, za 1908, za 
1911. iza 1915. godinu. 

iz statističkih podataka Ministarstva vojnog, a naročito je intere- 
santno da je komandant Garde bio član Kancelarije Ministarstva 
vojnog. Knjaževa garda je imala svoje djelove koji su bili pose- 
bno zaduženi za bezbjednost prinčeva,11? tako da je svaki od 
prinčeva imao zaduženog oficira Garde koji se sa svojim ljudi- 
ma starao o njegovoj sigurnosti. Oni su najčešće bili u činu ko- 
mandira ili kapetana. Zvanična titula datira još iz 9. septembra 
1896. godine, a glasi — oficir Dvorske straže Njegovog Visočan- 
stva Knjaza Nasljednika. Naravno u neposrednoj blizini 
prinčeva, naročito prijestolonasljednika Danila nalazio se pobo- 
čnik — ađutant koji je rukovodio njegovim poslovima. Inte- 
resantan je i šef Garde knjaza Mirka, komandir Mrgud, serdar 
Sava Jovićević, koji je sa princom izvodio razne egzibicije sa 
pištoljem, a naročito se ističe njegova briga o ugledu princa pri- 
likom njegovih brojnih ispada. Tako da je uloga gardista bila 
teška, nezahvalna, ali ugled koji se dobijao službom u njoj zas- 
jenjivao je sve ostalo. 

Već početkom 20. vijeka Knjaževu gardu su sačinjavali ko- 
mandant, zastupnik komandanta tj. njegov legitimni zamjenik, 
oficiri Garde u činu poručnika, kapetana, rjeđe komandira, tu su 
bili još pješadijski potporučnici na službi i perjanici, kao i po- 
moćno osoblje računovođa, poslužitelji i kuvar. Iz arhivskih po- 
dataka iz 1908. godinel20 vidimo da su perjanici bili sastavni 
dio Dvorske stražel21 (Garde). U spisku zvanja po struci Mini- 
starstva vojnog iz te godine upisan je i broj perjanika koji je tada 
iznosio 100. 

Sa radom Garde usko je bila povezana i Ađutantura Njegovog 
Kraljevskog Visočanstva Knjaza Nikole na čijem čelu se nalazio 


119 Bradač, Jaroslav, Černohorska armada, Praha, str. 22. 

120 Budžet za 1908. godinu, str. 82—86. 

121 DACG, Artiljerijsko odjeljenje, f. 8, Upravitelju vojn. oružnih radion- 
ica Podkom. Iliji Hajdukoviću od 19. januara 1907. 

general ađutant,122 najviši oficir u vojsci, koji je često obavljao 
i druge odgovorne dužnosti kao ministar vojni, inostranih poslo- 
va ili predsjednik Vlade123. Članovi Ađutanture su bili i drugi 
ađutanti i ordonans oficiri koji su stavljani na raspolaganje 
vladaru i prinčevima. Sljedeći komandant Garde biće serdar 
Stanko Vukotić, zatim Mitar Martinović. U činu brigadira na 
čelu Garde nalazio se jedno vrijeme i srednji sin knjaza Nikole, 
princ Mirko.124 Uzimajući u obzir ličnosti koje su se nalazile na 
njenom čelu, može se reći da je Garda zapravo predstavljala 
svojevrstan „koledž“ kroz koji su prolazili kasnije najuticajniji 
ljudi u Crnoj Gori koji su zauzimali najveće pozicije u državi. A 
tokom proglašenja Crne Gore za kraljevinu na čelu Garde 
nalazio se brigadir Đuza Đurašković. Tokom kraljevskih cere- 
monija komandant Garde je bio obučen u crnogorsku vojnu 
nošnju, a na kapi je imao svečanu bijelu perjanicu sa zlatnim 
grbom Garde. Manji dio pripadnika Garde i kabadahije bili su 
obučeni u svečanu plavu uniformu Garde sa bijelim perjanica- 
ma, zlatnim pojasom i bijelim rukavicama, koji su kralja Nikolu 
pratili sa bočnih strana tokom ceremonijalnih aktivnosti. 

Nakon proglašenja Crne Gore za kraljevinu došlo je do manje 
reorganizacije činova Kraljeve garde. Na platnom spisku iz 
1911. godine!25 na čelu Garde nalazio se komandir, a u njen sas- 
tav su ulazili kapetan, poručnik, potporučnici, ađutanti, perjani- 
ci, oficir Dvorske straže, dva pješadijska potporučnika na službi, 
poslužitelj, potkivač i magacioner. 

Prilikom penzionisanja perjanika, kabadahija 1 oficira Garde 
postojao je veliki otpor jer su se teško odricali, ne finansijskih, 
koliko privilegija blizine gospodaru. Koliki se značaj pridavao 


122 Državni kalendar za 1913. godinu, str. 24. 

123 Glas Crnogorca, broj 39 od 25.07. 1914. godine, rubrika Domaće 
vijesti. 

124 Državna zvanja, Istorijski institut, str. 87 

125 Platna knjiga vojnog činovništva za 1911. godinu, str. 251—265. 

ovoj službi i koliko se teško podnosio izlazak iz nje, možda 
najbolje govore izreke sačuvane do današnjih dana, koje glase: 
„Ubila ga ka rđa starog perjanika“ ili „Kad me Gospodar ne 
gleda, ka da me sunce ne grije“ ili „Lijep kao perjanik“. 

Za vrijeme kralja Nikole gardijska jedinica je postojala po for- 
maciji ali njen broj nikada nije do kraja bio popunjen. Nakon 
ulaska austrougarskih trupa u Crnu Goru, januara 1916. godine 
u pratnji kralja Nikole126 nalazila se i grupa od 30-ak perjanika 
i gardista na čelu sa komandantom Vukom Vukotićem.127 Ova 
grupa perjanika i gardista pratila je i štitila svog gospodara od 
Cetinja sve do Bordoa u Francuskoj. Oni su pratili kralja tokom 
njegovih posjeta stranim državnicima i posjetama bojištu. Kako 
se njegov Dvor selio od Bordoa, Neja, Pariza do Antiba grupa 
od 33128 najvjernija perjanika i gardista ga je pratila. Njegovi 
neposredni pratioci bili su smješteni u Kraljevom Dvoru, a 
ostatak je bio smješten u obližnjoj kući.!2% Iako je za kraljevu 
bezbjednost bila zadužena francuska tajna policija, njegova 
pratnja je uvijek bila uz njega sve do njegove smrti, marta 1921. 
godine kada se najveći broj njih povratio u domovinu. Jedan 
značajan dio perjanika i garde, koji su mahom bili podoficiri, 
pošao je uz kraljevo odobrenje iz Francuske i priključio se vojs- 
ci u Gaeti.130 Odanost kralju i dinastiji bila su glavna vodilja 
crnogorske Garde. Rijedak je primjer da je ovako veliki broj 
gardista živio uz svog kralja u emigraciji tako dug period, punih 
šest godina. Jedan od njegovih kabadahija će mu nad glavom 


126 Ivo Jovićević, O ljudima i događajima: Sjećanje jednog federaliste, 
Cetinje, 1995, str. 111. 

127 Miloš Živković, Pad Crne Gore, Unireks, Podgorica, 2000, str. 211. 

128 Šerbo Rastoder, Crna Gora u egzilu, Istorijski institut Crne Gore, 
Podgorica, 2004, str. 44—45. 

129 Simo Popović vojvoda, Sa kraljem Nikolom iz dana u dan, Službeni list 
Srbije, 2002, str. 233. 

130 Šerbo Rastoder, Crna Gora u egzilu, str. 45. 

držati svijeću i oblačiti svoga kralja na potonjoj uri,13! a djelovi 
njegove Garde će ga pratiti do vječnog odra.132 Interesantno je 
da je ijedan manji broj, njih par, ostao da živi u Antibu, mjestu 
posljednjeg kraljevog boravka.133 


Period knjaza Nikole 


Nikola Mirkov došao je na crnogorski kameni prijesto prije 
planiranog vremena, tokom ferija iz Liceja Luja Velikog. 
Njegovo stupanje na vlast nije bilo praćeno unutrašnjim strujan- 
jima kao što je to bio slučaj sa njegovim prethodnicima. Uz 
podršku svog oca, nespornog autoriteta, velikog vojvode Mirka 
i još nekoliko uticajnih glavara, nastavio je kontinuitet utabanm 
državnim stazama svog strica. Uz sitnije promjene zadržao je 
cjelokupan državni aparat, a perjanici su ostali gotovo u 
identičnom broju i sastavu i dalje zaduženi za policijske 
poslove. Na njihovom čelu nalazio se Jovan Mašanov Vukotić, 
perjanički kapetan još iz Danilovog vremena. Već na početku 
njegove vladavine perjanici su se 1862. godine suočili sa aten- 
tatom na mladog knjaza, kad je atentator Savo Radonjić iz 
Dobrskog sela neuspješno poušao iz puške da ubije knjaza dok 
je jahao na konju. Perjanici su uvijek išli uz knjaza, 
osiguravajući čitav putni pravac kojim se on kreće, jedni su išli 
ispred i iza provjeravajući svaki grm i škripu, a drugi su bili u 
njegovoj neposrednoj blizini štiteći ga svojim tijelima. Sjedište 
perjanika bilo je u Biljardi, ali izgradnjom knjaževog Dvora oni 
prelaze u njega, a kasnije će za njih biti izgrađena posebna zgra- 
da — Perjanički dom. Izgadnjom Dvora uspostavlja se precizan 


131 Ilija F. Jovanović Bjeloš, Na dvoru kralja Nikole — uspomene iz mog 
života, Obod, Cetinje, 1998, str. 158-159. 

132 Isto, str. 160. 

133 Martinović, Jovan, „Životni put pisara kralja Nikole“, Matica, ljeto 
2013, Podgorica, str. 662. 

cermonijal prijema kod Knjaza Gospodara, koji je još 
djelimično bio uspostavio Petar II. Viši glavari ulazili su slobod- 
no u prostorije Odžaklije koja je bila namijenjena za prijem 
gostiju u kojoj je knjaz najviše volio da provodi vrijeme. Knjaz 
je običavao da svako veče saziva sjednik sa pojedinim senatori- 
ma ili glavarima, a kako je volio da sjedi i nakon ponoći, dozi- 
vao bi nekog od perjanika da mu pravi društvo. Ostali koji su išli 
u Dvor ulazili su najavljivanjem kod perjanika koji su bili pod 
stalnom stražom ispred i u Dvoru. Prilikom odlaska ili povratka 
knjaza za Rijeku ili neko drugo mjesto, Perjanička četa 
sačinjavala je špalir odavajući počast crnogorskom suverenu i 
članovima njegove porodice. Slično je bilo i tokom velikih 
proslava ili dolaska visokih stranih zvanica i državnika. 

Potpunim zaokruživanjem državne vlasti plemenski separati- 
zam je znatno oslabio, knjaz je 1867. godine ukinuo desečarske 
sudove, a sud ostavio plemenskim kapetanima koje više nije 
birao narod već ih je postavljao sam knjaz. 

Prvoj državnoj reformi novi knjaz pristupio je 1868. godine. Sa 
aspekta policijskih poslova najvažnije je da je Senatu pored 
nadležnosti u pravosuđu i državnim finansijama, proširena 
nadležnost. Knjaz Nikola u pismu ruskom generalnom konzulu 
od aprila 1868. godine obavještava ga da je odlučio da se Senat 
od sada bavi i „unutrašnjom upravom zemlje i da bude upoznat 
sa svim zločinima i krivičnim djelima, pitanjima od interesa ili 
bilo kakvi zahtjevima koji bi imali veze sa crnogorskim 
građanima bilo na državnoj granici bilo u inostranstvu“.134 Ovim 
zapravo Senat profiliše svoje grane kojim se bave pojedini sena- 
tori ili grupa senatora. U ovoj reformi može se naći osnov za 
razvoj ministarstva, naročito ministarstva unutrašnjih djela. Iz 
knjaževog govora od 5. aprila kojim je praktično ozvaničio 
reforme vidimo da je osnovan Finansijski odbor koji se starao o 
državnim prihodima i rashodima. Precizirano je bilo da se iz 


134 Crnogorski zakonici, knjiga I, str. 574. 

državne blagajne finansiraju državni činovnici, među kojima su 
bili i perjanici, a iz iste kase obezbjeđivalo se i „žito perjani- 
čko“.135 O platama „svojih tjelohranitelja, perjaničkog kapetana, 
pobočnika“ brinuo se knjaz. Prema protokolima o prihodima i 
rashodima crnogorskog Dvorai i državnog aparata za 1868. god- 
inu, za izdržavanje 60 perjanika i njihova dva kapetana izdvaja 
se na godišnjem nivou 7.000 fiorina.136 Komunikacija tele- 
grafom uspostavljena je i regulisana 1870. godine. U cilju adek- 
vatnije borbe protiv počinilaca krivičnih djela 5. oktobra 1872. 
godine potpisan je Ugovor o ekstradiciji zločinaca između Crne 
Gore i Austrije. Preuzimanje zločinaca vršili su perjanici i za to 
dobijali određenu nadoknadu za trošak koja je u to vrijeme 
iznosila 0,33 fiorina. U tom periodu vladala je dosta velika lična 
i imovinska sigurnost. Crnogorski godišnjak Orlić iz 1870. 
godine obavještava: „Jedva se na svake tri do četiri hiljade duša, 
po jedan javni zločinac broji u svoj Crnoj Gori jer uhapšenih u 
srednju ruku dopier od 40 do 50 godina.“ Prema ovoj statistici 
zločinci su bili uglavnom od 40 do 50 godina starosti, a jedan 
zločinac se javljao na 3—4.000 ljudi. Krađe su bile veoma rijetke, 
jer je ovo podrazumijevalo da će se onaj koji je napadnut braniti 
oružjem, i da su bile predviđene tjelesne kazne koje su bila veli- 
ka sramota u Crnoj Gori. Prema Orliću zasluga perjanika je da je 
„Javna sigurnost takova je, da se bolja nigda na svjetu poželjeti 
ne može“. Kazna šibikanja, toljaganja za kradljivce vršena je na 
javnim mjestima obično pazarima. Za žene je ova kazna ukinuta 
naredom MUD-a od 27. aprila 1894. godine, a 1906. godine pre- 
ćutno i za muškarce. Za regulisanje stanja u poljoprivredi, za- 
brana, odnosa itd. 20. jula 1874. godine uredbom Senata uspo- 
stavljen je seoski sud pod imenom polječuvari — POLJACI. 


135 Sundečić, Jovan, ,,Financijalna reforma u Crnoj Gori godine 1868“, 
Orlić, crnogorski godišnjak 1865-1870, fototipsko izdanje, Cetinje, 1979, str. 
62—64. 

136 Crnogorski zakonici, knjiga I, str. 578. 

Prateći kontinuitet Senata i Perjanika i drugih organa još od 
1831. godine, stvoreni su uslovi da državna uprava uđe u novu 
etapu razvoja, da se bolje uredi, razgrana i normira. Pored niza 
propisa i akata koji se donose u tom periodu, 26. septembra 1878. 
godine od strane sekretara Senata, Luke Martinovića, donešena 
su Pravila o postupanju sa zatvorenicima u zatvoru na Grmo- 
žuru. Do tada nijesu postojala nikakav pravila, iako imamo trago- 
va da su tamice postojale još od vremena Petra I i Petra II, njihov 
rad nije bio definisan nijednim aktom. Crnogorske tamnice su 
bile veoma specifične, imenovani su upravnici prve tamnice, ali 
zatvorenici su imali pravo boravka ispred tamnice i sami su se 
vraćali u nju u određeno vrijeme. Interesantno je napomenuti da 
je rodbina odbjegle zatvorenike vraćala na odsluženje predvi- 
đene kazne jer se smatralo za sramotu da se ne odsluži dogovore- 
na kazna. Novim Pravilima predviđeno je bilo da svi zlikovci 
moraju stojati na Grmožur i da ne mogu izlaziti ni u kojem 
slučaju. Tamnice su se morale čistiti svaki dan i držati urednim. 
Čuvari u zatvoru osiguravali su tain i drva za zatvoenika. Čuvari 
su bili u obavezi da predaju sve stvari osuđeniku koje bi mu rod- 
bina donijela. U slučaju da nekog oslobode zatovra čuvari bi bili 
kažnjeni sto talijera i gubitkom službe, a u slučaju da im neki 
zatvorenik pobjegne čuvar je službio njegovu kaznu ma kolika 
ona bila.137 U maju 1879. godine ova Pravila su neznatno dop- 
unjena, a najvažnija je bila obaveza da ispred tamnice uvijek 
mora biti makar jedan čuvar. 


Osnivanje Ministarstva unutrašnjih polova 


Sve do 1874. godine u rukama Senata nalazila se administraa- 
tivna, vojna ali i policijska vlast, koju je Senat vršio preko nad- 
ležnih plemenskih kapetana koji su bili zapravo glavni nosioci 
policijske vlasti u zemlji. Naravno, perjaanici kojih je u ovom 


137 Crnogorski zakonici, knjiga II, str. 1-3. 

priodu prvih dvije decenije vladavine knjaza Nikole bilo oko 
100 imali u funkciju izvršavanja vladarebih naredbi, među 
kojma i privođenje pravdi počinioca krivičnih djela ali i svih 
onih koji su određeni kako izdajnici ili sumnjive ličnosti. Od 
1866. godine Senat je sačinjavalo 18 senatora, među kojima je 
bio predsjednik i potpredsjednik. Tehničke i administrativne 
poslove vodio je sekretar Senata. 

Reformom državne uprave Senata, 6. maja 1874. godine, dolazi 
do uvođenja kancelarija (uprava) za obavljanje: vojnih, finansij- 
skih, prosvjetnih, unutrašnjih i spoljašnjih poslova. Na čelu tadaš- 
nje Knjaževske kancelarije za unutrašnje poslove nalazio se upra- 
vitelj. Knjaževska kancelarija za unutrašnje poslove brojala je 
mali broj službenika uglavnom školovanih artiljerijskih i pješadij- 
skih oficira ali i jedan broj lica koja nijesu imala nikakvu vojnu 
spremu osim bogato iskustvo stečeno u brojnim ratovima. O nji- 
hovom djelokrugu rada nijesu donešeni posebni zakoni, ali podat- 
ke možemo naći u dokumentu koji se zove Projekat o reformi dr- 
žavne uprave Knjaževine Crne Gore. Od ukupno sedam odjelje- 
nja, prvo od tih odjeljenja nosilo je naziv Uprava za unutrašnje 
poslove, a prema navedenom Projektu na njegovom čelu nalazio 
se upravitelj kojeg je postavljao knjaz. Upravitelj nije mogao biti 
niko ko nije rođen ili prirođen Crnogorac.138 Stupanjem na službu 
upravitelj je polagao zakletvu Knjazu. Samostalno je rukovodio 
odjeljenjem u granicama svog djelokruga. U nekim komple- 
ksnijim slučajevima upravitelji su se sastajali i odlučivali u vijeću 
kojim je presjedavao knjaz. Ovim Projektom nadležnosti obaveze 
Uprave za unutrašnje poslove bile su definisane u 18 tačaka i to: 


1. Uprava unutrašnjih poslova dužna je, da vazda bdi nad 
sigurnosti vladaoca i vladalačke porodice; 
2. Uprava unutrašnjih poslova pazi na javnu sigurnost lično- 


sti i imanja; 


138 Crnogorski zakonici, II, str. 19. 

3. Kako Crnogorcima tako i svakom stranom podaniku i 
uskoku, koji u granicama ugovora sa stranim državama, u Crnoj 
Gori nalazi. 

4. Ona se stara o održavanju javnoga reda u zemlji i u to ime 
podnosi knjazu nove predloge na odobrenje. 

5. Za vršenje naznačenih dužnosti stoji pod njegovom upra- 
vom cijela zemaljska straža sigurnosti sa njenim načelnikom na 
Cetinju. 

6. Uprava unutrašnjih poslova izdaje raspise načelnicima i 
kapetanima u Prestolnici i u unutrašnjosti, nužne za održavanje 
javnoga reda; a načelnici i kapetani dužni su upravitelju šiljati 
odnosne izvještaje i u svome krugu vazda nastojavati, da se 
otklone sve, što bi javni red moglo povrijediti. 

7. Uprava preuzima i naredbe izdaje za čuvanje zdravlja, za 
predupređenje priljepčivijeh bolijesti i preduzima mjere protiv 
rasprostiranja istijeg 

Isto važi za bolijesti stoke. 

8. Uprava će toga radi imati na svoje raspoloženje ljekara 
cetinjskog, kojega može utakovijem slučajevima poslati na 
mjesto đe se bolijest počne pojavljivati. 

9. Isti ljekar nadzirava »bolnicu knjaza našljednika Danila« i 
sve druge bolnice kroz Crnu Goru. 

10. Proglašuje mjesta u konzumaciju. 

11. U svim poslovima ovog odjeljenja upravitelj radi nepo- 
sredno sa načelnicima i kapetanima, koji su mu potčinjeni osim 
sudskih stvari. 

12. Uprava unutrašnjih poslova izdaje naredbe i uputstva isti- 
jema radi sakupljanja statističnijeh data. 

13. Upravljitelj unutrašnjijeh poslova čuvar je državne arhive. 

14. Pod upravom unutrašnjijeg poslova stoji uprava pošte i 
telegrafa. 

15. Pod upravom unutrašnjijeg poslova stoje sve tamnice u 


državi. 

16. Uprava unutrašnjijeh poslova ima, osim upravitelja, jošt 
jednoga pomoćnika i jednoga pisara. Pomoćnik je vazda načel- 
nik straže sigurnosti. 

17. Uprava unutrašnjijeh poslova ima svoj pečat sa crnogorski- 
jem grbom i natpisom u naokola: »uprava unutrašnjijeg poslova«. 

18. Čuvar je pečata je upravitelj. Za svaku zloupotrebu on je 
odgovoran. 


Ubrzo nakon završetka Veljeg rata, uz prisustvo svih senatora i 
sreskih starješina knjaz Nikola je 21. marta 1879. godine objavio 
novo urešenje državne uprave. Ukinut je Senat koji je do tada bio 
nosilac sve tri funkcije: knjaževski savjet, najviša administrativna 
vlast i najviši zemaljski sud. Proširenjem granica i sticanjem for- 
malne nezavisnosti ukazala se potreba novog uređenja državne 
uprave, ,,da država dobije svoj pravni oblik i ugled, a unutar stalni 
red za tačno vršenje državnih poslova i čvrst i zdrav temelj za 
napredno razvijanje za korist i sreću naroda i unapređenje blago- 
stanja njegova“. Preustrojstvo je izvršeno od najviše do najniže, 
od senatske do seoske vlasti, ali ništa nije uneseno što je potpuno 
novo ili strano, već isključivo ono što potiče iz naroda i njegovog 
duha, u skladu sa prirodom zemlje i naroda, i u tome leži najbolje 
jemstvo za buduće zdravo razvijanje državnog života u Crnoj 
Gori.13? Uspostavlja Državni savjet, Ministarstvo i Veliki sud. 
Ministarstvo je bilo sastavljeno od šest odjeljenja, na čijem čelu 
su bili ministri, koji su bili članovi Državnog savjeta, iako tada još 
zasebna ministarstva nijesu postojala. Ministri su izvršitelji zako- 
na i upravitelji podloženih im poslova i imali su vlast u granicama 
svog djelokuga. Preko Državnog savjeta bili su ogovorni i Njego- 
vom Visočanstvu Knjazu. Prijedloge zakona podnosili su Drža- 
vnom savjetu, kao i godišnje računske izvještaje o svojim godiš- 
njim prihodima i rashodima. Članovi savjeta nijesu imali nadok- 
nadu već su primali platu u svom odjeljenju kojim upravljaju. U 


139 Isto, str. 29. 

sklopu reformi ukinuta su dotadašnja načelstva koja su se prema 
tadašnjim procjenama pokazala kao skup i zamršen teritorijalni 
aparat. Crna Gora se od tada dijeli na srezove sa opštinskim vla- 
stima kojih je bilo 83, ali sa obavezom da se taj broj prepolovi 
spajanjem jednih sa drugima prema prirodi zemljišta i veličini 
pojedinih srezova. Time se nastojao smanjiti broj činovnika i uči- 
niti efikasnijim njihov rad. 

Drugo odjeljenje zajedničkog Ministarstva bilo je zaduženo za 
unutarnje poslove i građevinu. Kako je od samog početka na nje- 
govom čelu bio ministar ubrzo je došlo do transformacije odjelje- 
nja u zasebna ministarstva. Tako je počelo sa radom Knjaževsko 
Ministarstvo unutrašnjih djela, koje se pod tim nazivom javlja već 
naredne godine. Njime je rukovodio vojvoda Mašo Vrbica sa pla- 
tom od 800 fiorina.140 Djelokrug rada ovog ministarstva je bio 
veoma širok — od čuvanja mira i reda, kaznenih zavoda, sigurnosti 
vladara i njegove porodice, organizacija upravne i adiminstrativne 
vlasti, sve do poštanskog, željezničkog i drumskog saobraćaja, 
sječe šuma, sanitetske službe, organizovanja bolnica do krupnih 
građevinskih radova i drugih poslova. Prvih godina postojanja 
Ministarstvo je nastojalo da uredi što više oblasti, tako je 17. 
januara 1881. godine donešena naredba o uređenju trgovačkih 
varoši Ulcinja, Podgorice, Cetinja, Šavnika i popisu dućana, 
krčmi, čitaonica i drugih trgovačkih objekata. U februaru iste 
godine donešena je naredba o oduzimanju kapetanskog zvanja 
komandirima, kojom se pokušala razdvojiti adiministrativna i 
sudska vlast od vojne vlasti što je bio gorući problem crnogorske 
državne uprave još od njenog osnivanja, jer se u jednoj funkciji ili 
jednoj ličnosti prelamalo više grana vlasti. 

Organi Ministarstva unutrašnjih djela bili su Pomorstvo, 
Građevine, Sanitet i Pošta i Telegraf.14! 


140 Isto, str. 27. 
141 Zvanja crnogorskih državnih ustanovaa i službenika 1860-1916, 


Pobjeda, Podgorica, 2009, str. 10. 

Sve do 1871. godine Crna Gora je bila podijeljena na kapeta- 
nije na čijem čelu su bili plemenski kapetani koji su pored upra- 
vno-administrativne i sudske vršili i vojnu vlast. Do nove admi- 
nistrativne podjele došlo je 1871. godine na načelstva kojih je 
bilo sedam sa sjedištem na Grahovu, Rijeci, Viru, Biočama, 
Morači i Andrijevici. Načelstva su se dijelila na kapetanije, uz 
administrativnu vršila i sudsku vlast i predstavljala instituciju 
između kapetana i Senata. Ubrzo je došlo do nove podjele na 
nahije (okruge) na čijem čelu su se nalazili okružni kapetani kao 
predsjednici okružnih sudova i najviša administrativna i upra- 
vna vlast u svojim okruzima.142 Podjela na okružne kapetanije 
važila je od 1871. godine do donošenja Zakona o administrativ- 
noj podjeli Knjaževine Crne Gore 1903. godine. 

Formiranjem Ministarstva unutrašnjih djela i njegovim većim 
grananjem i preuzimanjem sve većih nadležnosti, perjanici poči- 
nju polako da gube primat u policijskim poslovima, a više posta- 
ju tjelesna garda vladara, njegovog doma, članova dinastije i 
prostorija, za protokolarno-ceremonijalne dužnosti. U periodu 
nakon Veljeg rata perjanici su djelovali kao četa jačine 120 ljudi, 
od čega jedan konjički vod. Ukazom od 25. septembra 1899. 
godine Perjanička četa je prestala da postoji od 1. oktobra iste 
godine, a njene dužnosti obavljali su vojnici redovne — Stajaće 
vojske.143 Međutim knjaz Nikola nikad nije prestao da bude 
okružen svojim perjanicima, koji su imali dugu tradiciju u Crnoj 
Gori i predstavljali su simbol i status jedne dinastije. Perjanička 
četa ponovo je uspostavljena u julu 1902. godine. Međutim, 
policijski poslovi krajem 19. i početkom 20. vijeka potpuno pre- 
laze u nadležnost Ministarstva unutrašnjih poslova, odnosno 
žandarmerije (policije). 

Sa razvojem djelokruga rada i grananjem organa i posla, 
rastao je i broj zaposlenih u Ministarstvu unutrašnjih djela. Prvi 


142 Isto, str. 9. 
143 Glas Crnogorca, broj 42 od 9. oktobra 1899. god. 





www. maticacrnogorska.me MATICA, br. 84, zima 2020. 127 


Srđa Martinović 





sastav ovog Ministarstva sačinjavala su svega tri čovjeka na 
stalnoj službi: ministar — vojvoda, sekretar tj. zamjenik ministra 
— komandir i pisar, dok se na platnom spisku Ministarstva voj- 
nog iz 1880. godine nalazilo 70 lica među kojima su bili viši i 
niži oficiri crnogorske vojske, perjanici, ekonomi, stražari, tru- 
bači itd. Narastanjem potreba efikasnog obavljanja posla, već 
1883. godine na platnom spisku nalazi se skoro 100 lica različi- 
tog profila razmještenih na dužnostima širom tadašnje Crne 
Gore. U periodu od 1892. do 1899. godine pored ministra i 
sekretara, u njemu je radio određeni broj pisara i poslužitelja. 
Od starješina tu su bili upravitelj nahija i upravitelji varoši, 
upravitelj građevine, upravitelj pomorstva, upravitelj saniteta i 
upravitelj pomorstva. U Upravi građevine — pisar građevine, 
šovrljanti (nastojnici radova na kolskim putevima) i čuvari. U 
Upravi pomorstva radio je kapetan luke, pilot i fenjerdžija. U 
Upravi saniteta — ljekari, garnizonski ljekari i okružni ljekari. U 
Upravi telegrafa radili su upravitelji pošta. Broj upošljenih u 
ovom resoru u narednim decenijama narastao je da je Mini- 
starstvo unutrašnjih poslova bio organ sa najviše zaposlenih. 
Kao izvršni policijski organ, sve do 1880-ih godina, na raspo- 
laganju su stojali perjanici koji su bili na raspolaganju 
Ministarstvu unutrašnjih djela, a bili su raspoređeni i na čuvanju 
određenih objekata i institucija, naročito u slučaju potrebe. 
Pojavu prvih žandarma evidentiramo odmah nakon Veljeg rata. 
Žandarmerija je nastajala i učvršćivala se postepeno, a bila je 
razgranata po principu teritorijalno-administrativne podjele. 
Tako su 1881. godine kancelariju jedne kapetanije pored kape- 
tana i njegovog pomoćnika, sačinjavali pisar, perjanik, ali i 
dijurnist, žandarm i psolužitelj. Dakle prve decenije i nešto više 
od formiranja Ministarstva nemamo još do kraja razdvojenu per- 
janičku i žandarmsku funkciju. Jačim etabliranjem institucija 
unutrašnjih djela, tu ulogu preuzimaju žandarmi i panduri. Osim 
kapetanima kojima je stojao na raspolaganju po jedan kapetan i 

jedan žandarm, po jedan perjanik permanento je bio raspoređen 
i u kancelariju „načelnika“ koji je rukovodio načalstvima, a kas- 
nije i okružnim kapetanima kao rukovodiocima nahija tj. okru- 
ga. Upraviteljima varoši na raspolaganju su bili „žandari varoši“ 
i „panduri varoši“. Žandarmerija je obezbjeđivala važne crno- 
gorske institucije poput Crnogorske narodne skupštine od nje- 
nog konstituisanja.!44 A određeni broj žandarma — stražara je 
bio na raspolaganju i Sudu za suđenje anarhističkih zločina od 
27. novembra 1907. godine. 

Donošenjem Zakona o knjaževskoj vladi i Državnom savjetu 
1902. godine počelo se sa potpunim normiranjem resora unu- 
trašnjih poslova. Nakon ovoga zakona uslijedilo je donošenje 
paketa zakonskih tekstova iz svih oblasti, a i nekoliko važnih 
drugih akata iz oblasti unutrašnjih poslova: Zakon o 
Ministarstvu unutrašnjih djela i administrativnoj podjeli (1903), 
Zakon o ustrojstvu sudova u Crnoj Gori, Zakon o krivičnoj sud- 
skoj nadležnosti, Policijski pravilnik (1907), Pravilnik o radu 
monopolske žandarmerije (1907) itd. 

Zakonom o knjaževskoj vladi i Državnom savjetu od 19. 
decembra 1902. godine udareni su snažni temelji organizaciji 
policijskih poslova u Crnoj Gori. Ministarstvo unutrašnjih djela 
sastojalo se od pet odjeljenja: Upravnog odjeljenja, Odjeljenja 
za građevine i saobraćaj, Odjeljenja za poštu i telegraf, 
Sanitetskog odjeljenja i Odjeljenja privrednog. 

U Upravnom odeljenju obavljali su se sljedeći poslovi: 

a) Izrada zakonskih projekata po pravnoj struci, 

b) Dopisivanje ministarstva sa svim ostalim odjeljenjima, 

c) Rukovanje oblasnim i plemenskim upravama i upravama 
varoši po postojećem zakonu, kao i nadzor nad istima, 

d) Staranje o redu i miru i potrebnim mjerama i izvršavanju 
istih u slučaju vanrednih pojava i nepogoda u zemlji, 

e) Naseljavanje 1 iseljavanje pojedinaca ili višine, primanje u 


144 Zvanja crnogorskih državnih ustanova i službenika, str. 56. 

podanstvo 1 otpuštanje iz podanstva i primanje stranaca u zaštitu, 

f) Odobravanje društvenih ustanova, sem onijeh koje spadaju 
u nadležnost državnoga savjeta, 

g) Nadzor nad štampom prema naređenjima Zakona o istoj, 

h) Narodni popis i statistika, 

i) Predračuni i prirezi oblasnih i plemenskih uprava i uprava 
varoških opština, 

j) Uprava i nadzor pomorstva, 

k) Računovodstvo odjeljenja. 


U Odjeljenju za građevinu i saobraćaj obavljali su se sljedeći 
poslovi: 


a) Sve državne građevine kao i građenje i održavanje državnih 
zdanja, plemenskih i seockih putova, mostova, rijeka i kanala, 
isušivanje i natapanje zemlje, 

b) Nastojavanje da se najkorisnije upotrebe srestva Državom 
određena za građevine, 

c) Izdavanje shodnih naredaba inžinjerima oblasnih uprava i 
nadzor nad tačnim vršenjem njihove dužnosti. 


U Odjeljenju za poštu i telegraf obavljali su se sljedeći poslovi: 


a) Staranje o ustanovljenju novih i održavanju postojećih šta- 
cija poštanskih 1 telegrafskih linija, 

b) Vršenje međunarodnih poštansko-telegrafskih veza, kao i 
radovi o pregovaranju i sklapanju ugovora o poštansko-telegraf- 
skim poslovima sa stranim državama, 

c) Staranje o uređenju područnih zvanja i činovnika i nadzor 
nad istima, 

d) Računovodstvo svoga odjeljenja. 


U četvrtom Sanitetskom odjeljenju obavljani su sljedeći 
poslovi: 

a) Staranje o čuvanju zdravlja ljudi i domaće stoke u cijeloj 
zemlji, 

b) Postavljanje državnih ljekara, veterinara i babica i davanje 

dozvole radnje privatnim ljekarima, 

c) Izdavanje dozvole apotekarskim radnjama i nadzor nad 
njima, 

d) Podizanje klinika, umobolnica, babičkih škola i nadzor nad 
istima, 

e) Izrađivanje zakona i naredaba po sanitetskoj struci, kao i 
nadzor nad svim sanitetskim personalom u zemlji, 

f) Računovodstvo odeljenja. 


U posljednjem, petom Privrednom odeljenju obavljali su se 
sljedeći poslovi: 

a) Staranje o unapređenju privrede, podizanje oblasnih držav- 
nih imanja i nastojavanje da budu narodu ugledna za zemljorad- 
nju i rasadnici loza i voća 

b) Briga o napretku zanata i domaće radinosti, o njegovanju 
svilarstva i pčelarstva, stoke i konja, o čuvanju i podizanju 
šuma, lova 1 ribolova, o uništavanju štetne zvjeradi i zaštićava- 
nju korisne 

c) Staranje o ispitivanju ruda u zemlji i upotrebi njihovoj, 

d) Staranje o oplođenju slabih sušnih ili podvodnih zemalja 
van djelokruga građevinskog odeljenja, 

e) Rješavanja o davanju nagrada, olakšica i pripomoći vrijed- 
nim privrednicima, 

f) Nadzor nad privrednim ustanovama i nad vršenjem dužnosti 
područnih činovnika, 

g) Računovodstvo svoga odeljenja. 

h) Ministar unutrašnjih djela odgovarao je knjazu, koji ga je 
postavljao, u svom radu bio je samostalan i nezavisan od bilo 
koga drugo. Rukovodio je povjerenim poslovima i brinuo o nji- 
hovom unapređenju, starao se o izvršavanju zakona i naredbi. 
Podnosio je prematopotpis akata Knjazu Gospodaru što je 
prema ovom zakonu bila zvanična titula crnogorskog vladara. 
Ministar je predlagao činovnike svog područja rada za posta- 
vljenje, unapređivanje otpuštanje i penzionisanje, vršio je nad- 

zor i kontrolu nad »potčinjenim nadleštvima i činovnicima« 
(član 5). Na čelu svakog odjeljenja nalazio se načelnik (šef) koji 
je rukovodio poslovima, primao od podčinjenih izvještaje, pod- 
nosio ih ministru sa svojim prijedlozima, primao od ministra rje- 
šenja i naredbe i izvršavao. Svi ministri kao i ranije bili su čla- 
novi Državng savjeta, u koji su se još nalazili: crnogorski Knjaz 
Prijestolonasljednik, mitropolit crnogorski, svi ministri i pred- 
sjednik Glavne Državne Kontrole kao i svi oni kojima gospodar 
»poda titutlu Državnog Savjetnika« (član 29). 


Zakonom o Ministarstvu unutrašnjih djela preciznije je uređe- 
na organizacija i rad ovog resora, a izvršena je i administativna 
podjela Knjaževine Crne Gore. U nadležnost Upravnog odjelje- 
nja sakupljali su se još predračuni pojedinih odjeljenja i sasta- 
vljanje pirjedloga za ukupan budžet ovog ministarstva kao i pre- 
gledanje, odobrenje i isplaćivanje računa svijeh odjeljenja 
Ministarstva, osim isplaćivanje račna Odjeljenja za poštu i tele- 
graf. Ovim zakonom proširene su i nadležnosti Odjeljenja pri- 
vrednog koje se još staralo i brinulo o podizanju i unapređenju 
trgovine u državi, kao i nadzor nad trgovinskim udruženjima 
(član 2). Šef Upravnog odjeljenja nosio je titulu „načelnik“ i 
pomagao je ministra i zastupao ga u slučaju odsustva. Na njegov 
prijedlog ministar je mogao da predloži razdvajanje pojedinih 
odjeljenja u odsjeke i predavanje njihovog rukovođenja sekreta- 
rima, a u slučaju da neko odjeljenje nema imenovanog šefa, 
njime je rukovodio šef drugog odjeljenja. Upravno odjeljenje je 
osim načelnika imalo dva sekretara, jednog računovođu, jednog 
pisara i potreban broj nižeg osoblja. Odjeljenje za građevinu i 
saobraćaj imalo je jednog sekretara, dva pisara i potreban broj 
nižeg osoblja. Odjeljenje za poštu i telegraf imalo je jednog 
sekretara, jednog blagajnika, dva kontrolora, jednog računovo- 
đu, jednog pisara i potreban broj nižeg osoblja. Sanitetsko odje- 
ljenje osim šefa imalo je jednog sekretara, jednog pisara i potre- 
ban broj nižeg osoblja, dok je Privredno odjeljenje pored šefa 

imalo dva sekretara, jednog pisara i potreban broj nižeg osoblja. 
Od rukovodnog i višeg osoblja Ministarsvo unutrašnjih djela 
imalo je 22 činovnika i to: pet šefova, sedam sekretara, dvojicu 
računovođu, jednog blagajnika, jednog kontrolora i šest pisara. 
Broj činovničkog osoblja mogao se povećati ili smanjiti u zavis- 
nosti od potrebe nekog od odjeljenja. 


Nadležnosti oblasnih upravitelja 


Knjaževina Crna Gora od 1903. godine umjesto dotadašnjih 
okružnih kapetanija bila je podijeljena na pet oblasti i to: 1. 
Katunsko-riječku oblast sa dotadašnjim Katunskom i Riječkom 
okružnom kapetanijom (sjedište na Cetinju); 2. Zetsko-brdsku 
oblast sa dotadašnjom Zetskom i Brdskom okružnom kapetani- 
jom (sjedište u Podgorici); 3. Nikšićka oblast sa dosadašnjom 
Nikšićkom okružnom kapetanijom (sjedište u Nikšiću); 4. 
Moračko-vasojevićka oblast sa dotadašnjom Kolašinskom i 
Andrijevačkim okružnom kapetanijom (sjedište u Kolašinu) i 5. 
Primorsko-crmnička oblast koja je uključivala Barsku, Ulcinjsku 
i Virsku okružnu kapetaniju (sjedište u Baru). Nakon ovoga usli- 
jedile su dvije izmjene i dopune Zakona o administrativnoj pod- 
jeli u julu 1904. i u junu 1909. godine. Novi Zakon o administra- 
tivnoj podjeli Knjaževine Crne Gore donešen je 25. februara 
1910. godine. Prema njemu, Crna Gora je bila podijeljena na 
deset oblasti sa 56 kapetanija: Katunska (Cetinje, 6 kapetanija), 
Riječko-lješanska (Rijeka, 4 kapetanije), Primorsko-crmnička 
(Bar, 7 kapetanija), Zetska (Podgorica, 6 kapetanija), Brdska 
(Danilovgrad, 7 kapetanija), Nikšićka (Nikšić, 5 kapetanija), 
Vučedolska (Velimlje, 4 kapetanije), Durmitorska (Šavnik, 5 
kapetanija), Moračko-rovska (Kolašin, 6 kapetanija) i 
Vasojevićka (Andrijevica, 6 kapetanija). Nakon balkanskih ratova 
teritorija Crne Gore je znatno proširena što je dovelo do nove 
reorganizacije. Formirane su nove oblasti — Pećka oblast (sjedište 

u Peći, 3 kapetanije i 2 varoši), Beranska oblast (sjedište u 
Beranama, 3 kapetanije i 1 varoš), Bjelopoljska (sjedište u 
Bijelom Polju, 2 kapetanije i 1 varoš) i Pljevaljska (sjedište 
Pljevlja, 2 kapetanije i 1 varoš). Iste godine došlo je i do priklju- 
čenja novih kapetanija već postojećim oblastima: u sastav 
Vasojevićke oblasti nova Plavsko-gusinjsko kapetanija sa varoši- 
ma Plav i Gusinje, u sastavu Crmničko-primorske oblasti 
Bojanska kapetanija — krajevi na desnoj oblasti rijeke Bojane i u 
sastav Krajinskog kapetanstva — oslobođeni krajevi u Krajini. 

Naredbom Državnog savjeta određen je djelokrug oblasnih 
upravitelja i uređenje oblasnih uprava. Na čelu oblasnih uprava 
bili su oblasni upravitelji koji su bili najviša državna i policijska 
vlast u toj oblasti i direktno su bili podređeni ministru unutraš- 
njih djela. Njemu su bili podređeni šef oblasne policije, kao i 
oblasni inženjer, ljekar i ekonom. Oblasni upravitelj se starao o 
održavanju reda i opšte sigurnosti u svojoj oblast, imao je duž- 
nost da otklanja brzo i energično sve što bi tome moglo smetati. 
On je hitno obavještavao ministra o svakom vanrednom događa- 
ju u njegovoj oblasti ali i susjednoj državi koji bi mogao uticati 
na red i mir u njegovoj oblast ili u Crnoj Gori. 

U cilju održanja reda i mira oblasnom upravitelju stojao je na 
raspolaganju šef policije (žandarmerije) sa potrebnim brojem žan- 
darma. U određenim slučajevima po tačno utvrđenoj proceduri ob- 
lasni upravitelj je mogao angažovati i vojsku. U slučaju da mu broj 
žandarma nije bio dovoljan da čuva ili povrati javni red u unutraš- 
njosti ili na granici Crne Gore ili da ukaže brzu pomoć u slučaju 
požara, poplava, zemljotresa ili drugih nepogoda, oblasni upravi- 
telj je mogao tražiti pomoć vojske. U slučaju upada prekograničnih 
četa ili zlikovaca, vojne vlasti su i same preduzimale nužne mjere 
da suzbiju ove aktivnosti iako nijesu dobile poziv oblasnog upravi- 
telja ali o navedenom su dužne bile da ga odmah izvijeste.145 


145 Član 3 Naredbe Državnog savjeta o djelokrugu oblasnih upravitelja i 


uređenju oblasnih uprava. 

Oblasni upravitelj je morao pismeno da zatraži pomoć vojske 
preko ministra unutrašnjih djela, a u slučaju hitnosti mogao se 
neposredno obraćati brigadirima, ali obavezno pismeno, a u sluča- 
ju ,još preče potrebe“ mogao se usmeno obratiti četnim ili bata- 
ljonskim komandirima, koji su bili u obavezi da se odazovu njego- 
vom pozivu. Oblasni upravitelj je bio u obavezi da o ovim zahtje- 
vima u najkraćem roku pismeno obavijesti ministra unutrašnjih 
poslova i isto tako uruči pismeni zahtjev nadležnoj vojnoj vlasti. U 
ovim okolnostima vojska je bila obavezna djelovati ali uvijek pod 
komandom svojih starješina. Sa početkom angažmana vojske, 
komandant vojne jedinice preuzimao je na sebe cjelokupnu upravu 
i cjelokupnu odgovornost. Zanimljivo je da je još tada bilo propi- 
sano da je dužnost svakog građanina da pruži pomoć državnim 
vlastima i da se odazove njihovom pozivu u slučaju požara, popla- 
va, zemljotresa i drugih nepogoda. 

Oblasne uprave dijelile su se na kapetanije, kojima su upra- 
vljali plemenski kapetani. Oblasni upravitelj imao je vlast nad 
plemnskim kapetanima, nad kojima je vršio nadzor, izdavao 
naredbe i uputstva i od istih primao izvještaje i prijedloge po 
upravnoj struci.146 Oblasni upravitelj prema potrebama službe 
održavao je prepisku i komunikaciju sa ostalim organima vlasti, 
sa stranim konzulima na njegovoj teritoriji i sa pograničnim 
političkim vlastima. Pod njegovim nadzorom i kontrolom vrše- 
nja administrativnih i zakonskih normi bila su sva državna nad- 
leštva, opštine, društva i državni činovnici na teritoriji njegove 
uprave. Starao se da se čuvaju i unapređuju svi državni i oblasni 
interesi, i pomagao je sve organe vlasti koji su imali navedeno u 
zadatak. U tom cilju podnosio je prijedloge mitropolitu, svim 
ministrima i predsjedniku Glavne državne kontrole u zavisnosti 
od oblasti na koju se odnosilo neko pitanje. 

U svojoj upravi oblasni upravitelj imao je široku nadležnost i 
vlast, očuvanje reda i sigurnosti, a između ostalog (član 7): 


146 Član 5. 

a) Proučava najbolji i najkorisniji način, kako bi se upotrebile 
nadnice obaveznog rada u području mu Oblasti i čini shodni 
predlog Ministru Unutrašnjih Djela. 

Na radovima koji se vrše obaveznim radom, disciplirani nad- 
zor vrše vojničke vlasti; vrijeme i način rada određuje Oblasni 
Upravitelj, a prema odobrenju Ministra Unutrašnjih Djela. Koji 
će za ovu svrhu izraditi osobiti pravilnik u dogovoru sa Vojnim 
Ministrom; 

b) Stara se o očuvanju narodnog zdravlja, izvještava se o sta- 
nju domaće stoke u Oblasti i preuzima potrebne mjere, koje će 
za te prilike propisati stručnjaci, a Minstar Unutrašnjih Djela 
odobriti; 

c) Stara se preko područnih mu organa o unapređenju narodne 
privrede, zemljoradnje, trgovine i radinosti uopšte, proučava 
poljoprivredne prilike u svojoj Oblasti, đe osobitu pažnju obra- 
ća, da se Oblast snabdijeva što većim brojem zemljoradničkog 
alata, priplodne stoke, sjemena, voća i sviju ostalih potreba; 
nastojava, da se održavaju i podižu šume u Oblasti i o tome pod- 
nosi izvještaj Ministru Unutrašnjih djela. 

U okviru svog rada oblasni upravitelj je bio u obavezi da 
svaka četiri mjeseca podnosi izvještaj ministru unutrašnjih 
poslova o sljedećim oblastima: o zdravstvenom stanju naroda; o 
redu i miru u njegovoj oblasti; o iseljavanju ili naseljavanju; o 
stanju puteva, rijeka, mostova, kanala itd; o stanju državnog 
imanja, o poštansko-telegrafskoj službi; o stanju domaće stoke; 
o stanju usjeva, livada, vinograda, voća, šuma, stoke, pčela, 
ribolova itd; o toku vremena i pojavama štetnih biljaka i životi- 
nja i sredstvima koja su upotrijebljena protiv njih; o stanju 
državnih rasadnika i drugih poljoprivrednih ustanova i o prosje- 
čnim cijenama domaćih proizvoda i stoke. 

Oblasna upava vodila je statističke podatke o svim granama 
državne administracije i privrede i i sistemski ih svake godine 
dostavljala Ministarstvu unutrašnjih djela. Kancelariju Oblasne 

uprave, pored oblasnog upravitelja, sačinjavalo je potreban broj 
činovnika, među kojima šef žandarmerije, jedan sekretar, potre- 
ban broj pisara i praktikanata, a na raspolaganju je bio oblasni 
inženjer ili nastojnik građevina, oblasni ljekar i oblasni ekonom 
kao referent po svojim strukama. 

U cilju što boljeg upravljanja, oblasni upravitelj je obilazio 
svoju oblast kad god je nalazio za potrebno, a najmanje jednom 
godišnje, za što je morao imati odobrenje ministra kojem je pod- 
nio izvještaj. U slučaju vanrednih 1 hitnih događaja nije bio oba- 
vezan tražiti navedeno odobrenje. 147 


Nadležnosti plemenskih kapetana 


Oblasne uprave bile su sastavljene od određenog broja kapeta- 
nija, kojima su upravljali plemenski kapetani koji su bili potčinje- 
ni oblasnom upravitelju. Djelokrug rada plemenskih kapetana 
propisivao je ministar unutrašnjih djela.148 Plemenski kapetani 
imali su širok krug zaduženja ali među najvažnija spadalo je 
održavanje mira i reda i garantovanje lične i imovinske sigurnosti 
u područnoj kapetaniji. Kontrolisali su dolazak stranaca, a sum- 
njivim ličnostima tražili su i oduzimali putnu ispravu i dostavljali 
na dalji postupak i uputstva oblasnom upravitelju. Plemenski 
kapetan je imao pravo da u slučaju neke nepogode traži zahtjev za 
intervenciju vojske. Zanimljivo je da je u njegov djelokrug rada 
spadalo i održanje morala u narodu i kažnjavanje onih koji bi se 
nemoralno ponašali.!4? Nastojao je da narod obavlja svoje poslo- 
ve i ,lenjivce nagoni na rad“, vršio je nadzor nad krčmama i novi- 
nama, nastojao je da narod ide u crkvu i da đecu šalju u školu, da 
se krsna imena slave kako je zakonom određeno, kao i da se ,,vrše 


147 Član 13. 
148 Raspis plemenskijem kapetanima u Knjaževini Crnoj Gori. 
149 Glava IV, tačka 4, Raspis plemenskijem kapetanima u Knjaževini 


Crnoj Gori. 

tačno određena pravila pri smrti i pogrebu“. Vodio je protokole o 
krštenim, vjenčanim i umrlim, izdavao je nužna svjedočanstva 
stanovnicima svoje kapetanije, ukoliko zahtijevaju izdavanje 
pasoša ili putnih isprava za odlazak u inostranstvo. U domen nje- 
govog rada spadalo je da ,,pazi na prenošenje lažnijeh glasova i na 
kojekakve neumjesne šale i zadirkivanja, iz čega može biti zlijeh 
posljedica“.!50 Plemenski kapetani su organzovali popis stanov- 
ništva, pazili na zdravlje naroda i stanje stoke i preuzimali neop- 
hodne mjere. Pazili su da se poštuju naredbe o lovu, predlagao je 
kako da se održavaju plemenski i seoski putevi, rijeke i potoci, 
kako da se otvore novi i zatvore stari putevi. U nadležnost ple- 
menskih kapetana spadalo je i vođenje računa o snabdijevanju 
kapetanije dovoljnim količinama apalata, priplodne stoke, sjeme- 
na, voća i svih ostalih potreba. Starao se o očuvanju i unapređenju 
svih državnih i plemenskih interesa, a nastojao je ,,da narod živi u 
međusobnoj ljubavi, da čovječno postupa sa podanicima susjed- 
nih država, a naročito prema putnicima bude gostoljubiv, što je 
stara odlika našeg naroda“.151 

Plemenskom kapetanu bili su podređeni kmetovi koji su ruko- 
vodili seoskim opštinama, dok su varoške opštine bile nezavisne 
po upravnoj stvari od plemenskih kapetana. Plemenskim kapeta- 
nima nije bio dozvoljen odlazak van svoje kapetanije bez odobre- 
nja oblasnog upravitelja. Obavljao je nadzor nad državnom imo- 
vinom i činovnicima, a ,,za svaku pak neurednost koju opazi, du- 
žan je izvijestiti nadležnog Oblasnog Upravitelja“.152 Za svoj rad 
plemenski kapetani su odgovarali oblasnom upravitelju, obavje- 
štavali su ga o svakom vanrednom događaju u područnoj kapeta- 
niji ili u susjednoj državi koji može uticati na red i mir u Crnoj 
Gori, ali su ga izvještavali i o „kakvoj važnijoj krađi, svađi, poža- 
ru, urvini i t.d.“153 

150 Glava IV, tačka 7. 

151 Glava IV, tačka 17. 


152 Glava VI. 
153 Glava VII. 

Plemenski kapetan je imao pravo kažnjavati globom ili kaz- 
nom zatvora prema postojećim zakonima, a ukoliko nije posto- 
jalo kaznenih odredbi mogao je kazniti globom od 1 do 20 kruna 
ili od 1 do 7 dana zatvora po svom nahođenju. Protiv kapetan- 
skih presuda upravne prirode mogla se podnijeti žalba oblasnom 
upravitelju u roku od osam dana od dana presude, a protiv pre- 
sude oblasnog upravitelja. 


Organizacija policije od 1902. godine 


Najveća policijska vlast u Crnoj Gori bila je u rukama ministra 
unutrašnjih djela, a najveću policijsku vlast u jednoj oblasti 
predstavljali su oblasni upravitelji, u kapetanijama — plemenski 
kapetani, seoskim opštinama — kmetovi, a u varoškim opština — 
predsjednici. Od 1907. godine rad žandarmerije (policije) je bio 
uređen Policijskim pravilnikom. Žandarmerija je bila podijelje- 
na po oblasnim upravama, tako da je od 1902. do 1913. godine 
postojalo pet oblasnih žandarmerija. Oblasnim žandarmerijama 
komandovali su šefovi sa svojim zamjenikom. Šefovi policije 
bili su niži oficiri poručnika ili potporučnik koji su iz vojne pre- 
šli u policijsku službu, sa mogućnošću ponovnog povratka. 
Šefovi policije rukovodili su žandarmima preko nekoliko žan- 
darmerijskih vodnika kojima je bio podređen određeni broj žan- 
darma. Uglavnom ta brojka po oblasti kretala se od 6 do 8 nepo- 
sredno potčinjenih žandarma šefu oblasne žandarmerije, a u ple- 
menskim kapetanijama postojalo je 4-6 žandarma koji su bili na 
raspolaganju plemenskom kapetanu, ali pod komandom šefa 
oblasne žandarmerije. U oblasnim upravama, kapetanijama i 
seoskim opštinama djelovali su žandarmi, a u varoškim opština- 
ma i novooslobođenim krajevima djelovali su panduri (policija- 
ci varoši). U sastavu Oblasne uprave pored žandarmerije bio je 
sekretar, određeni broj pisara, dijurnista, poslužitelja, kao i 
pogranični komesari i pogranični žandarmi ali i tajni policajci. 

Žandarmi su bili organi državne policijske vlasti za održava- 
nje reda, zaštitu lične i imovine, bezbjednosti građana, sprječa- 
vanje kaznenih očevidnih djela i hvatanje i istraživanje njihovih 
učinilaca, izvršavanje odluka pojedinih vlasti i za čuvanje zdra- 
vlja i javnog morala građana. 

Prijem u žandarmeriju je bio dobrovoljan, a neophodno je bilo 
da je kandidat crnogorski podanik, da je pismen, da je odslužio 
propisani rok u vojsci, da nije mlađi od 20 niti stariji od 40 godi- 
na, da je doborg vladanja i da je umno i fizički potpuno razvijen. 
Prednost za prijem u žandarmeriju imali su neoženjeni ili udovci 
bez đece, oni koji su znali neki strani jezik i koji su iz mjesta i 
najbliže okoline. Za prijem se uzimalo u obzir i imovno stanje 
kandidata. Uslov da je umno i fizički poptuno razvijen potvrđi- 
vao je ovjerenim ljekarskim uvjerenjem. Ovjerena uvjerenja o 
dobrom vladanju izdavao je plemenski kapetan ili upravitelj. 

Odnos žandarma prema građanima i njhovo vladanje i ponaša- 
nje u službi i van nje bilo je strogo propisano. Žandarmi su bili 
dužni u svakoj prilici da pokažu da su dostojni svoje dužnosti i 
povjerenja. Najstrože su se morali pridržavati pravila da budu 
,svagda i prema svakome biti učtivi, ozbiljni, razboriti, smotreni 
i neprenagljeni“. Nijesu smjeli „nikad oporo i na uvredljiv način 
prema ljudima postupati“. Pri svakoj službenoj radnji bili su se 
dužni pridržavati zakona i naredbi pretpostavljenih vlasti, kao i 
bezuslovno se pokoravati svom pretpostavljenom u službi.154 
Morali su uvijek biti trezveni i nijesu se smjeli odavati ,,nemoral- 
nom i neurednom životu“, niti su smjeli ,,besposleno ostajati po 
krčmama i kafanama“. U Knjaževini Crnoj Gori strogo se vodilo 
o ugledu predstavnika policijskuh vlasti, žandarmi nijesu smjeli 
ništa raditi što je drugima bilo zabranjeno niti bilo što drugo što bi 
moglo izazvati porugu i podsmjeh drugih. U odnosu prema stran- 
kama morali su se uzdržati od ,,grubih izraza, surovog ponašanja, 


154 Član 3 i 4, Policijski pravilnik u Knjaževini Crnoj Gori, Državna 
štamparija, Cetinje, 1907. 

a takođe nepristojne i neučtive šale“. Na bilo kojem zadatku žan- 
darm je morao sačuvati svoju ozbiljnost i dostojanstvo, starajući 
se da na miran i razložan način izvrši svoj posao. Za poslove u 
žandarmskoj službi bilo im je najstrože zabranjeno „primanje 
poklona, nagrade ili napojnice od strane privatnih lica“. Njihove 
glavne karakterne crte su bili nepodmitljivost, iskrenost, istinitost 
i čuvanje tajne. Strogo je bilo zabranjeno međusobno svađanje i 
prepirka, a njihovo ,,privatno vladanje i ponašanje treba da je za 
uzor i poštovanje“. Nije se smio zaduživati i tako gubiti svoj auto- 
ritet. Pripadnicima žandarmerije bilo je zabranjeno da šetaju u 
grupama više od dvojice osim u slučaju naredbe, nijesu se smjeli 
zadržavati na javnim mjestima bez potrebe ili naredbe. Nijesu 
smjeli stojati pri kafanama i javnim zgradama blizu vrata i prozo- 
ra niti prisluškivati što se u objektima govori. Naročito to nijesu 
smjeli raditi ispred privatnih stanova i u neposrednoj grupi ljudi 
skupljeni na javnom mjestu. 

Žandarmi su bili dužni u najvećoj tajnosti da čuvaju sve dobi- 
jene zapovijesti i da u svojim izvještajima saopštavaju samo isti- 
nu. Svaki žandarm je bio u obavezi da sve što opazi ili dozna, 
sve druge važne glasove, novosti, osobite događaje i izvanredne 
slučajeve javi pretpostavljenoj policijskoj vlasti. Dostavljali su 
hitne i redovne izvještaje u zavisnosti od važnosti događaja ili 
vijesti. U izvještaju, žandarm je morao „tačno opisati i kazati 
sve što je vidio i doznao, pokazavši mjesto, ljude, od koji je što 
čuo i doznao, i koji su u stanju dati objašnjenje o dotičnom 
događaju“155, Mjesto koje je određeno za nadzor žandarm nije 
smio ostaviti „bez preče službene potrebe“. 

Upoteba oružja kod crnogorskih žandarma bila je riješena na 
vrlo restriktivan ali i moderan način. Mogli su da upotrijebe oru- 
žje samo u tri slučaja: nužnoj odbrani svog života ili života dru- 
gog lica; u savlađivanju otpora koji se bez upotrebe oružja ne 
može savladati i u predupređenju bjeksta opasnih zločinaca kad 


155 Član 13. 

se bjeksto ne može na drugi način spriječiti. O svakoj upotrebi 
oružja bili su dužni da izvijeste nadležnu vlast. 

Žandarm je imao pravo da službenim poslom uđe na sva javna 
mjesta, a kad ulazi u državna i opštinska nadleštva mora je biti 
pažljiv, nije smio pušiti već se pristojno u svemu ponašati. 
Nijesu smjeli izdavati svjedočanstva ili uvjerenja na privatnih 
zahtjev trećih lica. Bili su u obavezi da na svojoj teritoriji pozna- 
ju ljude, a posebno one koji su skloni krivičnim prestupima, a 
naročito da poznaju one koji su poznati kao „kradljivci, varalice, 
bludnice, besposličari, smutljivci, kockari“. Isto kao i ljude, žan- 
darmi su bili u obavezi da poznaju sve privatne i javne objekte 
u kojima se okupljaju navedena lica. 

Sudske, opštinske 1 druge vlasti nijesu mogle diektno izdavati 
naređenja žandarmima već su se za državne potrebe i usluge 
morali obratiti nadležnoj policijskoj vlasti. Prema policijskim 
starješinama i svim pretpostavljenim morali su se ponašati pri- 
stojno „odbaciti cigar, ako su ga slučajno u ruci držali, učtivo i 
ozbiljno odgovarati na upućena pitanja“. U njihovom prisustvu 
bili su dužni odati pristojnu počast. Žandarmerijske starješine i 
policijski činovnici nijesu mogli upotrebljavati žandarme za 
obavljanje svojih privatnih poslova niti su smjeli to raditi za 
svoje poznanike i druga privatna lica. Prilikom prolaska Knjaza 
Gospodara ili nekog člana vladalačkog doma bili dužni na pri- 
stojnoj razdaljini stojati u stavu „mirno“. 

Žandarmi su mogli vršiti hapšenje po naredbi ili „po svojoj 
dužnosti“ i to na ,najuljudniji način, postupajući mirno i čovje- 
čno sa dotičnom osoobm bez graje, vike, psovke, guranja i zlo- 
stavljanja“. Ista pravila su važila i za lica u ,,nenormalnom sta- 
nju“. Prilikom hapšenja, žandarmi su samo saopštavali „u ime 
zakona“. 

Crnogorska policija je bila zadužena za održavanje reda, spo- 
kojstva, lične i imovne bezbjednosti. U svojim redovnim aktiv- 
nostima žandarmi su imali zadatake: 

1. Da predupređuju i sprečavaju sva kažnjiva djela; da o 
izvršenim krivičnim (kažnjivim) djelima, njihovim izvšiocima i 
saučesnicima priberu sva moguća obavještenja i da o tome 
odmah izvijeste nadležnu vlast 

2. Da opominju, uzdržavaju, hvataju i vlastima prijavljuju sve 
one koji bi pokušali da izvrše kakvo kažnjivo djelo ili ma što bi 
bilo protivno ličnoj ili imovnoj bezbjednosti građana. 

3. Da nadležnoj policijskoj vlasti dovode i prijavljuju odmah 
osobe, kod kojih bi se našle kradene stvari; osobe za koje postoji 
naredba ili raspis da se traže; one koji nemaju uredan pasoš i 
putne isprave; one koji priljepljuju ili javno izlažu zabranjene 
spise i slike; one koji uznemiruju javni red vikom, svađom ili 
tučom; one koji u jahanju ili voženju koga povrijede; one koji su 
poznati kao skitnice, kockari i lupeži; one koji bi uznemirivali 
građane u vršenju vjeroispovijesti. 

4. Da na javnim skupovima održavaju javni red i mir i da 
prouzrokovače nereda pronađu, uhvate i vlastima prijave. 

5. Da hvataju 1 u zatvore stavljaju zatvorenike (apsenike, robi- 
jaše) koji pobjegnu iz zatvora ili ispred sprovodnika, kao i sve 
vojničke bjegunce. 

6. Da paze na javne zavode kao: željenice, telegrafe, drumove, 
zasađena drva pored ovih, kanale, mostove, javne bunare i 
česme, putokaze, razne drumske i mjesne table, spomenike i t. 
d. I da one koji nanose kvar javljaju i po potrebi dovode policij- 
skoj vlasti. 

7. Da paze da ko ne protura lažne novce 

Kad žandarm naiđe na one koji prave lažne novce ili novčane 
hartije (falsifikatori) on će pokupiti sve lažne novce i hartije, sav 
alat, materijal i ostalo što je pri pravljenju upotrijebljeno te 
zajedno sa krivicima predati nadležnoj vlasti. 

8. Da predupređuju i otkrivaju sve što bi smetalo slobodnom i 
bezbjednom prolasku po ulicama, putevima, pjacama i drugim 
javnim mjestima kao: sječa drva na ulici, smještanje bačava, 

sanduka, buradi, japije i drugoga materija; naročito noću prolazi 
moraju biti slobodni. 

9. Da kola (kari, karoce) ne stoje na ulici bez nadzora; da se 
kola ne tjeraju naglo niz ulice naročito onuda kuda najviše svi- 
jeta prolazi, da se kola lagano razminjuju; da se đeca ne hvataju 
za kola kad ova trče. 

10. Da paze da se krčme, kafane i gostionice ne drže otvorene 
preko vremena određenog, u kom slučaju žandarm ima prijaviti 
policijskoj vlasti ime vlasnika dotične radnje; da se u kafanama 
ne igraju zabranjene igre u novcu; da se u kafanama ne provodi 
kakva neprijatnost, javni sablazan i nemoral. 

11. Da paze ima li u mjestu stranca bez zanimanja, a ne znaju im 
se sredstva za izdržavanje ili koji novce raskošno troše ili u velike 
novčane svote igraju karte i druge kockarske igre, ili stoje u vezi i 
poznanstvu s podozrivim licima, te time jako u oči padaju. 

12. Da uopšte paze na izvršenje svih policijskih naredaba koje 
se odnose na javni red moral i bezbjednost. 


Žandarmi su bili dužni da jave sva saznanja policijskoj vlasti 
za ona lica koja zlonamjerno ogovaraju i grde zemaljske vlasti i 
njihove naredbe; lica koja podstrekavaju ljude da se ne pokora- 
vaju vlastima i njihovim naredbama; osobe koje govore i raspro- 
stiru lažne, uznemirujuće i štetne glasove; osobe koje prave ili 
iznose kakve sastave, likove i figure kojima bi ismijavali zakone 
i naredbe vlasti; lica koja bi imala tajne štamparije i u njima 
mogli štampati zabranjene spise; lica koja bi prodavala objavlji- 
vala i raznosila brošure, figure, likove protivno postojećim 
zakonima i naredbama; osobe koje bi grobove ili nadgrobne 
spomenike kvarile i na grobovima nečistoću ostavljale; osobe 
koje bi vraćale karte, razmiještale ili uopšte praznovjerice 
rasprostirale; osobe koje bi se na sokaku kamenjem ili čim dru- 
gim opasnim ili nedopuštenim bacale; osobe koje bi čiju vjeru 
ružile ili ismijavale i naposljetku osobe koje na konak primaju i 
prikrivaju lica podozriva i bez putnih isprava. 

Žandarmerija je imala posebne dužnosti u istraživanju krivice 
i hvatanju krivaca. Bili su „pomagači isljednje policijske vlasti 
u kazneno-sudskim predmetima“. 156 

Premetačinu privatnih objekata žandarmi su vršili na sljedeći 
način: 

1. Kuće i lica imaju se na pristojan način prebrati da prebiranje 
ne izazove pažnju publike ili uopšte vrijeđa i povređuje osjetlji- 
vost i ponos vlasnika; 

2. Da se kućni mir ne narušava osim ukoliko se to mora učiniti; 

3. Da se izbjegne svaki nasrtaj na domaću čeljad i da se doti- 
čna premetačina i prebiranje drži u tajnosti, ukoliko je moguće 
da se nipošto tajne familijarne ne oktrivaju i ne diraju; 

4. Da se premetačina i istraživanje ima izvršiti u prisustvu 
vlasnika kuće ili njegova zamjenika ili koga člana familije i 
suviše u prisustvu dva svjedoka; 

5. Da se vrata na kući, sobi, ormanima i sanducima smiju 
samo onda silom otvoriti ako vlasnik kuće neće to dobrovljno 


ve +4 +14 + 


O izvršenoj premetačini odmah se sastavljao zapisnik, koji su 
potpisivali svi prisutni, a zapisnik se predavao isljedniku. 
Prilikom pretresanja hartija, pisama ili dokumenata strogo se 
pazilo da ne dođe do znanja nenadležnim. Interesantno je da u 
slučaju da vlasnik nije dozvolio pregled ovih papira pečatirali su 
se pečatom vlasnika ili nekog od prisutnih i predavali su se 
isljedniku, drugi niko nije mogao otvoriti ovo pismo. 

U cilju održanja javne bezbjednosti žandarmi su imali pravo i 
dužnost: 


1. Da rastjeruju svaku nedozvoljenim načinom noružanu 
gomilu ljudi; da hvataju i vlastima dovode sve one koji bi dizali 
pobunu; 

2. Da rastjeruju svaku skupljenu gomilu ljudi koja bi pošla 
protivu Vladaoca, Ustava, Zakona, vlasti i javnoga poretka i da 


156 Član 41. 

u zatvor sprovode sve ličnosti koje bi u sastav pomenute gomile 
spadale i da o tom hapšenju odmah izvješćuju nadležnu vlast; 

3. Da rastjeruju svaku rulju svijeta, koja bi se nedozvljenim 
načinom ma i ne naoružana okupila da pravi larmu i uznemiruje 
javno spokojstvo i o tome da odmah izvještavaju nadležnu vlast; 

4. Da pri svađama, metežima i drugim nemirima kojima se 
ruši javno spokojstvo, vrijeđa pobožnost i moral građana, ili se 
dovodi u opasnost, život, zdravlje i imanje građana odmah hva- 
taju krivce i predaju vlastima, razumije se onda, ako se ne bi 
mogao mir i poredak na drugi način održati; 

5. Da pri pobuni zatvorenika, (robijaša) u zatvor ili van ovoga 
i na radu priteku u pomoć čuvarima radi povraćaja reda i mira. 


Dužnost žandarmerije bila je široko rasprostranjena. Žandarmi 
su bili dužni da priteknu u pomoć bez obzira da li su ili ne bili 
na dužnosti, svakom licu koje je došlo u opasnost; da isprate 
zalutalog putnika ili zalutalo dijete, da javi nadležnim vlastima 
pojavu ,,ludila ili zanešenosti“. U slučaju požara i poplava žan- 
darm je bio dužan spašavati živote i imanja i ovlašćeni ,,da uleti 
u svaku kuću i danju i noću, i da opomene ukućane na opas- 
nost“.157 Imali su nadležnosti i u sprečavanju krivolova i spre- 
čavanju uništavanja, kvarenja, premazivanja ili sklanjanja zna- 
kova postavljenih od strane vlasti. 

Žandarmi su bili obavezni da na miran način posao izvrše, a silu 
su mogli upotrebljavati samo onda kad je postojao jak otpor koji 
se nije mogao drugačije savladati. Pri upotrebi sile „moraju se 
ljudi šteđeti, što je više moguće“.158 Prilikom hvatanja i sprovo- 
đenja krivaca žandarm je trebao „prebrati“ navedeno lice i strogo 
paziti da krivac ne odbači od sebe ili da ništa ne „uništi ili pred- 
rugojači stvari ili ma kakve znake kojima bi se moglo dokazivati 
učinjeno krivično djelo“. Ukoliko je okrivljeni bilo neko lice koje 
je radilo u državnoj ili javnoj službi, žandarmi su prethodno bili 


157 Član 37. 
158 Član 50. 

dužni obavijestiti starješinu organa u kojem radi to lice. U ova- 
kvim slučajevima žandarmi su nosili ,napunjeno vatreno oružje i 
revolver i dugačke puške“.15% U slučaju da naiđe na ubistvo 
morao je obezbijediti ljekara u što kraćem vremenu, a u slučaju da 
je ranjen i da je u prilici da govori morao ga je usmeno saslušati 
po mogućnosti u prisustvu jednog, dva ili tri svjedoka. 

Posebna policijska služba billa je varoška (opštinska) žandarme- 
Tija, njeni žandarmi u varošima nazivali su se panduri i imali su 
neka posebna zaduženja. S obzirom da su djelovali u varošima u 
kojima se odvjao gradski život, imali su zadatak da paze da pro- 
davci i kupci ne drže lažne mjere i da krivo ne mjere, da ne prodaju 
pokvareno i za zdravlje štetno jelo 1 piće, da svi koji prodaju hranu 
i piće drže čisto i u čistim radionicama i posuđem. Opštinski pan- 
duri su vodili računa da niko ne prodaje otrovne ljekove bez 
odobrenja, da niko ne drži dinamit, barut, gas i druge zapaljive 
materije bez odobrenja, da se hrana ne prodaje skuplje, već po 
utvrđenim cijenama, da se određene stvari i hrana (drva, salata, 
jaja, kokoške, sir, krtola i druge životne namirnice) ne prodaju 
„kroz varoš od kuće do kuće, već da se prodaju na određeno mje- 
sto“. Panudir su vodili računa da niko ne prosipa po ulicama nika- 
kvu nečistoću, da se javni nužnici čiste noću da se „nečistoća 
zakloni i da se ne osjeti zaudar“. Starali su se i prilikom sniježnih 
padavina da se postave potrebni zankovi, da se pokvareni mostovi, 
prelazi, ograde, nasloni i putevi popravljaju, da se drveća zasađena 
po ulicama, drumovima i javnim šetalištima i parkovima ograde i 
da se nad njima ne vrši nikakva oštećenja. Oni su i pazili na „lica 
koja mogu biti građanima od štete i dosade, kao što su prosjaci“, a 
pazili su i na nepunoljetnu đecu. Pod posebnom pažnjom bili su 
stranci koji su iši od mjesta do mjesta, od kafane do kafane pjevali, 
svirali, davali predstave ili pokazivali druge vještine. 

Žandarmi su primali platu i bili opremljeni potrebnim naoru- 
žanjem i uniformom, kao i dnevnicu u iznosu od dvije krune 


159 Član 60. 

dnevno. Za pokazanu osobitu revnost u vršenju svoje službe 
žandarmi su mogli biti nagrađeni: javnom pohvalom, novčanom 
nagradom i odlikovanjem.160 O nagradama je odlučivao mini- 
star unutrašnjih djela. U slučaju da žandarm uhvati krijumčare 
imao je pravo na nagradu. Imali su pravo bolovanja na mjesec 
dana, a u slučaju da ,,zadobije bolest ili ranu u potjeri za zlikov- 
cem, krujumčarem ili vršeći službu u drugim važnijim državnim 
potrebama, ima pravo liječenja o državnom trošku“.161 


Nadležnost nad đecom 


U slučaju da vide dijete na javnom mjestu bez pratioca bili su 
dužni da ga predaju staraocu. Prilikom narodnih svetkovina naro- 
čito kojim prisustvuje Vladar ili koji član Vladalačkog doma ili 
sahranama, žandarmi su skretali pažnju na malu đecu i zabranji- 
vali im da istrčavaju naprijed, ćuškaju se, svađaju, viču itd. Vodili 
su računa i o zabranjivanju ,,trčkaranja oko svatova i otimanja oko 
bačenog novca, jer dječiji postupci u navedenim prilikama ne 
samo, što su nesnosni, već mogu biti za samo đecu i kobni“. 

Sjedište Ministarstva je sve do 1910. godine bilo smješteno u 
prostorijama Biljarde,162 kada je zajedno sa vladom premješte- 
no u novoizgrađeni Vladin dom. 


Uniformizacija i naoružanje žandarmerije 


Sve do 1896. godine izvršni organi vlasti perjanici i žandarmi 
dužnost su obavljali u narodnoj nošnji, sa grbom na kapi kao jedi- 
nom distinktivnom oznakom. Tek 1896. godine policijska žan- 
darmerija je zadužila jednoobraznu uniformu — istu onakvu kakva 
je uvedena za „prvi bataljon stojeće vojske“. Prema članu 67, u pri- 


160 Član 68. 
161 Član 70. 
162 Ministarsto vojno — zbornik dokumenata (1879-1916), str. 6. 

nadležnosti žandarma spadala je plata i naoružanje. Svaki žandarm 
je od oružja dužio rusku trolinejnu pušku — u Crnoj Gori popularnu 
»moskovku“, sa bajonetom bez kanija. Uz pušku, žandarmi su 
nosili i revolver 11,2 mm sistema Gasser M.1870/74. Prema arhi- 
vskim izvorima, Rusija je, 24. maja/6.juna 1898. godine, Crnoj 
Gori isporučila 20.000, a 7/20. jula 1909. godine još 10.000 pušaka 
M.91. 


Monopolska žandarmerija 


Crna Gora sa početka XX vijeka značajna sredstva prihodovala 
je od koncesija nad proizvodnjom duvana koji je bio pod kon- 
trolom Monopola duvana u partnerstvu sa Italijom. Međutim, 
značajan procenat stanovništva sticao je određena sredstva 
krijumčarenjem duvana što je značajno uticalo 1 na niži procenat 
regularno prodatog duvana. U cilju sprečavanja nelegalnog 
prometa i prodaje duvana, a kako je država prihodovala značajna 
sredstva, za vrijeme ministrovanja Lakića Vojvodića osnovana je 
u septembru 1907. godine Monopolska žandarmerija. Do njenog 
formiranja, sprečavanjem krijumčarenja duvana bavili su se kme- 
tovi i plemenski kapetani koji su hvatali krijumčare i predavali ih 
višoj vlasti. U sjedištu kapetanije premetačinu je sprovodio ple- 
menski kapetan ili njegov zamjenik sa kmetom opštine, u ostalim 
mjestima kapetanije to je radio kmet sa dva opštinara, a u varoši- 
ma u kojima su sjedišta oblasnih uprava to je obavljao jedan 
činovnik oblasne uprave sa jednim članom opštinske uprave i 
dovoljnim brojem žandarma, a u drugim varošima, predsjednik 
opštine ili njegov zamjenik sa jednim odbornikom ili poštenim 
građaninom i dovoljnim brojem žandarma. 

Pravilnik o osnivanju i radu Monopolske žandarmerije donešen 
je 13. septembra i sastojao se od svega 13 članova. Kako je ovaj 
pravni akt bio prilično štur i nije uređivao na adekvatan način rad 
monopolske žandarmerije stavljen je van snage 1. maja 1908. 

godine kada je donešen novi koji detaljnije uređuje djelokug 
njenog rada. U međuvremenu je pored policijske formirana i 
Finansijska žandarmerija o kojoj postoji veoma malo podataka. 

Monopolska crnogorska žandarmerija osnovana je u cilju 
»suzbijanja raznijeh krijumčarenja monopolisanih i uopšte car- 
injenih artikala, kao i radi hvatanja i istraživanja njihovih 
učinilaca“.163 Monopolska žandarmerija je bila „oružana sila 
koja se bira po naročitim uputstvima“. Za žandarme su birani 
crnogorski podanici od 20 do 45 godina, zdravog sastava, 
neporočni, koji su po mogućnosti bili pismeni i koji su služili 
vojni rok u Stajaćoj vojsci. Monopolska žandarmerija postupala 
je po Zakonu o monopolu duvana i po Krivičnom zakoniku. 

Na čelu monopolske žandarmerije nalazile su se starješine, od 
kojih su žandarmi mogli isključivo da primaju naređenja i uputst- 
va, koja su bili dužni bespogovorno izvršavati i o tome podnosti 
raport. Glavni zadaci starješina bili su da obučavaju žandarme u 
njihovoj dužnosti, da ih raspoređuju na službu i da se lično uvjer- 
avaju da se služba obavlja ,,savjesno i tačno“ i da održavaju prim- 
jeran rad i disciplinu među žandarmima, u pogledu tačnog vršenja 
službe, držanja oružja i propisnog odijela. Starješine žandarmerije 
bile su odgovorne da vrše veće potjere za zlikovcima i da uguše 
nerede s potrebnim brojem žandarma. U hitnim slučajevima vršili 
su ,isljeđenje i premetačinu u zamašnjim krivičnim djelima“. Sta- 
rješine žandarmerije podnosile su svakodnevno raporte nadle- 
žnom oblasnom upravitelju u pogledu službenih poslova, a admi- 
nistraciju nad žandarmerijom obavljalo je Ministarstvo unutra- 
šnjih djela. Starješine i žandarme postavljalo je Ministarstvo 
unutrašnjih djela na prijedlog Uprave monopola. 

Žandarmima je bilo zabranjeno primanje bilo kakvih nagrada i 
poklona od privatnih lica. U slučaju da neko od starješina 
monopolske žandarmerije ili žandarma „primi mito ili poklon od 


163 Pravilnik o ustrojstvu monopolske žandarmerije, Državna štamparija 


Knjaževine Crne Gore, Cetinje, 1908. 

koga bilo, a na štetu službe, imaju se lišiti zvanja i predati sudu za 
zloupotrebu u zvaničnoj dužnosti“.164 U svom radu morali su 
zadržati ozbiljnost i dostojanstvo, a službene poslove bili su dužni 
držati u ,najvećoj tajni“.165 Žandarm nije smio napuštati mjesto 
na koje je postavljen za vršenje nadzora bez neke preče službene 
potrebe. Na službi su morala da budu dvojica žandarma koji su 
pomagali jedan drugom i bili svjedoci pri nekoj službenoj radnji. 
U slučaju netačnog obavljanja službe žandarmi su mogli biti ka- 
žnjeni novčano u smislu mjesečne plate ili otpuštanjem iz službe. 
Upotreba oružja od strane Monopolske žandarmerije bila je 
riješena slično kao i kod zemaljske policije. Monopolski žandar- 
mi mogli su da upotrijebe oružje u nužnoj odbrani života, 
savlađivanju otpora od strane krujumčara ili bjeksta koje se ne 
može drugačije srpiječiti, uz obavezu da ga upozore riječima ,,u 
ime zakona“. Kod Monopolske žandarmerije bila je detaljnije 
propisana procedura upotrebe oružja, da nakon riječi upozoren- 
ja, žandarm puca uvis, a ako se krijumčar ne odazove na poko- 
rnost žandarm je mogao „pucati u meso ali uvijek po mogućno- 
sti u one djelove tijela, kako će ga onesposobiti za bjekstvo, a ne 
i usmrtiti“.166 U takvim slučajevim žandarmi su bili dužni 
ukazati ljekarsku pomoć, a u slučaju ,,usmrćenja postarati se za 
prenos i sahranu po obavljenom sudskom pistupku“. 167 
Monopolska žandarmerija je krstarila duž granice i po unu- 
trašnjosti, zaustavljala je i pregledala svakog na koga bi se posu- 
mljalo da nosi izvan granice ili da po unutrašnjosti rasprodaje 
duvan ili druge necarinjene artikle. Sve lađe koje su dolazile iz 
Osmanskog carstva preko Skadarskog jezera morale su se u cilju 
pregleda prijaviti kod državne carinarnice na Smokovici. 
Kopnenim putem ulazak i izlazak iz Crne Gore bio je dozvoljen 


164 Član 22. 
165 član 7. 
166 Član 14. 
167 Član 16. 

do 50 metara od granične kule. Monopolski žandarmi imali su 
pravo ,premetačine po stanovima javnijem i privatnijem, u 
opšte lađama i kolima u putu“.168 Od ovoga nijesu bili izuzeti ni 
strani konzulati ako je postojala sumnja da se radi o krijumča- 
renju. Kod vršenja premetačine od strane žandarma ili njihovih 
starješina postojala su pravila koja su se morala zadovoljiti. 
Premetačina se morala obavljati pristojno bez izazivanja pažnje 
publike, bez vrijeđanja i povređivanja vlasnika. Kućni mir se 
mogao narušiti samo ukoliko je to bila izuzetna potreba. Zabra- 
njeno je bilo ,,nasrtanje na domaće“ i nastojalo se da se „tajne 
familijarne ne diraju i ne otkrivaju“. 169 Monopolska žandarme- 
rija je premetačinu mogla da obavi uz prisustvo vlasnika kuće ili 
nekog od članova familije ili komšije uz dva svjedoka. 
Uhvaćene krijumčare sa krijumčarskom robom žandarmi su 
predavali svom starješini koji je dalje postupao prema članu 50 
Zakona o monopolu duvana. Finansijska i zemaljska žanda- 
rmerija kao i sve vojničke vlasti i svaki vojnik bili su dužni 
»priteći u pomoć žandarmima na njihov poziv u slučaju, kad se 
odupiru krijumčari“.179 U takvim slučajevima vojnici su imali 
pravo na dio globe prema članu 52 Zakona o monopolu duvana. 


Pogranična i finansijska žandarmerija 


Pogranični policijski organi obavljali su sve dužnosti, kao i 
zemaljska žandarmerija ali i neke posebne dužnosti. Pogranična 
žandarmerija je bila dužna naročitu pažnju obraćati na dolazeće 
strane osobe — putnike i sumnjiva lica i, ukoliko je to moguće, vi- 
đeti po spoljnjem izgledu i ponašanju. Glavni cilj je bio da se spri- 
ječi ulazak u Crnu Goru skitnica, kockara i zločinaca. Pogranična 
žandarmerija imala je svoje straže i krstarila je duž granica i pazila 


168 Član 17. 
169 Član 18. 
170 Član 26. 

na ulazak svakog sumnjivog i lica sa zločinačkom namjerom, kao 
i sprečavanje krijumčara i prijavljivanje pograničnoj vlasti. 


Cenzura u ratu 


Do potpunijeg pravnog uređenja vojne cenzure u crnogorskoj 
vojsci došlo je 9. oktobra 1915. godine, u toku Prvog svjetskog 
rata, donošenjem Uredbe o vojnoj cenzuri za vrijeme rata. Kao u 
svim oružanim snagama, a naročito u ratnim okolnostima, glavni 
cilj cenzure je da spriječi saopštavanje i širenje vijesti koje mogu 
koristiti neprijateljskim snagama, proizvesti uznemirenost ili 
nezadovoljstvo u državi, kao 1 vijesti koje mogu biti i povoljne, ali 
koje otkrivaju tajnost planiranih akcija, a mogu uticati na njihovu 
realizaciju. U slučaju rata, vojna cenzura se zapravo odnosi na svu 
komunikaciju u državi i uglavnom je riječ o državnoj cenzuri. 
Vojnoj cenzuri u Crnoj Gori za vrijeme rata u nadležnost je spa- 
dala: sva privatna prepiska putem pisama, dopisnica i telegrama po 
unutrašnjem i međunarodnom saobraćaju kao i prepiska sa inos- 
transtvom; uputnice, amaneti, mustre, paketi, štampane stvari, 
oglasi, mape, novine, slike, sve poštanske pošiljke; telefonski raz- 
govori; fotografije i bioskopski snimci kao i domaća i strana štam- 
pa.!7! Određena lica bila su oslobođena cenzure, dok su druga bila 
oslobođena određene cenzure. Tako ni članovi Kraljevskog Vla- 
dalačkog doma, aktivni ministri, predsjednik skupštine, mitropolit, 
episkopi, arhibiskup barski, načelnik štaba i načelnici odjeljenja 
Vrhovne komande, viši komandanti zaključno sa komandantima 
divizije i oblasnim upraviteljima nijesu obavljali svu prepisku, 
poštanske pošiljke, telegrame i telefonske razgovore bez ikakve 
cenzure. Telefonske razgovore bez cenzure mogli su da vode: pre- 
dsjednik Crvenog krsta, Državnog savjeta, Velikog suda, Glavne 
državne kontrole, predsjednici oblasnih sudova, glavni intendant, 
načelnici odjeljenja svih ministarstava, kao i njihovi zamjenici, 


171 Član 2 Uredbe o vojnoj cenzuri za vrijeme rata, 9. oktobar 1915. 

načelnici štabova vojske ili odreda, šef Glavne vojne cenzure, 
komandanti pograničnih posada i straža, komandant žandarmeri- 
jskih trupa, pogranični komesari ili vršioci dužnosti, državni 
komesar za Barsko društvo i Monopol duvana, upravnici carinar- 
nice, predsjednici varoških opština po čisto državnim poslovima. 


Lična primanja 


Na platnom spisku Ministarstva vojske 1880. godine nalazili su 
se pored ministra, sekretara 1 pisara, još viši i niži oficiri 
crnogorske vojske, stražari, trubači, radnici vojnih radionica, per- 
janici, ekonomi i pisari. Za njihove plate 1880. godine opredjelji- 
valo se oko 30.000 fiorina, plate su izdavane tri puta godišnje: o 
Vasiljevdanu (1. januara), o Đurđevdanu (23. aprila) i o 
Mitrovdanu (23. oktobra). U odnosu na plate predsjednika i 
članova Državnog savjeta, oblasnih upravitelja i sudija okružnih 
sudova, plate oficirskog kora su bile niže. Od vojnih starješina, 
pored ministra, najveću platu primao je brigadir kao najveći čin u 
crnogorskoj vojsci u iznosu od 600 fiorina, zatim komandiri 120, 
potkomandiri 60, oficiri 36 i barjaktari 36. Za razliku od njih 
vojna lica na službi na Dvoru primala su veću platu, kabadahije 
180, a perjanici 100 fiorina.172 Za 1881. godinu ukupni izdaci 
Ministarstva vojnog za plate iznosili su 34.368 fiorina.173 

Ministarstvo vojno je imalo određene izdatke za jedan dio osobl- 
ja na službi na Dvoru knjaza Nikole. Plate pripadnika Dvorske 
straže i Dvorske ađutanture padale su na teret Ministarstva vojnog. 
U periodu nakon Veljeg rata na dvoru je bilo ukupno 46 službenika 
(dva ađutanta, dva kapetana, 12 kabadahija i 30 perjanika, ) koji su 
se nalazili na platnom spisku Ministarstva vojnog. U kasnijem 
periodu sastav Dvorske straže i Dvorske ađutanture konstantno je 
rastao, a samim time i izdaci Ministarstva vojnog. Za plate ovih 


172 DACG, MV, knjiga 4, Protokol plata Ministarstva vojnog 1880-1881. 
173 Đurović, Mirčeta, n.d., str. 315. 

lica 1884. godine Ministarstvo je izdvajalo čak 20.000 fiorina.174 
Broj perjanika se ubrzo udvostručio, a i dalje je rastao. Od 1890-ih 
i broj pripadnika Dvorske ađutanture je rastao jer je u njen sastav 
ulazio general-ađutant, dva ađutanta, nekoliko ordonansa, kao i 
ađutant i ordonans prijestolonasljednika Danila i prinčeva Mirka i 
Petra. Na platnom spisku Ministarstva vojnog 1908. godine nalazi- 
lo se preko 80 lica na službi na Dvoru, a za njih se izdvajalo 
100.522,25 kruna.!75 U usponu crnogorske države perjanika je 
bilo 120 od čega 90 perjanika pješaka i 30 konjanika, kao i oko 10 
članova Dvorske ađutanture. 


Budžet Ministarstva unutrašnjih djela 


Iz dostupnih podataka jasno možemo zaključiti da je tokom 
perioda od 1890. do 1900. godine najviše sredstava iz budžeta 
išlo na Ministarstvo finansija. Od cjelokupnog iznosa budžeta za 
period od 11 godina, 39% izdvojeno je na Ministarstvo finansi- 
ja, što je bilo i za očekivati. Potom, iza Ministarstva finansija 
najviše sredstava je primalo Ministarstvo vojno, 16% ukupnog 
budžeta. Veliki dio trošen je na Nj. Veličanstvo čak 13%, kao i 
na Ministarstvo unutrašnjih poslova 14%, dok je na ostala min- 
istarstva potrošeno manje od 10% cjelokupnog budžeta. 


Naoružanje žandarma i perjanika 


Do 1886. godine crnogorski oficiri koristili su uglavnom austri- 
jske modele sablje, dok su ruske sablje posjedovale neke istaknute 
ličnosti koje su ih kao poklon dobile za zasluge od ruskog dvora. 
Prodor ruskih sablji u naoružanje crnogorske vojske počinje 1886. 


174 DACG, MV, Podaci o izdavanju Ministarstva vojnog 1881—1887, br. 
656. 

175 DACG, MV, Knjiga primanja i izdavanja po budžetu Ministarstva 
vojnog za 1908. godinu. 

godine kada je vojvoda Božo Petrović boravio u Beču na putu za 
Njemačku. Tom prilikom ruskim sredstvima naručio je 39 ruskih 
oficirskih sablji M-1865 od kojih je jedan dio imao pozlaćene 
balčake.l176 U cilju modernizacije i bolje pripremljenosti 
crnogorske vojske, knjaz Nikola je 1894. godine zatražio pomoć u 
naoružanju od Rusije, između ostalog i 900 oficirskih sablji. Ruski 
car Nikolaj II odobrio je ovu donaciju u martu 1894. godine, 
međutim broj sablji je smanjen na 500.177 Ove sablje bile su u 
naoružanju oficira ruske vojske svih rodova osim mornarice i kon- 
jice kozaka. Kako to nije bilo dovoljno da pokrije potrebe 
crnogorske vojske, knjaz Nikola je u Petrogradu naručio još 300 
ruskih podoficirskih sablji M.1881 po cijeni od 4 rublje i 50 kope- 
jki po komadu. Ove ruske sablje kovane su u fabrici Zlatoust. 
Cjelokupan ratni materijal među kojim i 800 ruskih sablji brodom 
»Rostov“ preko Kronštata, Baltičkog mora, Atlantika, kroz 
Sredozemno more, uplovio je u Bar 13. avgusta 1895. godine. Tako 
su austrijske oficirske sablje i dalje bile u upotrebi u crnogorskoj 
vojsci, njih polako nadmašuju ruske sablje dobijene u sklopu vojne 
pomoći iz Rusije. Interesantan je i način poklanjanja sablji nekom 
prigodnom prilikom od strane vladara. Tako je knjaz Nikola 1902. 
godine za rođendan prijestolonasljednika poklonio svakom per- 
janiku ,,za uspomenu sablju“, a svakom bivšem perjaniku dao 
odobrenje da nosi sablju i grb.!78 Najveće reforme crnogorske 
vojske sprovedene su 1910. godine, kada je i donešen Zakon o 
ustrojstvu vojske za Knjaževinu Crnu Goru. Od tog perioda u 
upotrebi crnogorske vojske jeste najnovija crnogorska oficirska 
sablja M.1910 kojoj je na kapi balčaka urezan monogram kralja 
Nikole latinično NI. Ustvari, radilo se o ruskoj oficirskoj sablji 
M.1909. Tako da je u naoružanju crnogorske vojske do početka 


176 Bogdanović, Branko, Hladno oružje..., str. 38. 
177 DACG, Miistarstvo vojno 1895, fascikla 49, 445. 
178 DACG, Ministarstvo vojno 1902, fascikla 85, 1590 od 18. decembra 

balkanskih ratova bilo koja hiljada sablji svih vrsta. Ovaj broj 
zadovoljavao je potrebe starješinskog kadra kojeg je bilo manje, 
ali jedan dio sablji je ostao u nasljeđe porodicama starješinskog 
kadra, drugi dio je poklonjen ili je oštećen. 

Nešto kasnije u naoružanje crnogorske vojske uvode se poste- 
peno i noževi 1880-ih godina, koji su bili prihvatljivi 
crnogorskom vojniku navikutom na jatagan i handžar. Noževi su 
služili za borbu „prsa u prsa“ kojoj su crnogorski vojnici još u 
ranijim ratovima bili vični. Nosili su se kao bajoneti na puškama 
i zauzeli su mjesto popularnih jatagana i sablji koje nijesu imale 
dovoljnu praktičnu primjenu. Prvi kontigent nabavljen je u Beču 
1880. godine kada je kupljeno oko 3.000 noževa. Prilikom posjete 
Francuskoj 1901. godine knjaz Nikola je izrazio želju da kupi 
40.000 francuskih noževa sabre-baionnette sistema Chassepot 
(Šaspo) M.1866. Na osnovu toga dogovora, 1903. godine kao 
donacija Francuske u Crnu Goru je brodom ,,Lugano“ stiglo 
40.000 noževa sa bruniranom kanijom. Zvanično, u naoružanje 
ušli su 1903. godine.17? Ovi noževi bili su veće dužine, nešto 
između sablje i bajoneta, malo zakrivljeni, zato su se često nazi- 
vani ,,sablje-noževi“ ili ,,sablje-bajoneti“. Time je omogućeno da 
noževi-sablje iste godine budu podijeljeni Stajaćoj vojsci i 
brigadama narodne vojske, kao i perjanicima i žandarmima. 
Naime, 38.961 komad francuskih noževa podijeljen je brigadama 
narodne vojske, dok je njih 630 podijeljeno Stajaćoj vojsci, pito- 
mcima vojničke škole i baterijama, pionerima, vojnoj muzici i 
svima koji su neko vrijeme proveli u Vojnom stanu, u prvom redu 
regrutima, ali i dvorskim slugama.180 Nošenje noževa bilo je reg- 
ulisano naredbama. Tako se u jednoj naredbi od 12. juna 1910. go- 
bez puške pa bilo prilikom slobodnog izlaska ili inače, a pored 
toga da ih podoficiri nose kad vrše koju bilo službu u Vojnom 


179 Bradač, Jaroslav, Černogorska armada, str. 28. 
180 DACG, MV, Pomoćne knjige omot VII, 15, 10. maj 1903. godine. 

stanu osim desečara straže i desečara kužine.“!81 Francuski nože- 
vi bili su sastavni dio njihove uniforme koji su nosili o remenu. 
Noževi šaspo nijesu bili adekatni da se postave ni na jednu pušku 
iz naoružanja crnogorske vojske, tako da je njihova praktična vri- 
jednost i upotreba bila dosta ograničena. Međutim, ovi noževi 
imali su određeni statusni simbol i značaj podoficirskih činova i 
drugih posebnih kategorija vojnika, a podsjećali su na jatagane za 
koje je crnogorski vojnik bio i dalje emotivno vezan. 


Vojna žandarmerija 


Glavni rodovi crnogorske vojske su pješadija (sa mitraljeskim 
odjeljenjima i izvidničkim četama), artiljerija i pioneri,182 dok 
su pomoćni rodovi: komora, sanitetsko osoblje, sudsko osoblje, 
ordonansi, žandarmerija, osoblje vojnih radionica i stražarsko 
osoblje pri vojnim slagalištima.153 Pješadijski odsjek kao 
samostalna organizaciona jedinica Ministarstva bio je zadužen 
za organizaciju žandarmerije, bavio se: a) usavršavanjem, 
organizacijom, donošenjem svih propisa kod pješadije, 
mitraljeških odjeljenja, izvidničkih četa, žandarmerije, dvorske 
straže, vojne muzike, vojničkih škola i pripremnih kurseva i svih 
drugih jednica i oblasti vojnog života; b) vođenje računa o 
jedinstvenom obrazovanju, vaspitanju, disciplini, tumačenju 
propisa, takođe o opremi, naoružanju itd; c) izradom opšteg 
godišnjeg plana nastave i vježbe, izrada nastavnih planova za 
škole, zavode i kurseve, kao i nadzor i rukovođenje vojničkim 
vježbama pri osnovnim vježbama i gađanju u srednjim školama. 
Ovaj odsjek starao se o pravnom i organizacijom uređenju 
jedinica, njihovim obrazovnim i profesionalnim sposobnostima 


181 DACG, MV, Opšte odjeljenje, f. 21, br. ods. 733, akt od 12. juna 1910. 
godine. 
182 Ministarstvo vojno — zbornik dokumenata (1879-1916), str. 343. 
183 
Isto. 

kroz vježbe, nastavu i drugu vrstu kurseva i nastave. 

Do 1913. godine u crnogorskoj vojsci nije postojala posebna 
jedinica koja je vršila vojno-policijske poslove. Ovim 
poslovima bavili su se uglavnom žandarmi ili obični vojnici po 
nalogu vojnih starješina, komandanta brigade ili njegovih 
ađutanata. Policijskim poslovima bavila se varoška i oblasna 
žandarmerija. Oblasna žandarmerija organizovana je pri 
oblasnim upravama, na njenom čelu nalazio se šef oblasne 
žandarmerije, a bila je potčinjena upravnoj vlasti, tj. upravitelju 
oblasti. U trenutku mobilizacije i ratnim okolnostima od 
državne žandarmerije, koja je bila u nadležnosti Ministarstva 
unutrašnjih poslova, organizovao se vod žandarmerije koji je 
pridodat Vrhovnoj komandi kojoj je neposredno potčinjen. 
Vodom je komandovao komandir u činu kapetana, a sastojao se 
od dva vodnika, šest desečara i 18 žandarma. Pri svakoj diviziji 
funkcionisala je divizijska desečarija žandarma koja se takođe 
obrazovala u trenutku mobilizacije po mogućnosti od iskusnih 
žandarma ili vojnika I klase.184 Ova desečarija pored komandira 
imala je tri desečara i devet žandarma. 

Zadaci voda žandarmerije bili su klasični vojno-policijski 
poslovi — od održavanja reda i discipline, privođenja pred vojnim 
sudovima krivaca iz redova vojske i drugih poslova po naredbama 
najviših vojnih starješina. Pravilnikom o radu policijskih organa iz 
1910. godine bilo je predviđeno da aktivnosti žandarmerije u 
slučaju rata propiše Ministarstvo vojno u čiju nadležnost bi spadali 
žandarmi u slučaju rata. Međutim, prema raspoloživim podacima 
do donošenja ovog pravilnika o dužnostima i obavezama 
žandarma u slučaju rata nije nikada došlo. 

Zbog neadekvatnog održavanja reda i bezbjednosti na 
novooslobođenim teritorijama od strane običnih vojnika, javila se 
potreba za formiranjem jedne nove oružane formacije sa specija- 
Inim zadatkom održavanja reda i sigurnosti na navedenim 


184 Isto. 

teritorijama. Prvi pokušaji ogledali su se u osnivanju pandura kao 
izvršitelja upravnih i sudskih vlasti i vojne policije. Vojna policija 
nije imala permanentni već povremeni status. Oformljavana je 
povremeno od vojnika u pograničnim teritorijama, uglavnom u 
oblasti Skadarskog jezera. S tim u vezi Ministarstvo vojno obra- 
tilo se Ministarstvu unutrašnjih poslova kako bi napravili zajedni- 
čki prijedlog o formiranju Kraljevskog žandarmerijskog kora. 
Poslovi vojne žandarmerije vezuju se i za ingerencije Ministar- 
stva vojnog ali i Ministarstva unutrašnjih djela, jer u vojnom 
domenu ona spada u nadležnost prvog ministarstva, a u pogledu 
same službe, uključujući i izdržavanje i nadležnosti u domen rada 
drugog Ministarstva. Tako su Ministarstvo vojno i Ministarstvo 
unutrašnjih djela, 16. oktobra 1913. godine, podnijeli prijedlog 
Kralju i Ministarskom savjetu za formiranje vojne žandarmerije. 
Ovaj prijedlog je odobren od strane kralja Nikole i Ministarskog 
savjeta nakon čega je Ministarstvo vojno 31. oktobra 1913. go- 
dine, jednom naredbom odredilo način izbora kandidata, trajanje 
kursa, plate i obaveze. Kandidat koji je htio biti primljen u vojnu 
žandarmeriju morao je zadovoljiti nekoliko uslova: mladići staro- 
sne dobi od 20 do 25 godina, da su neoženjeni, da su pismeni, da 
su umno i tjelesno zdravi, da su dobrog vladanja. Kandidati koji 
ispunjavaju navedene uslove i budu primljeni u vojnu 
žandarmeriju imali su obavezu da provedu najmanje pet godina u 
službi na što su se pismeno obavezivali. Nakon obavljene prijave 
i selekcije, izabrani mladići upućeni su na tridesetodnevnu obuku 
u Podgorici koja se uglavnom sastojala od upoznavanja vojnih i 
građanskih zakona, u prvom redu propisa koji su se odnosili na 
rad žandarmerije. Navedena obuka trajala je od 10. novembra do 
10. decembra 1913. godine. Zapravo stvarni datum je 22. novem- 
bar 1913. godine, kada je knjaz Nikola donio ukaz o formiranju 
Kraljevskog žandarmerijskog kora i kada je postavljen komandni 
kadar vojne žandarmerije. Za komandanta Kraljevskog žandar- 
merijskog kora postavljen je komandir Sava Lazarević, a za 

njegovog pomoćnika kapetan Gavro Adžić. Odmah nakon završe- 
ne obuke formirane su tri čete. Žandarmerija je iz Podgorice upu- 
ćena 7. januara 1914. godine na predviđene lokacije, tj. na najo- 
sjetljivije lokacije novooslobođenih teritorija. Prva četa je brojala 
80 vojnih žandarma, njeno sjedište je bilo u Pljevljima, a njen 
komandir Vojin Pavićević. Prvi vod ove čete, jačine 25 žandarma 
na čelu sa komandirom imao je sjedište u Pljevljima, drugi i treći 
vod, jačine 15 ljudi sa komandirima bili su smješteni u Bijelom 
Polju i Rožajama, a četvrti vod, jačine 12 žandarma bio je smje- 
šten u Beranama. Druga četa brojala je 93 vojna žandarma sa 
sjedištem u Peći pod komandom kapetana Đura Draškovića. Nje- 
ni vodovi sa komandirima bili su smješteni u Peći, Istoku i Gusi- 
nju. Treća četa bila je smještena u Đakovici, brojala je 73 žanda- 
rma i bila je pod komandom kapetana Nikole Đilasa. Međutim, 
zbog potrebe bolje kontrole i djelovanja, ubrzo je žandarmerija 
pojačana novim ljudstvom sa nekoliko desetina žandarma i 
izvršen je novi razmještaj žandarmerijskih jedinica. Tako je žan- 
darmerija pored Peći i Đakovice razmještena i u opštinama pećke 
kapetanije: Goraždevac, Streoca, Rugove i Lješana; istočkoj ka- 
petaniji: Istok, Đurakovac, Zlokućani i radavačka opština i đako- 
vičkoj kapetaniji: Rzniću, Paljebardi i Juniku. Nekoliko žandarma 
osiguravalo je i put Peć — Đakovica. 185 

Glavni zadatak vojne žandarmerije bio je pogranična služba 
(kontrola u pograničnim oblastima) i javna bezbjednost 
(obezbjeđenje reda i osiguravanje bezbjednosti) na nadležnim 
teritorijama. Jedan broj žandarma određen je za vršenje patrola 
i obezbjeđenje pograničnih prolaza, kao i varoških kvartova, 
prevashodno u Peći i Đakovici. Žandarmerija je bila ustrojena 
po vojnom principu sa oficirskim komandnim kadrom, sa 
dominantnom vojnom obukom, ali i policijskim zadacima i 
nadležnostima. Žandarmi su primali redovnu platu, predstavljali 


185 Babić, Branko, Politika Crne Gore u novooslobođenim krajevima 
1912—1914, Obod, Cetinje, str. 147. 

su stalni tj. profesionalni vojno-policijski kadar, nosili su vojne 
uniforme, a na crnogorskim kapama nosili su specifične grbove 
sa krilatim orlom zbog čega su u narodu bili poznati kao krilaši. 
Ovaj grb na kapi kao vojnička oznaka bio je orao sa raširenim 
krilima u naponu, kako je nekad bilo rješenje ranijih grbova 
garde i kabadahija. 

Pripadnici ovog kora birani su po spretnosti i brzini od snažnih 
mladića i ljudi spremnih da podnesu najveće napore službovanja 
po graničnim i nepristupačnim krajevima, sposobnih da brzo 
djeluju sa jednog na drugi položaj. Zato su se njegovi pripadnici 
smatrali superiornim u odnosu na ostale žandarme formirane 
uglavnom od lokalnog stanovništva. Žandarmerijski kor imao je 
važnu ulogu u prvoj polovini 1914. godine usmjerenu na 
uspostavljanje i snaženje državne vlasti na novim teritorijama. 
Kor nije imao jasna uputstva rada i postupanja, zato je njegova 
komanda ubrzo po uspostavljanju zahtijevala da se preciznije 
odrede dužnosti u odnosu na upravnu vlast, imajući intenciju što 
veće samostalnosti u radu. 


Policijska služba u emigraciji 1919-1922. godine 


Nakon Božićnog ustanka 1919. godine, jedan dio njegovih 
učesnika izbjegao je preko Medove u Italiju. Ubrzo će doći do 
organizovanja crnogorske vojske u emigraciji stacionirane u 
Gaeti. Pored formiranja Komande sa odjeljenjima sličnim gen- 
eralštabnoj strukturu, formirano je Informativno odjeljenje koje 
se bavilo obavještajno-bezbjednosnim poslovima kojim je ruko- 
vodio doktor nauka i inženjerijski komandir Novica Radović. U 
pogledu vojno-policijskih poslova formirana je prvo Vojna žan- 
darmerija, a kasnije je njenu ulogu zamijenila Narodna garda. 

U cilju održavanja mira i reda u crnogorskoj vojsci u emigraciji, 
1919. godine formirana je Vojna žandarmerija. Glavni zadatak 
Vojne žandarmerije bilo je održavanje „javnog reda u garnizonima, 

nadzora nad nad nižim činovima u pogledu nošenja propisne 
uniforme, njihovog ponašanja u društvu, u javnim lokalima 
i.t.d.“186 Sačinjavala su je dva odjeljenja, jedno odjeljenje bilo je 
smješteno u garnizon Gaeta, a drugo u Formiju. Šef prvog 
odjeljenja vojne žandarmerije u Gaeti je bio žandarmerijski vodnik 
Blagota Becić, a šef drugog odjeljenja u Formiju je bio 
potporučnik Jovan Vuković.187 Šefovi žandarmerije sa svojim 
žandarmima u disciplinarnom i administrativnom smislu bili su 
potčinjeni komandantima garnizona, a u pogledu njihovog 
„Specijalnog rada — u vršenju policijske dužnosti“ bili su 
neposredno potčinjeni Komandi crnogorskih trupa.188 Dužnosti 
žandarmerije bile su uređene „Uputstvom Vojne žandarmerije pri 
vršenju svoje dužnosti“ koje je izdato 12. novembra 1919. godine 
u Gaeti od strane komandanta brigadira Đura Jovovića. Ovim 
aktom propisano je bilo da žandarmi vršile kontrolu nad licima 
koja dolaze iz drugog garnizona, pregledaju njihove „bilete“ i 
vodile računa da se na određeno vrijeme vrate u svoj garnizon. 
Kako se u blizini kasarne u Formiju nalazila željeznička stanica, 
posebna pažnja obraćala se na vozove, a dužnost žandarma je bila 
da „motri za osobama, koje polaze i putuju traže od vojnika ... 
.dokumente (isprave) i sprovode ih dotičnoj komandi“.189 Svako 
ko je putovao morao je imati putnu ispravu potpisanu od koman- 
data ili šefa štaba crnogorske vojske, dok je licima koja ne putuju 
bio zabranjen dolazak na željezničku stanicu. Putna isprava morala 
je biti potpisana od strane ovlašćenog lica jer u suprotnom žandar- 
mi su zaustavljali navedeno lice, uzimali mu lične podatke u 
upućivali ga nadležnoj komandi. U tački 5 navedenog uputstva 
žandarmi su imali i određena kontraobavještajna zaduženja jer je 


186 DACG, Komanda crnogorskih trupa u Italiji, akt Povjerljivo br. 2124., 
str. 1. 

187 Isto. 

188 Isto. 

189 Isto. 

trebalo da ,,paze na tajna općenja pojedinaca, sa sumnjivim ljudi- 
ma bilo to s našim ili drugim, što se često dešavalo u posljednje 
vrijeme, što je moglo imati i teških posljedica“.!9% Komanda 
crnogorskih trupa sa sjedištem u Gaeti zdavala je pismena ili 
neposredna naređenja šefovima žandarmerije, a njeni šefovi su bili 
dužni da „preko svojih žandarma referišu o svim događajima“.191 
Tačka 8 ovog uputstva predviđa: ,,Policija je obavezna u pogledu 
održavanja reda, biti u tijesnoj vezi sa komandantima“. Na kraju 
ovog Uputstva brigadier Jovović je izložio neku vrstu načela rada 
policije u kojima se navodi: ,, Važnost policije natoliko je velika da 
sav državni aparat (odnosno država) počiva na dobro organizo- 
vanoj policiji, i ona je policija dobra, koja ima poštene, svjesne i 
karakterne ljude u svoj sastav koja za cilj ima neugađati sebi već 
koristiti i imati u cilju opšte dobro države, osobito danas, kada mi 
svi treba složno da pregnemo za zajednički rad da pomažemo 
jedan drugom i da dokažemo, da smo svjesni svog poziva, u ost- 
varenju našeg velikog cilja — oslobođenja domovine, to je danas 
nama baš od potrebe kad jasno vidimo da naš naprijatelj svim sil- 
ama prijeti da ovu našu organizovanu vojsku u kojoj je oličena 
naša država — rastura i stim da dokaže da baš vojske ne postoji — 
inače države ali to treba da spriječimo svi složno, pomažući jedan 
drugom, pa nas i života koštalo.“ 

Hitnim naređenjem Kraljevskog Ministarstva vojnogl?2 od 
12. avgusta 1920. godine odlučeno je da se formira posebna 
vojnička jedinica koja će nositi ime Narodna garda.1%3 Njeno 
organizovanje u najkraćem mogućem roku povjereno je pješadi- 
jskom komandiru Krstu Popoviću i artiljerijskim komandirima 


190 Isto, str. 2. 

191 Isto, 

192 Naredbu o formiranju potpisao je Jovan Plamenac, predsjednik 
crnogorske vlade u egzilu, u svojstu zastupnika ministra vojnog. 

193 DACG, Komanda crnogorskih trupa u Gaeti, Obrazovanje Narodne 
garde od 12. avgusta 1920.br. 78/B. 

Marku Vučerakoviću i Milanu Kraljeviću, koji su po izvršenom 
zadatku bili obavezni da podnesu ,iscrpan izvještaj sa 
poimeničnim spiskovima kako oficira tako i vojnika“.194 Garda 
je formirana u rekordnom periodu od svega desetak dana jer je 
izvještaj sa spiskom gardista odobren već 26. avgusta.195 U njen 
početni sastav ušlo je 50 vojnika, dva viša i osam nižih oficira 
(jedan poručnik i pet potporučnika). Zadatak joj je bio „pored 
redovne vojničke dužnosti, da bude potpora za održavanje reda 
i zakonitosti i da provodi u djelo sva naređenja pretpostavljenih 
vojnih vlasti“.196 Za njenog komandanta određen je pješadijski 
komandir Dušan Vuković, pomoćnik komandanta bio je 
komandir Andrija Dragutinović, a ađutant Narodne garde bio je 
poručnik Miloš Radunović.!97 Naredbom je bilo predviđeno 
donošenje posebnog pravilnika o njenom radu, međutim prema 
dostupnim podacima do toga nikad nije došlo. 

Pripadnici Narodne garde razlikovali su se po uniformama i 
kapama, vojnici su nosili posebne oznake „zelene latice na jaki 
bluze“.198 Ministarstvo vojno je 27. avgusta 1920. godine poslalo 
Komandi crnogorskih trupa u Gaeti „4 metra štofa ‘Kaki’, da se 
od istog izrade kapice za vojnike Narodne Garde, 1 metar zelenog 
štofa za latice na jakama i 10 metara zlatnog gajtana za izradu 
slova N.G. (ćirilično Narodna Garda) koja će se nositi na zelenim 
laticama kod sviju podoficira i vojnika Narodne Garde“.199 
Podoficirima i vojnicima Narodne garde bilo je dozvoljeno 


194 Isto, str. 2. 

195 DACG, Crnogorska vlada u emigraciji, Spisak oficira i nižih činova 
Narodne garde, odobrava Jovan Plamenac 26. avgusta 1920. 

196 Isto, str. 1. 

197 DACG 

198 DACG, Komanda crnogorskih trupa u Gaeti, Obrazovanje Narodne 


garde od 12. avgusta 1920.br. 78/B, str. 1. 
199 DACG, Komanda crnogorskih trupa u Gaeti, Ministarstvo vojno N. 


161 — Komandi crnogorskih trupa Gaeta, 27. avgust 1920. godine, Rim, u 


potpisu Jovan Plamenac 

nošenje žutih gamaša, koje će prvi put dobiti o državnom 
trošku“.200 Gardisti su nosili opasače kao pripadnici italijanske 
garde sigurnosti. Njeni oficiri takođe su se razlikovali po izgledu, 
komandant i njegov pomoćnik nosili su zlatne akselbendere. Na 
nekoliko sačuvanih fotografija nižih pripadnika Narodne garde 
vidi se da na crnogorskim vojničkim kapama pored grba na 
čeonoj strani nose i neku vrstu perjanice što je trebalo da podsjeća 
na kraljeve perjanike. U slučaju istupanja iz Narodne garde pri- 
padnici su bili dužni da vrate navedene djelove uniforme i oznaka, 
koje je dužio novi gardista. Prema Naredbi o njenom osnivanju 
naoružanje za oficire trebalo je da bude propisano, dok su podofi- 
ciri i vojnici nosili puške i revolvere, što nije bio slučaj sa ostalim 
vojnicima. Narodna garda bila je sastavljena je od mlađih sposob- 
nih vojnika i podoficira iz četiri bataljona vojske u emigraciji 
biranih među povjerljivim i odanim ljudima. Gardisti su primali 
80 lira mjesečno, gardijski desečari 100, gardijski vodnici 140 lira 
mjesečno, dok su gardijskim oficirima ostavljene postojeće pri- 
nadležnosti.20! Garda je stanovala u posebnom objektu u Gaeti, a 
bila je direktno potčinjena Komandi crnogorskih trupa. 

Nakon raspuštanja crnogorske vojske u Italiji krajem 1921. 
godine, prestala je da postoji i crnogorska Garda, a veći broj 
njenih članova odlučio se da ode u Južnu Ameriku u kojoj će i 
politički organizovati crnogorsku emigraciju. Ovim činom kra- 
jem 1921. godine i faktički je prestala da postoji jedna jedinica 
koja je nadživjela sopstvenu državu i dinastiju. Njeni pripadnici 
predstavljali su simbol ponosa, ljepote, ugleda i odanosti, koji- 
ma su se divili brojni svjetski vladari. 


200 DACG, Komanda crnogorskih trupa u Gaeti, Obrazovanje Narodne 


garde od 12. avgusta 1920.br. 78/B, str. 1 
201 Isto. 

